rss-cpm attack | സി.പി.എം പ്രവര്‍ത്തകനെ ബോംബെറിഞ്ഞ് കൊലപ്പെടുത്തിയ കേസില് അഞ്ച് ആര്.എസ്.എസ് പ്രവര്‍ത്തകര് കുറ്റക്കാരെന്ന് കോടതി. ആര്.എസ്.എസ് നേതാവ് വത്സന് തില്ലങ്കേരിയെ കോടതി വെറുതെ വിട്ടു - Malayalivartha.com Widgets Magazine\n22 MAY 2019 08:38 PM IST\nസി.പി.എം പ്രവര്‍ത്തകനെ ബോംബെറിഞ്ഞ് കൊലപ്പെടുത്തിയ കേസില് അഞ്ച് ആര്.എസ്.എസ് പ്രവര്‍ത്തകര് കുറ്റക്കാരെന്ന് കോടതി. ആര്.എസ്.എസ് നേതാവ് വത്സന് തില്ലങ്കേരിയെ കോടതി വെറുതെ വിട്ടു. സിപിഎം പ്രവര്‍ത്തകന് ഇരിട്ടി പുന്നാട് കോട്ടക്കുന്നിലെ കാണിക്കല്ലുവളപ്പില് യാക്കൂബിനെ (24) ബോംബെറിഞ്ഞ് കൊലപ്പെടുത്തിയ കേസില് ആര്.എസ്.എസ് പ്രവര്‍ത്തകരായ ആര്‍എസ്എസ് മുന് താലൂക്ക് കാര്യവാഹകും പേരാവൂര് പ്രഗതികോളേജ് പ്രിന്‍സിപ്പലുമായകീഴൂര് മീത്തലെപുന്നാട് ദീപംഹൗസില് ശങ്കരന് (48), അനുജനും ബിജെപി മണ്ഡലം പ്രസിഡന്റുമായ വിലങ്ങേരി മനോഹരന് എന്ന മനോജ് (42), ആര്‍എസ്എസ് മുന്‍താലൂക്ക് ശിക്ഷണ്‍പ്രമുഖും കെഎസ്ആര്‍ടിസി കണ്ടക്ടറുമായ തില്ലങ്കേരി ഊര്‍പ്പള്ളിയിലെ തെക്കന്‍വീട്ടില് ടി വി വിജേഷ് (38), കീഴൂര് കോട്ടത്തെക്കുന്നിലെ കൊടേരി പ്രകാശന് എന്ന ജോക്കര് പ്രകാശന് (48), മുന് താലൂക്ക് കാര്യവാഹകും പ്രഗതികോളേജ് മുന് അധ്യാപകനുമായ കീഴൂര് പുന്നാട് കാറാട്ട്ഹൗസില് പി കാവ്യേഷ് (40) എന്നിവരെയാണ് അഡീഷനല് ജില്ലസെഷന്‍സ് കോടതി കുറ്റക്കാരെന്ന് കണ്ടെത്തിയത്.\n2006 ജൂണ് 13ന് രാത്രിയാണ് കേസിനാസ്പദമായ സംഭവം. സുഹൃത്തിന്റെ വീട്ടില് സംസാരിച്ചുകൊണ്ടിരുന്ന യാക്കൂബിനെ പിന്തുടര്‍ന്നെത്തിയ അക്രമികള് ബോംബെറിഞ്ഞ് കൊല്ലുകയായിരുന്നു. 23 സാക്ഷികളെ കോടതിമുമ്പാകെ വിസ്തരിച്ചു. 49 രേഖകളും തൊണ്ടിമുതലുകളും കോടതി പരിഗണിച്ചു. പതിനാലാംപ്രതിയായ വത്സന് തില്ലങ്കേരിക്കെതിരെ ഗൂഢാലോചനകുറ്റമായിരുന്നു ചുമത്തിയിരുന്നത്. തില്ലങ്കേരി കാര്‍ക്കോട് അമ്മുഅമ്മ സ്മൃതിമന്ദിരത്തില് വെച്ച് പ്രതികള് ഗൂഢാലോചന നടത്തിയതെന്നായിരുന്നു ആരോപണം. ഇക്കാര്യം സംശയാതീതമായി തെളിയിക്കാന് പ്രോസിക്യുഷന് സാധിച്ചില്ല.\nസംഭവദിവസം രാത്രി ഒമ്പതേകാലിനാണ് യാക്കൂബിനെ അക്രമിസംഘം ബോബെറിഞ്ഞ് കൊന്നത്. കല്ലിക്കണ്ടി ബാബുവിന്റെ വീട്ടില് സുഹൃത്തുക്കളായ പുതിയപുരയില് ഷാനവാസ്, കല്ലിക്കണ്ടി സുധീഷ്, സുഭാഷ്, ആഷിക്ക് എന്നിവര്‍ക്കൊപ്പം സംസാരിച്ചുകൊണ്ടിരിക്കെയാണ് അക്രമം. വീടിന്റെ പിറക് വശത്തുംകൂടി വാള്, ബോംബ്, മഴു, ഇരുമ്പ്‌വടി എന്നീ മാരക ആയുധങ്ങളുമായി എത്തിയ സംഘത്തെ കണ്ട് യാക്കൂബ് രക്ഷപ്പെടാന് ശ്രമിച്ചപ്പോഴാണ് യാക്കൂബിനെ ബോംബെറിഞ്ഞ് കൊന്നത്.\nഅഞ്ചാംപ്രതിയായ കാവ്യേഷ് എറിഞ്ഞ ബോംബ് യാക്കൂബിന്റെ തലയുടെ പിറകില്‍കൊണ്ടാണ് പൊട്ടിയത്. പുതിയപുരയില് ജമീലയുടെ വീടിന്റെ അടുക്കളഭാഗത്തെ വരാന്തയിലാണ് ബോംബേറേറ്റ് തലചിതറി വീണത്. ഒന്നാംപ്രതിയായ ശങ്കരന് ബോംബെറില് പരിക്കേറ്റ യാക്കൂബിന്റെ അടുത്ത് ചെന്നിട്ട് ഒരുത്തന് മരിച്ചെടാന്ന് വിളിച്ച് പറഞ്ഞു. അത് കേട്ട് പ്രദേശത്തുള്ളവര് വന്നപ്പോള് കൈയിലുണ്ടായിരുന്ന ബോംബെറിഞ്ഞ് ഭീതിസൃഷ്ടിച്ച ശേഷം ഓടിരക്ഷപ്പെട്ടു. അക്രമത്തില് ഷാനവാസ്, ബാബു, സുധീഷ് എന്നിവര്‍ക്കും പരിക്കേറ്റിരുന്നു. ഏറെ കോളിളക്കമുണ്ടാക്കിയ കേസില് പ്രോസിക്യുഷന്‌വേണ്ടി അഡീഷനല് പബ്ലിക്‌പ്രോസിക്യൂട്ടര് അഡ്വ കെ പി ബിനിഷ, അഡ്വ ജാഫര്‍നല്ലൂര് എന്നിവര് ഹാജരായി.


തകര്‍ന്നടിഞ്ഞ് പാകിസ്ഥാന്; കശ്മീര് ഇന്ത്യയുടെ ആഭ്യന്തര വിഷയം; യുഎന് ഇടപെടില്ല\nJanam TV Web Desk Sep 11, 2019, 05:14 pm IST\nജനീവ :കശ്മീര് വിഷയത്തില് പാകിസ്ഥാന് കനത്ത തിരിച്ചടി. വിഷയത്തില് യുഎന് ഇടപെടില്ല. വിഷയത്തില് ഇടപെടാന് കഴിയില്ലെന്ന് യുഎന് സെക്രട്ടറി ജനറലിന്റെ വക്താവ് സ്റ്റീഫന് ഡുജാറിക് അറിയിച്ചു. ഇതോടെ പാകിസ്ഥാന്റെ അവസാന പ്രതീക്ഷയും തകര്‍ന്നടിഞ്ഞു.\nകശ്മീര് ഇന്ത്യയുടെ ആഭ്യന്തര വിഷയമാണ്. അതില് മൂന്നാമതൊരു ഇടപെടല് ആവശ്യമില്ല. ഉഭയകക്ഷി വിഷയമായതിനാല് ഇരു രാജ്യങ്ങളും ചര്‍ച്ചചെയ്ത് രമ്യതയിലെത്തണമെന്നും യുഎന് വ്യക്തമാക്കി. ഇത് രണ്ടാം തവണയാണ് വിഷയത്തില് പാകിസ്ഥാന് യുഎന്നില് നിന്നും തിരിച്ചടി നേരിടുന്നത്.\nജി7ഉച്ചകോടിയ്ക്കിടെ പ്രധാനമന്ത്രി നരേന്ദ്ര മോദിയുമായും പാക് വിദേശകാര്യമന്ത്രി ഷാ മൊഹമ്മദ് ഖുറേഷിയുമായും യുഎന് സെക്രട്ടറി ജനറല് ആന്റോണിയോ ഗുട്ടറസ് ചര്‍ച്ച നടത്തിയിരുന്നു. ഇതിന് പിന്നാലെയാണ് വിഷയത്തില് ഇടപെടില്ലെന്ന് യുഎന് ഔദ്യോഗികമായി അറിയിച്ചത്.\nകഴിഞ്ഞ ദിവസം കശ്മീര് വിഷയം പാകിസ്ഥാന് യുഎന് മനുഷ്യാവകാശ കൗണ്‍സിലില് ഉന്നയിച്ചിരുന്നു. കശ്മീര് അശാന്തമാണെന്നും സാധാരാണ നിലയിലാണെന്ന് വരുത്തിത്തീര്‍ക്കാന് ഇന്ത്യ നിരന്തരം ശ്രമിക്കുകയാണെന്നുമായിരുന്നു പാക് വിദേശകാര്യമന്ത്രി ഷാ മൊഹമ്മദ് ഖുറേഷി കൗണ്‍സിലില് ആരോപിച്ചത്.\nഎന്നാല് പാകിസ്ഥാന് നിരത്തിയ പൊള്ളയായ ആരോപണങ്ങള്‍ക്കെതിരെ ഇന്ത്യയും ആഞ്ഞടിച്ചു. ഭീകരരുടെ താവളമായ പാകിസ്ഥാന് ആരോപണങ്ങള് മനപ്പൂര്‍വ്വം കെട്ടിച്ചമച്ചതാണെന്ന് ഇന്ത്യ വ്യക്തമാക്കി. ഇതിന് പിന്നാലെയാണ് പാകിസ്ഥാന് പ്രഹരം ഇരട്ടിയാക്കി വിഷയത്തില് ഇടപെടില്ലെന്ന് യുഎന് വ്യക്തമാക്കിയത്.


പ്രമേഹരോഗികള് എന്തുകഴിക്കണം? | food for diabetic patients| diets for diabetic patients| diabetes diet chart| diabetes diet menu\nFeb 15, 2019, 05:41 PM IST\nലോകത്ത് 42 കോടി പ്രമേഹരോഗികളുണ്ടെന്നാണ് കണക്ക്. ഇന്ത്യയിലാകട്ടെ ജനസംഖ്യയുടെ അഞ്ചുശതമാനംപേര്‍ക്ക് രോഗമുണ്ടെന്ന് പഠനങ്ങള് സ്ഥിരീകരിക്കുന്നു. എന്നാല് ആശങ്കവേണ്ടെന്നും രോഗം കണ്ടെത്തി തുടര്‍ചികിത്സ നടത്തിയാല് രോഗത്തെ വരുതിയില് വരുത്താമെന്നും ഡോക്ടര്‍മാര് പറയുന്നു. അതുപോലെ വ്യായാമത്തില് ഊന്നി ജീവിതശൈലി ക്രമീകരിക്കുകയും അനുയോജ്യമായ ഭക്ഷണം തിരഞ്ഞെടുക്കുകയും പ്രമേഹചികിത്സയില് പ്രധാന്യമുളളതാണ്.\nഅമേരിക്കന് ഡയബെറ്റിക് അസോസിയേഷന് ഇക്കാര്യത്തില് 'മൈ പ്ലേറ്റ് ഗൈഡ് ലൈന്' മുന്നോട്ടുവെക്കുന്നു. ഒരു നേരത്തെ വിഭവത്തില് അന്നജത്തിന്റെ അളവ് നാലിലൊന്നുമാത്രമേ ആകാവൂ എന്നതാണ് ഈ നിര്‍ദേശത്തിന്റെ കാതല്. ബാക്കിയുള്ളവയില് മൂന്നുഭാഗങ്ങള് യഥാക്രമം പഴങ്ങള്,പച്ചക്കറികള്,പ്രോട്ടീന് എന്നിവയായിരിക്കണം. മധുരംചേര്‍ത്ത ഭക്ഷ്യസാധനങ്ങളും ട്രാന്‍സ്ഫാറ്റും ഒഴിവാക്കുക തുടങ്ങിയവയും പ്രധാനമാണ്.\nഇവിടെ പ്രമേഹരോഗികളുടെ ഭക്ഷണത്തില് ഉള്‍പ്പെടുത്താവുന്ന ചില ഇനങ്ങള് ഇതാ..\nവൈറ്റമിന്,ധാതുക്കള്,മറ്റ് പോഷകങ്ങള് തുടങ്ങിയവയുടെ നല്ല സ്രോതസ്സാണ് ഹരിതനിറമുള്ള ഇലക്കറികള്. കൂടാതെ ഇവ രക്തത്തിലെ പഞ്ചസാരയുടെ അളവിനെ സ്വാധീനിക്കുന്നില്ല. സാധാരണമായി ലഭിക്കുന്ന ചീരയില് പൊട്ടാസിയം,വൈറ്റമിന് എ, കാല്‍സ്യം ഇവ ധാരാളമായി അടങ്ങിയിട്ടുണ്ട്. ആന്റി ഓക്‌സിഡന്റുകളുടെ സാന്നിധ്യവും അന്നജത്തെ ദഹിപ്പിക്കാന് കഴിയുന്ന എന്‍സൈമുകളും ഇലക്കറികളുടെ സവിശേഷതയാണ്.\nമത്തി, ചെമ്പല്ലി.ചൂര തുടങ്ങിയ മീനുകള് ഒമേഗ3ഫാറ്റി ആസിഡ് അടങ്ങിയതാണ്. ഇവ പോളി അണ്‍സാച്വറേറ്റഡ്, മോണോ അണ്‍സാച്വറേറ്റഡ് കൊഴുപ്പുകള് അടങ്ങിയവയാണ്. ഈ അപൂരിത കൊഴുപ്പുകള് പ്രമേഹ നിയന്ത്രണത്തിന് ഉത്തമമാണ്. മീന് കറിവെച്ച് കഴിക്കുകയാണ് വേണ്ടത്. പൊരിക്കുമ്പോള് ഇവയിലെ ഒമേഗ3യുടെ സാന്നിധ്യത്തില് കുറവുണ്ടാകും.\nപ്രമേഹരോഗികള്‍ക്ക് ഏറ്റവും അനുയോജ്യമായ ഭക്ഷ്യവസ്തുവാണ് പയറുവര്‍ഗങ്ങള്. സസ്യജന്യ പ്രോട്ടീന്റെ കലവറയാണിവ. രക്തത്തിലെ പഞ്ചസാരയുടെ അളവ് നിയന്ത്രിക്കാനും ഇവയ്ക്ക് കഴിയും. സങ്കീര്‍ണമായ അന്നജമായതിനാല് പതുക്കെ മാത്രമേ ദഹിക്കൂവെന്നതും മെച്ചമാണ്. ഭാരം കുറയ്ക്കാനും കൊളസ്‌ട്രോള് നിയന്ത്രിക്കാനും പയറുവര്‍ഗങ്ങള് കഴിക്കുന്നതിലൂടെ സാധിക്കും. പൊട്ടാസ്യം, മഗ്നീഷ്യം, ഇരുമ്പ് എന്നീ ധാതുക്കളും പയറുവര്‍ഗങ്ങളിലടങ്ങിയിട്ടുണ്ട്.\nനട്‌സ് ഇനങ്ങള് പൊതുവേ പ്രമേഹത്തിന് അനുയോജ്യമായ ഭക്ഷണമാണ്. ഇവയില് വാല്‍നട്ടിലാകട്ടെ ഒമേഗ3ധാരാളമുണ്ട്. ദീര്‍ഘകാലം പ്രമേഹമുള്ളവര്‍ക്ക് വരാന് സാധ്യതയുള്ള ഹൃദ്രോഗങ്ങളെ ചെറുക്കാന് ഒമേഗ 3യ്ക്ക് കഴിയും. പ്രോട്ടീന്, വൈറ്റമിന് ബി-6,മഗ്നീഷ്യം, ഇരുമ്പ് തുടങ്ങിയവയും വാല്‍നട്ടിലടങ്ങിയിരിക്കുന്നു.\nഅന്നജമില്ലാതെ വൈറ്റമിനുകള് ശരീരത്തിലെത്താനുള്ള വഴിയാണ് ഓറഞ്ചും നാരങ്ങയുമടങ്ങുന്ന പഴങ്ങളുടെ ഉപയോഗം. ഇവയിലടങ്ങിയ ബയോഫ്‌ളേവനോയ്ഡ് ആന്റി ഓക്‌സിഡന്റുകളാണ് പ്രമേഹത്തെ ചെറുക്കാന് സഹായിക്കുന്നതെന്ന് ഗവേഷകര് കണ്ടെത്തിയിട്ടുണ്ട്. വൈറ്റമിന് സി, ഫോളൈറ്റ്,പൊട്ടാസിയം എന്നിവയും നാരങ്ങയിലുണ്ട്.\nനമ്മുടെ വയറിലുള്ള ഉപകാരികളായ ബാക്ടീരിയകളെ സഹായിക്കുന്നതാണ് തൈര്. ഇത് ദഹനത്തെ സഹായിക്കുന്നു. പ്രമേഹബാധിതരുടെ കൊളസ്‌ട്രോള് നിയന്ത്രിക്കുന്നതിന് തൈര് സാഹായിക്കുമെന്ന് ചില പഠനങ്ങള് വ്യക്തമാക്കുന്നു. ഇന്‍സുലിന് സംവേദകത്വം വര്‍ധിപ്പിക്കാനും ഇത് സഹായിക്കും. ഇവ കൂടാതെ നെല്ലിക്ക,പാവക്ക, ബെറി പഴങ്ങള് തുടങ്ങി ഒട്ടേറെ ഭക്ഷ്യവസ്തുക്കള് പ്രമേഹബാധിതര്‍ക്ക് തീന്‍മേശയില് കരുതാം.\nContent Highlight: food for diabetic patients, diets for diabetic patients, diabetes diet chart,diabetes diet menu,My plate guideline


MANOJ'S WORLD: എന്നുമുതലാണ് ഭാരതത്തെ സ്നേഹിക്കാന് തുടങ്ങിയത് ?\nനമ്മള് എന്നുമുതലാണ് ഭാരതത്തെ സ്നേഹിക്കാന് തുടങ്ങിയത് ?\nഅന്നുമുതലാണ് നമുക്ക് നമ്മെ മനസ്സിലായി തുടങ്ങിയത്.\nനാം എന്നു മുതലാണ് ഭാരതത്തെ അവഹേളിക്കാന് തുടങ്ങിയത്?\nഅന്നു മുതലാണ് നമുക്ക് നമ്മെ നഷ്ടപ്പെട്ടത്.\nനമ്മിലൂടെ നമുക്ക് ലോകത്തെ അറിയാന് കഴിയും. ലോകത്തിലൂടെ നമുക്ക് നമ്മെ അറിയാന് ആകില്ല.\nഎല്ലാ ഭൗതിക നേട്ടങ്ങളും കൈവരിക്കുമ്പോഴും ഭാരതത്തിന്‍റെ ആദ്ധ്യാത്മിക ദര്‍ശനങ്ങളിലേയ്ക്ക് ലോകംമുഴുവന് ഉറ്റു നോക്കുന്നത് എന്തു കൊണ്ടാണ്?.\nമനുഷ്യന് ആത്യന്തികമായി ആവശ്യമുള്ള എന്തോ ഒന്ന് അതില് ഉള്ളടങ്ങിയതുകൊണ്ട്. മനുഷ്യന് എന്തൊക്കെ ഭൗതിക നേട്ടങ്ങള് ഉണ്ട് എങ്കിലും ആന്തരികമായ ശാന്തി ഇല്ലെങ്കില് എല്ലാം വ്യര്‍ത്ഥമാണ്. ഏതു യുക്തിവാദിയായാലും ഏതു ശാസ്ത്രകാരന് ആയാലും എപ്പോഴും ആന്തരികമായിട്ടു മാത്രമായിരിക്കും ശരിയായ സുഖം അനുഭവിക്കുന്നത്. അതിന് ഒരു ശാസ്ത്രത്തിന്‍റെയും സഹായം ആര്‍ക്കും ആവശ്യമില്ല. ദുഃഖം വരുമ്പോഴും നിരാശ വരുമ്പോഴും ഏതെങ്കിലും സുഹൃത്തിനെ സമീപിക്കുന്നു, അല്ലെങ്കില് എല്ലാത്തില്‍നിന്നും വിട്ട് കുറച്ചു ദിവസം ഏതെങ്കിലും സുന്ദരമായ സ്ഥലത്ത് യാത്ര പോകുന്നു. ഭൗതികത സമ്മാനിച്ച പ്രശ്നങ്ങളില് നിന്ന് അവനവനിലേയ്ക്ക് ശ്രദ്ധ തിരിച്ചു കൊണ്ടുള്ള അന്വേഷണത്തിന്‍റെ ആരംഭം ആണത്. എന്തിനാണ് ? ആന്തരികമായ സുഖം ലഭിക്കുന്നതിന്. അവര് ഇത് സ്വയം മനസ്സിലാക്കുന്നില്ല എന്നേയുള്ളു. ഇതു തന്നെയാണ് ആദ്ധ്യാത്മികത. അവനവനിലെ പ്രശ്നത്തിന് പരിഹാരം തേടിയുള്ള യാത്ര....\nയുക്തിയും ശാസ്ത്രവും കൊണ്ട് പൊളിച്ച് പരിശോധിച്ച് ആദ്ധ്യാത്മിക ദര്‍ശനങ്ങളോടൊപ്പം ഭരതത്തെ അവഹേളിക്കാന് തോന്നുന്നു എങ്കില് അറിയുക, നമുക്ക് യുക്തിയും ശാസ്ത്രവും ഊന്നുവടികള് മാത്രമാണ്. ആദ്ധ്യാത്മികതയാകട്ടെ സ്വാതന്ത്ര്യമാണ്. ഒന്നിന്‍റെയും താങ്ങില്ലാതെ അവനവന്‍റെ ആത്മശക്തിയില് നിവര്‍ന്നു നിന്ന് ലോകത്തെ ധീരതയോടെ നോക്കാനുള്ള വീര്യം. ദുഃഖമോ മരണ ഭയമോ ആ കണ്ണുകളില് കാണില്ല. ഓം\nകടപ്പാട് ശ്രീ Krishna Kumar·


Malayalam UK | News Desk 2, Author at Malayalam UK - Page 15 of 18\nPosts From News Desk 2\nഉണ്ണിമിശിഹായുടെ പിറവി. ജന്മപാപമില്ലാതെ ഉത്ഭവിച്ച ശുദ്ധ മറിയമേ..! മാതാവിന്റെ വണക്കമാസം. പതിനാറാം ദിവസം. 0\nമിശിഹായുടെ ആഗമനത്തില് ശ്രവിച്ച സ്വര്‍ഗ്ഗീയ ഗാനം ഉന്നതങ്ങളില് ദൈവത്തിന് സ്തുതി! ഭൂമിയില് മനുഷ്യര്‍ക്ക് സമാധാനം എന്നാണ്. ആട്ടിടയന്‍മാരും പൗരസ്ത്യ വിജ്ഞാനികളും അവിടുത്തെ സന്ദര്‍ശിക്കുന്നു. അവര് ശിശുവിനെ ആരാധിച്ച് അനര്‍ഘനിക്ഷേപങ്ങള് കാഴ്ചവെയ്ക്കുന്നു.\nബേത്‌ലെഹത്തിലേയ്ക്കുള്ള യാത്ര. ജന്മപാപമില്ലാതെ ഉത്ഭവിച്ച ശുദ്ധ മറിയമേ..! മാതാവിന്റെ വണക്കമാസം. പതിനഞ്ചാം ദിവസം. 0\nദൈവം അവിടുത്തെ ദിവ്യകുമാരന്റെ ആഗമനത്തിന് ലോകത്തെ അനേക സഹസ്രാബ്ദങ്ങള് ഒരുക്കിയിട്ടും അവിടുന്ന് ലോകത്തില് അവതീര്‍ണ്ണനായപ്പോള് അവിടുത്തേയ്ക്ക് വന്നു പിറക്കുവാന് സ്ഥലമില്ല എന്ന വസ്തുതയാണ് നാം കാണുന്നത്. ഇത് ദിവ്യ ജനനിക്ക് എത്ര വേദനാജനകമായിരുന്നു. ഇന്നത്തെ ലോകത്തിലും മതങ്ങളുടെ സാമൂഹ്യ സാമ്പത്തിക സാംസ്‌കാരിക വിദ്യാഭ്യാസ രാഷ്ട്രീയ മണ്ഡലങ്ങളില് നിന്നും ക്രിസ്തുവിനെ ബഹിഷ്‌കരിച്ച് ക്രിസ്തുവില്ലാത്ത ഒരു വ്യവസ്ഥിതി കെട്ടിപ്പടുക്കുവാന് പരിശ്രമിക്കുകയാണ്. അതിനാല് പരിശുദ്ധ കന്യകയിലൂടെ ക്രിസ്തുവിനെ വീണ്ടും പ്രസ്തുത രംഗങ്ങളിലെല്ലാം പ്രതിഷ്ഠിക്കുവാന് നമുക്ക് പരിശ്രമിക്കാം.\n‘ഇതെന്റെ ഹൃദയത്തില് നിന്നൊഴുകിയ സംഗീതം’ ഔവുസേപ്പച്ചന് മാസ്റ്റര്. സംഗീതം ഔവുസേപ്പച്ചന് എന്ന് ആകാശവാണിയില് കേട്ട് വളര്‍ന്ന മലയാളിക്ക് മഹാമാരിയിലൊശ്വാസഗീതം. ദീപമേ നയിച്ചാലും. 0\nകൊറോണാ കാലത്ത് ലോകം ഒരുമിക്കുക എന്ന ആശയവുമായി സ്‌കോട്‌ലാന്‍ഡിലെ എബിസണ് ജോസ് ഔവുസേപ്പച്ചന് മാസ്റ്ററൊട് പങ്കുവെച്ച സ്വന്തം അനുഭവം സംഗീതമായി. ഉദ്ദേശ ശുദ്ധിയിലെ സത്യസന്ധത മനസ്സിലാക്കിയ ഔവുസേപ്പച്ചന് മാസ്റ്ററുടെ ഹൃദയത്തില് നിന്നൊഴുകിയ സംഗീതം സോഷ്യല് മീഡിയയില് വൈറലായികൊണ്ടിരിക്കുകയാണ്. പത്മശ്രീ ജയറാം ആമുഖം പറഞ്ഞ് ഫിലിം സ്റ്റാര് ടൊവീനൊ യുടെ ഫേസ് ബുക്ക് പേജിലൂടെ ലോകം കേട്ട ഈ ഗാനം പാടിയിരിക്കുന്നത് ഇരുപത് രാജ്യങ്ങളില് നിന്നുള്ള ഗായകര്. പാടി തുടങ്ങിയത് ഇന്ത്യയില് നിന്നു തന്നെ. ആദ്യ വരികള് ഔവുസേപ്പച്ചന് മാസ്റ്ററുടെ ചുണ്ടുകളില്‍നിന്ന്\nപരിശുദ്ധ കന്യകയുടെ സന്ദര്‍ശനം . ജന്മപാപമില്ലാതെ ഉത്ഭവിച്ച ശുദ്ധ മറിയമേ..! മാതാവിന്റെ വണക്കമാസം. പതിനാലാം ദിവസം. 0\nമരിയാംബിക ഉദരസ്ഥിതനായ മിശിഹായേയും സംവഹിച്ചുകൊണ്ടാണ് സേവനത്തിന് പുറപ്പെടുന്നത്. തന്നിമിത്തം മേരിയുടെ അവിടുത്തെ സാന്നിദ്ധ്യം തന്നെ അനേകം അത്ഭുതകരമായ പ്രവര്‍ത്തനങ്ങള്‍ക്ക് കാരണമാകുന്നു. ഏലീശ്ബാ പരിശുദ്ധാത്മാവിനാല് പ്രചോദിതയായി മേരി ദൈവമാതാവായി എന്നുള്ള വസ്തുത പ്രഖ്യാപിക്കുകയാണ്. ഉദരസ്ഥിതനായ യോഹന്നാന് ശുദ്ധീകരിക്കപ്പെടുന്നു. നാമും സേവനത്തിനു പോകുമ്പോള് ക്രിസ്തു വാഹകരായിരുന്നാല് നമ്മുടെ പ്രവര്‍ത്തനങ്ങള് കൂടുതല് ഫലമണിയും. 1972ല് മദര് തെരേസയ്ക്ക് നെഹ്രു അവാര്‍ഡ് നല്‍കിയതിനു ശേഷം അവരുടെ പ്രവര്‍ത്തന വിജയത്തിനുള്ള കാരണമാരാഞ്ഞ പത്രപ്രതിനിധികളോട് മദര് തെരേസ ഇപ്രകാരം പ്രസ്താവിച്ചു.\nമരീചികകളെ മരുപച്ചകളാക്കി മാറ്റുന്നതില് പരി. അമ്മതന്നെയാണ് എന്റെ സഹായി. ഫാ. ജോസഫ് അന്തിയാകുളം എഴുതുന്നു. ജന്മപാപമില്ലാതെ ഉത്ഭവിച്ച ശുദ്ധ മറിയമേ.. മാതാവിന്റെ വണക്കമാസം. പതിമൂന്നാം ദിവസം. 0\nആംഗലേയ കവിയായ വില്യം വേഡ്‌സ് വര്‍ത്ത് മറിയത്തെ വിശേഷിപ്പിക്കുന്നത് കറ പുരണ്ട മനുഷ്യ പ്രകൃതിയുടെ ഏക അഭിമാനമെന്നാണ്. പരിശുദ്ധ അമ്മ നമ്മുടെയും അമ്മയായിരിക്കുവാന് ദൈവം തിരുമനസ്സായി. അമ്മയെ മറന്നു കൊണ്ട് ഉത്തമ ക്രൈസ്തവ ജീവിതം നയിക്കുവാന് ആര്‍ക്കും സാധിക്കുകയില്ല. മെയ്മാസം പ്രത്യേകമായി പരിശുദ്ധ അമ്മയെ സ്തുതിക്കുവാനും ബഹുമാനിക്കാനും ഉപയോഗിക്കുന്നു. വളരെ ചെറുപ്പം മുതല് പരിശുദ്ധ അമ്മയോട് അതിരറ്റ ഭക്തിയിലും സ്‌നേഹത്തിലും വളരാന് മാതാപിതാക്കള് ഇട നല്‍കി. ഓര്‍മ്മ വെച്ച നാള് മുതല് ഇന്നുവരെ മെയ് മാസ വണക്കം മുടങ്ങിയിട്ടില്ല.\nദൈവതിരുമനസ്സിനോടുള്ള പരിശുദ്ധ കന്യകയുടെ വിധേയത്വം. ജന്മപാപമില്ലാതെ ഉത്ഭവിച്ച ശുദ്ധ മറിയമേ..! മാതാവിന്റെ വണക്കമാസം. പന്ത്രണ്ടാം ദിവസം. 0\nദൈവ തിരുമനസ്സിനോടുള്ള വിധേയത്വമാണ് ക്രിസ്തീയ ജീവിതസാരം. മിശിഹായുടെയും പരിശുദ്ധ കന്യകാമറിയത്തിന്റെയും ജീവിതത്തില് അത് വളരെ പ്രകടമായിരുന്നു. അതു ദിന ജീവിതത്തില് ഓരോ നിമിഷവും പരിശുദ്ധ കന്യകയെ ദൈവദൂദന് സമീപിച്ച് ദൈവഹിതം അറിയ്ച്ചതു പോലെ നമ്മെയും അറിയ്ക്കുന്നുണ്ട്.\nദൈവവചനം ശ്രവിക്കുന്നതില് മറിയം നമ്മുടെ മാതൃക. ജന്മപാപമില്ലാതെ ഉത്ഭവിച്ച ശുദ്ധ മറിയമേ..! മാതാവിന്റെ വണക്കമാസം. പതിനൊന്നാം ദിവസം. 0\nദൈവത്തിന്റെ വചനം കേള്‍ക്കുകയും അതനുസരിക്കുകയും ചെയ്യുന്നവര്‍ക്ക് കൂടുതല് ഭാഗ്യം.(ലൂക്കാ 11: 27, 28 ) മിശിഹാ ഇവിടെ പരിശുദ്ധ കന്യകയുടെ യഥാര്‍ത്ഥത്തിലുള്ള മഹത്വം അടങ്ങിയിരിക്കുന്നത് എന്തിലാണെന്നു നമ്മെ മനസ്സിലാക്കുന്നു. ദൈവവചനം ശ്രവിച്ചു അതനുസരിച്ച് പ്രവര്‍ത്തിച്ചതിനാലാണ് അവള് ഭാഗ്യവതിയായിരിക്കുന്നത്.\nഈശോയെ കൂടാതെ നടക്കുന്നവര് നഗ്‌നരാണ്. മാര് ജോസഫ് സ്രാമ്പിക്കല്… കൊറോണാ കാലത്ത് ഉയിര്‍പ്പിലെ അഞ്ചാം ഞായറാഴ്ചയില് പിതാവ് പറഞ്ഞതിങ്ങനെ. വീഡിയോ കാണുക. 0\nഇത് ഉയിര്‍പ്പിന്റെ അഞ്ചാം ഞായറാഴ്ച. ഈ സത്യം മനസ്സില് സൂക്ഷിക്കുക. ഉയിര്‍ത്ത കര്‍ത്താവ് നമുക്ക് മനസ്സിലാകുന്നത് വചനത്തിലൂടെയാണ്. തോമസ് കണ്ടു വിശ്വസിച്ചു. കാണാതെ അവനില് വിശ്വസിക്കുവാന് നമുക്ക് സാധിക്കണം.\nകൃപ ലഭിച്ചവരെല്ലാം പത്രോസിന്റെ വാക്ക് കേട്ട് വീണ്ടും മീന് പിടിക്കാന് പോയി…\nമംഗലവാര്‍ത്ത. ജന്മപാപമില്ലാതെ ഉത്ഭവിച്ച ശുദ്ധ മറിയമേ! മാതാവിന്റെ വണക്കമാസം. പത്താം ദിവസം. 0\nമറിയം പറഞ്ഞു. ഇതാ കര്‍ത്താവിന്റെ ദാസി, നിന്റെ വചനം പോലെ എന്നില് ഭവിക്കട്ടെ. അപ്പോള് ദൂദന് അവളുടെ അടുക്കല് നിന്നും പോയി. പരിശുദ്ധ കന്യക’ നിന്റെ വചനം പോലെ എന്നില് ഭവിക്കട്ടെ’ എന്നു പറഞ്ഞ വാക്കുകളാണ് ഈ ലോകത്തിലെ ഏറ്റവും സ്വാതന്ത്ര്യപൂര്‍ണ്ണമായ പ്രവര്‍ത്തി. അതു വഴി മേരി എല്ലാ മനുഷ്യരേയും ദൈവമക്കളുടെ പരിപൂര്‍ണ്ണ സ്വാതന്ത്ര്യത്തിലേയ്ക്കവരോധിച്ചു. കന്യകാമറിയം മനുഷ്യാവതാരരഹസ്യത്തിന് പരിപൂര്‍ണ്ണ സ്വാതന്ത്ര്യത്തോടു കൂടി സമ്മതം നല്‍കി പരിത്രാണ കര്‍മ്മത്തില് സഹകരിച്ചു.\nപുതിയ പ്രവര്‍ത്തന അജണ്ടയുമായി വുമണ്‍സ് ഫോറം ഗ്രേറ്റ് ബ്രിട്ടണ് സീറോ മലബാര് രൂപത. ആശംസകളര്‍പ്പിച്ച് രൂപതാധ്യക്ഷന് മാര്. ജോസഫ് സ്രാമ്പിക്കല്. 0\nഗ്രേറ്റ് ബ്രിട്ടണ് സീറോ മലബാര് രൂപതയുടെ വുമണ്‍സ് ഫോറം ഭാരവാഹികളുടെ യോഗം നടന്നു. രൂപതാ പ്രസിഡന്റ് ജോളി മാത്യുവിന്റെ അദ്ധ്യക്ഷതയില് ഇന്നലെ നടന്ന യോഗത്തില് വുമണ്‍സ് ഫോറത്തിന്റെ രൂപതാ തലത്തില് ഇതുവരെയുള്ള പ്രവര്‍ത്തനങ്ങളെ വിലയിരുത്തുകയും തുടര് പ്രവര്‍ത്തനങ്ങള്‍ക്ക് മാര്‍ഗ്ഗ നിര്‍ദ്ദേശങ്ങള് നല്കുകയും ചെയ്തു. സമ്മേളനം ഫോറം ഡയറക്ടര് സിസ്റ്റര് കുസുമം SH പ്രാത്ഥനയോടെ ആരംഭിച്ചു. അടുത്ത നാളുകളില് പ്രത്യേകിച്ചു് കൊറോണ കാലത്ത് വുമണ്‍സ് ഫോറം നടത്തിയ പ്രവര്‍ത്തനങ്ങളെ വുമണ്‍സ് ഫോറം കമ്മീഷന് ചെയര്‍മാനും ഗ്രേറ്റ് ബ്രിട്ടണ് സീറോ മലബാര് സഭയുടെ\nപ്രോട്ടോസിഞ്ചെള്ളൂസുമായ റവ. ഡോ.


Like in UP, state politics may see Congress fight alone in Bengal | ബംഗാളിലും കോണ്‍ഗ്രസ് തനിച്ച്; തൃണമൂല് ബന്ധം വേണ്ടെന്ന് നേതാക്കള്, കാരണം ഇതാണ് - Malayalam Oneindia\nPublished: January 15 2019, 13:00 [IST]\nദില്ലി: ലോക്‌സഭാ തിഞ്ഞെടുപ്പില് ഉത്തര് പ്രദേശ് പോലെ പശ്ചിമ ബംഗാളിലും കോണ്‍ഗ്രസ് തനിച്ച് ജനവിധി തേടിയേക്കും. സഖ്യസാധ്യതകള് കോണ്‍ഗ്രസ് ഇപ്പോഴും ആരായുന്നുണ്ടെങ്കിലും പ്രദേശ് കോണ്‍ഗ്രസ് കമ്മിറ്റിയുടെ വികാരം മാനിക്കാനാണ് സാധ്യത. ആരുമായും സഖ്യമുണ്ടാക്കേണ്ട എന്നാണ് സംസ്ഥാനത്തെ കോണ്‍ഗ്രസ് നേതാക്കളുടെ തീരുമാനം.\nഉത്തര് പ്രദേശ് കഴിഞ്ഞാല് ഏറ്റവും കൂടുതല് ലോക്‌സഭാ മണ്ഡലങ്ങളുള്ള സംസ്ഥാനങ്ങളിലൊന്നാണ് പശ്ചിമ ബംഗാള്. അതുകൊണ്ടുതന്നെ ബിജെപി ബംഗാളില് നിന്ന് കൂടുതല് സീറ്റുകള് നേടാന് ശ്രമിക്കുന്നുണ്ട്. ഈ സാഹചര്യത്തില് കോണ്‍ഗ്രസ് എന്തു തീരുമാനമെടുക്കുമെന്നത് നിര്‍ണായകമാണ്. കോണ്‍ഗ്രസും തൃണമൂല് കോണ്‍ഗ്രസും സഖ്യമുണ്ടാക്കിയാല് ബിജെപി നിലംതൊടില്ല. പക്ഷേ, തൃണമൂലുമായി സഖ്യമുണ്ടാക്കേണ്ടെന്ന് പ്രാദേശിക നേതാക്കള് പറയുന്നു. അതിന് കാരണവുമുണ്ട്....\nതൃണമൂല് കോണ്‍ഗ്രസുമായി സഖ്യമുണ്ടാക്കി ലോക്‌സഭാ തിരഞ്ഞെടുപ്പ് നേരിടാന് കോണ്‍ഗ്രസ് ആലോചിച്ചിരുന്നു. എന്നാല് ബംഗാളിലെ മുതിര്‍ന്ന നേതാക്കള് തൃണമൂല് സഖ്യം വേണ്ടെന്നാണ് അഭിപ്രായപ്പെട്ടത്. എഐസിസി പ്രതിനിധികളുമായി നടത്തിയ ചര്‍ച്ചയില് അവര് നിലപാട് വ്യക്തമാക്കി. ഈ സാഹചര്യത്തില് കോണ്‍ഗ്രസ് ഒറ്റയ്ക്ക് മല്‍സരിച്ചേക്കും.\nതൃണമൂലുമായി സഖ്യമുണ്ടാക്കിയാല് ദൂരവ്യാപകമായ പ്രതിസന്ധി കോണ്‍ഗ്രസ് നേരിടേണ്ടി വരുമെന്ന് ബംഗാളിലെ കോണ്‍ഗ്രസ് നേതാക്കള് പറയുന്നു. സംസ്ഥാനത്ത് കോണ്‍ഗ്രസ് പൂര്‍ണമായും ഇല്ലാതാകാന് ഇതു കാരണമാകുമെന്നാണ് നേതാക്കളുടെ ആശങ്ക. സംസ്ഥാനത്തെ നേതാക്കളുടെ താല്‍പ്പര്യത്തിന് മുന്‍ഗണന നല്‍കണമെന്നാണ് രാഹുല് ഗാന്ധിയുടെ നിലപാട്.\nകേന്ദ്ര പ്രതിനിധികളുടെ നിലപാട്\nകേന്ദ്ര പ്രതിനിധികള് തൃണമൂലുമായി സഖ്യമുണ്ടാക്കണമെന്ന് അഭിപ്രായമുള്ളവരാണ്. സഖ്യമുണ്ടാക്കിയാല് ബിജെപിയെ എളുപ്പത്തില് പരാജയപ്പെടുത്താമെന്നും കൂടുതല് സീറ്റുകള് നേടാനുള്ള ബിജെപിയുടെ മോഹം ഇല്ലാതാക്കാമെന്നും അവര് അഭിപ്രായപ്പെടുന്നു. എന്നാല് സംസ്ഥാന നേതാക്കള് ഭിന്ന അഭിപ്രായം പ്രകടിപ്പിച്ച പശ്ചാത്തലത്തില് സഖ്യചര്‍ച്ച വേഗത്തില് വേണ്ടെന്ന് എഐസിസി തീരുമാനിച്ചു.\nതൃണമൂല് ബന്ധം വേണ്ടെന്ന് അഭിപ്രായപ്പെടുന്ന ബംഗാളിലെ കോണ്‍ഗ്രസ് നേതാക്കള് മൂന്ന് കാര്യങ്ങളാണ് ചൂണ്ടിക്കാട്ടുന്നത്. കോണ്‍ഗ്രസിന്റെ ശക്തി കേന്ദ്രങ്ങള് പിടിച്ചടക്കാന് തൃണമൂല് ശ്രമിക്കുന്നുണ്ട്. സഖ്യം നിലവില് വന്നാല് ബിജെപി പ്രതിപക്ഷത്തെ പ്രധാന പാര്‍ട്ടിയായി വളരും. തൃണമൂലിന്റെ ആക്രമണത്തിന് ഇരയായ പ്രവര്‍ത്തകരോട് ചെയ്യുന്ന അനീതിയാണിതെന്നും കോണ്‍ഗ്രസ് നേതാക്കള് പറയുന്നു.\nമുര്‍ഷിദാബാദ്, നോര്‍ത്ത് ദിനാജ്പൂര്, മാള്‍ഡ എന്നീ ജില്ലകള് കോണ്‍ഗ്രസിന്റെ ശക്തി കേന്ദ്രമാണ്. ഇവിടെ സ്വാധീനം വര്‍ധിപ്പിക്കാന് തൃണമൂല് കോണ്‍ഗ്രസ് ശ്രമിക്കുന്നുണ്ട്. മൂന്ന് ജില്ലകളിലും കോണ്‍ഗ്രസും തൃണമൂലും കടുത്ത മല്‍സരത്തിലാണ്. ഈ സാഹചര്യത്തില് സഖ്യം വന്നാല് തൃണമൂലിന് ഗുണം ചെയ്യുമെന്ന കോണ്‍ഗ്രസ് ഭയപ്പെടുന്നു.\nകോണ്‍ഗ്രസ് സംസ്ഥാന അധ്യക്ഷന് സോമന് മിത്ര, ആധിര് ചൗധരി, ദീപ ദാസ് മുന്‍ഷി എന്നിവര് തൃണമൂല് സഖ്യം വേണ്ടെന്ന് കേന്ദ്ര നേതൃത്വത്തെ അറിയിച്ചു. മാള്‍ഡയില് നിന്നുള്ള കോണ്‍ഗ്രസ് എംപി എബികെ ചൗധരി, മഅ്‌സം നൂര് എന്നിവരും ഇതേ നിലപാടാണ് സ്വീകരിച്ചത്.\nഅതേസമയം, സിപിഎം നേതൃത്വം കോണ്‍ഗ്രസിന്റെ കേന്ദ്രനേതാക്കളുമായി സഖ്യസാധ്യതകള് ആരായുന്നുണ്ട്. കോണ്‍ഗ്രസുമായി സഖ്യമുണ്ടാക്കുന്നതില് സിപിഎം നേതാക്കള്‍ക്ക് എതിര്‍പ്പില്ല. എന്നാല് ഇക്കാര്യത്തില് സംസ്ഥാനത്തെ കോണ്‍ഗ്രസ് നേതാക്കള് നിലപാട് വ്യക്തമാക്കിയിട്ടില്ല.\nതമിഴ്‌നാട്ടില് കോണ്‍ഗ്രസ്-ഡിഎംകെ സഖ്യത്തില് സിപിഎം കക്ഷി ചേര്‍ന്നേക്കും. ഈ സാഹചര്യത്തില് ബംഗാളിലും സഖ്യം ആകാമെന്നാണ് സിപിഎം നിലപാട്. തൃണമൂലിനൊപ്പം സിപിഎം ഒരിക്കലും ചേരില്ല. ബിജെപി പരാജയപ്പെടണമെന്ന് അവര് ആഗ്രഹിക്കുകയും ചെയ്യുന്നു. ഈ സാഹചര്യത്തില് സിപിഎമ്മിന് ഏക സാധ്യത കോണ്‍ഗ്രസുമായി സഖ്യം ചേരലാണ്.\nതൃണമൂലുമായി സഖ്യം വേണ്ടെന്ന് പറയുന്ന കോണ്‍ഗ്രസ് നേതാക്കളില് ചിലര് സിപിഎം സഖ്യത്തിന് അനുകൂലമാണ്. എന്നാല് എല്ലാവരും അനുകൂലിക്കുന്നുമില്ല. തൃണമൂലിനേക്കാള് നല്ലത് സിപിഎം ആണെന്ന് ചിലര് പറയുന്നു. തൃണമൂല് പ്രവര്‍ത്തകരുടെ ആക്രമണത്തിന് ഇരകളാണ് കോണ്‍ഗ്രസും സിപിഎമ്മും. എന്നാല് കഴിഞ്ഞ നിയമസഭാ തിരഞ്ഞെടുപ്പില് കോണ്‍ഗ്രസുമായി സഖ്യമില്ലെന്നാണ് സിപിഎം എടുത്ത നിലപാട്.\n2014ലെ ലോക്‌സഭാ തിരഞ്ഞെടുപ്പില് ഏറ്റവും കൂടുതല് സീറ്റ് നേടിയത് തൃണമൂല് കോണ്‍ഗ്രസ് ആയിരുന്നു. 42ല് 34 സീറ്റ് തൃണമൂല് നേടി. കോണ്‍ഗ്രസിന് നാല് സീറ്റ് ലഭിച്ചു. സിപിഎമ്മിനും ബിജെപിക്കും രണ്ടു സീറ്റുകളും കിട്ടി. ബിജെപി ഇത്തവണ 22 സീറ്റ് നേടുമെന്നാണ് അമിത് ഷാ പ്രഖ്യാപിച്ചിട്ടുള്ളത്. ഇത് തടയണമെന്ന തൃണമൂലും കോണ്‍ഗ്രസും സിപിഎമ്മും അഭിപ്രായപ്പെടുന്നു.\nmamata banerjee west bengal tmc bjp congress lok sabha elections 2019


സ്വകാര്യതയും സര്‍ക്കാരിന്റെ ഒളിഞ്ഞുനോട്ടവും; ഇന്ത്യ ഏറ്റവും മോശം രാജ്യങ്ങളുടെ കൂട്ടത്തില്\nSat May 28 2022 22:52:49 GMT+0530 (India Standard Time)\nബ്രിട്ടന് ആസ്ഥാനമായ കമ്പാരിടെക് എന്ന സ്ഥാപനമാണ് 47 രാജ്യങ്ങളിലെ സ്വകാര്യതാ സംരക്ഷണവും പൗരന്മാര്‍ക്കെതിരായ സര്‍ക്കാര് നിരീക്ഷണവും സംബന്ധിച്ച് പഠനം നടത്തിയത്.\nBY MTP17 Oct 2019 1:15 PM GMT\nMTP17 Oct 2019 1:15 PM GMT\nന്യൂഡല്‍ഹി: പൗരന്മാരുടെ സ്വകാര്യത സംരക്ഷിക്കുന്ന കാര്യത്തില് ഇന്ത്യയുടെ പ്രകടനം ഏറ്റവും മോശമെന്ന് പഠനം. ബ്രിട്ടന് ആസ്ഥാനമായ കമ്പാരിടെക് എന്ന സ്ഥാപനമാണ് 47 രാജ്യങ്ങളിലെ സ്വകാര്യതാ സംരക്ഷണവും പൗരന്മാര്‍ക്കെതിരായ സര്‍ക്കാര് നിരീക്ഷണവും സംബന്ധിച്ച് പഠനം നടത്തിയത്. ഒരു രാജ്യവും സ്വകാര്യതാ സംരക്ഷണത്തില് സ്ഥിരത പ്രകടിപ്പിച്ചിട്ടില്ല. ഭൂരിഭാഗം രാജ്യങ്ങളും പൗരന്മാരെ കാര്യമായി നിരീക്ഷിക്കുന്നുമുണ്ടെന്ന് പഠനം പറയുന്നു.\nസ്വകാര്യതാ നിയമം, നിരീക്ഷണ സംവിധാനത്തിലെ വിവേചനം എന്നിവയുടെ അടിസ്ഥാനത്തില് രാജ്യങ്ങള്‍ക്ക് 1 മുതല്5വരെ പോയിന്റാണ് നല്‍കിയിരുന്നത്.\n3.5 മുതല്5പോയിന്റ് വരെയാണ് ഉയര്‍ന്ന സ്‌കോര്. സ്വകാര്യതാ സംരക്ഷണത്തില് ഉന്നത നിലവാരവും സ്ഥിരതയും പുലര്‍ത്തുന്ന രാജ്യങ്ങളെയാണ് ഇതില് ഉള്‍പ്പെടുത്തുക. രണ്ട് പോയിന്റിനോട് അടുത്ത് കിട്ടുന്ന രാജ്യങ്ങള് സ്വകാര്യതയുടെ കാര്യത്തില് പരാജയമാണെന്നാണ് കാണിക്കുന്നത്. പൗരന്മാരെ കര്‍ശനമായി നിരീക്ഷിക്കുന്നവ രണ്ട് പോയിന്റില് താഴെ വരുന്നു.\n2.4 ആണ് ഇന്ത്യയുടെ റാങ്കിങ്. ചൈന(1.8), റഷ്യ(2.1) എന്നിവയുടെ തൊട്ടുമുകളിലാണിത്. അതേ സമയം, ഇസ്രായേല്(2.9), ഫിലിപ്പീന്‍സ്(2.8) എന്നിവയേക്കാള് വളരെ താഴെയാണ് ഇന്ത്യ. 2.7 മുതല് 3.2വരെയാണ് ശരാശരി സ്‌കോര്. 3.2 റേറ്റിങുള്ള അയര്‍ലന്റാണ് പട്ടികയില് ഏറ്റവും മുന്നില്. യൂറോപ്യന് യൂനിയന് രാജ്യങ്ങളില് 3.1 സ്‌കോറുള്ള നോര്‍വേയാണ് മികച്ച പ്രകടനം കാഴ്ച്ചവച്ചത്.\nഡാറ്റ പ്രൊട്ടക്ഷന് ബില്ലിന്റെ അഭാവം, ആധാര്, കുറഞ്ഞ മാധ്യമ സ്വാതന്ത്ര്യം തുടങ്ങിയ ഘടകങ്ങളാണ് ഇന്ത്യയുടെ മോശം പ്രകടനത്തിന് കാരണം.\ndata privacy privacy india privacy law


ബിപിൻ റാവത്തിന്റെ വിയോഗത്തിൽ അനുശോചിച്ച് മോഹൻലാൽ - Express Kerala\nEntertainment National December 9, 2021 | Published by : Express Kerala Network\nകൊച്ചി: കൂനൂര് ഹെലികോപ്റ്റര് ദുരന്തത്തില് അന്തരിച്ച സംയുക്ത സേനാ മേധാവി ബിപിന് റാവത്തിന് അനുശോചനം അറിയിച്ച് നടന് മോഹന്‍ലാല്. സമര്‍ത്ഥനായ ഒരു സൈനിക ഉദ്യോഗസ്ഥനെയാണ് രാജ്യത്തിന് നഷ്ടമായതെന്ന് മോഹന്‍ലാല് പറഞ്ഞു.\n‘അസാമാന്യ കഴിവുകളുള്ള സമര്‍ത്ഥനായ ഒരു സൈനിക ഉദ്യോഗസ്ഥനെയാണ് രാജ്യത്തിന് നഷ്ടമായത്. സംയുക്ത സൈനിക മേധാവി ബിപിന് റാവത്തിന്റേയും ഭാര്യയുടേയും മറ്റ് സായുധ സേനാ ഉദ്യോഗസ്ഥരുടേും അകാല വിയോഗത്തില് അതീവ ദുഃഖമുണ്ട്. ബിപിന് റാവത്തിന്റെ വിലപ്പെട്ട സംഭാവനകളും അത്യധികം വിവേകത്തോടുള്ള പ്രവര്‍ത്തനങ്ങളും രാഷ്ട്രത്തിന് എന്നും മുതല് കൂട്ടായിരുന്നു. ഈ മഹാനായ സൈനികന്റേയും ഭാര്യയുടേയും മറ്റ് സൈനികരുടേയും വേര്‍പാടില് ഞാനും കുടുംബവും ദുഃഖം രേഖപ്പെടുത്തുന്നു. ജീവന് പൊലിഞ്ഞ എല്ലാ സൈനികരുടേയും കുടുംബത്തിന്റെ ദുഃഖത്തില് പങ്കുചേരുന്നു’, മോഹന്‍ലാല് കുറിച്ചു.


Malayalam news || സീമ - ഡാറ്റാ കേരള സംയുക്ത സെമിനാര് 13-ന്\nസീമ - ഡാറ്റാ കേരള സംയുക്ത സെമിനാര് 13-ന്\nഐടി വകുപ്പ് പ്രിന്‍സിപ്പല് സെക്രട്ടറി പി.എച്ച്. കുര്യന് മുഖ്യാതിഥി\nകണ്‍സ്യൂമര് ഇലക്ട്രോണിക് ആന്‍ഡ് അപ്ലയന്‍സസ് മാനുഫാക്‌ചറേഴ്‌സ് അസോസിയേഷനും (സീമ) ഡാറ്റാ കേരളയും സംയുക്തമായി ഓഗസ്‌റ്റ് 13-ന് സെമിനാര് സംഘടിപ്പിക്കുന്നു. സംസ്ഥാന ഐടി വകുപ്പ് പ്രിന്‍സിപ്പല് സെക്രട്ടറി പി.എച്ച്. കുര്യന് മുഖ്യാതിഥിയായിരിക്കും. എറണാകുളം മറൈന് ഡ്രൈവിലെ ദ ഗേറ്റ്‌വേ ഹോട്ടലില് സംഘടിപ്പിക്കുന്ന സെമിനാറില് പാര്‍ലമെന്റ് അംഗവും ഇന്ത്യയുടെ മുന് ക്രിക്കറ്റ് ക്യാപ്‌റ്റനുമായ മുഹമ്മദ് അസറുദ്ദീന് അതിഥിയായി പങ്കെടുക്കും.\nരാവിലെ പത്തു മുതല് രജിസ്‌ട്രേഷന് തുടങ്ങും. തുടര്‍ന്ന് 10.40-ന് സെമിനാര് ആരംഭിക്കും.\nഒനിഡയുടെ ചെയര്‍മാനും മാനേജിംഗ് ഡയറക്ടറും സീമയുടെ മുന് പ്രസിഡന്റുമായ ഗുലു മിര്‍ചന്ദാനി മുഖ്യ പ്രഭാഷണം നടത്തും. ആഗോള പരിതസ്ഥിയില് മാറി വരുന്ന റീട്ടെയ്‌ല് രംഗത്തെക്കുറിച്ച് സീമ മുന് പ്രസിഡന്റ് കെ.എസ്. രാമന് പ്രഭാഷണം നടത്തും. തുടര്‍ന്ന് അതിഥി മുഹമ്മദ് അസറുദ്ദീന് പ്രസംഗിക്കും.\nവിപണിയും വ്യവസായവും വളരുന്നതിനുവേ വ്യവസായികളും വ്യാപാരികളും ഒന്നിച്ചുനില്‍ക്കേണ്ടതിനെക്കുറിച്ച് ഹെയര് പ്രസിഡന്റും സീമ ഓണററി സെക്രട്ടറിയുമായ എറിക് ബ്രഗാന്‍സ പ്രസംഗിക്കും. തുടര്‍ന്ന് ഇതേ വിഷയത്തില് ഏയ്‌ഞ്ചല് ഹോം കെയര് ഗ്രൂപ്പ് മാനേജിംഗ് ഡയറക്ടറും ഡാറ്റാ കേരള സംസ്ഥാന പ്രസിഡന്റുമായ ജോസ് ജെ. പൊന്നേഴത്ത് പ്രസംഗിക്കും.\nഉപയോക്താക്കള്‍ക്ക് സന്തോഷം ഉറപ്പുവരുത്തുന്നതിനെക്കുറിച്ച് ഗോദ്‌റേജ് ആന്‍ഡ് ബോയ്‌സ് ചീഫ് ഓപ്പറേറ്റിംഗ് ഓഫീസറും സീമ വൈസ് പ്രസിഡന്റുമായ ജോര്‍ജ് മെനെസെസ് പ്രസംഗിക്കും. റിവേഴ്‌സ് സപ്ലൈ ചെയിന് മാനേജ്‌മെന്റ്‌ിന്റെ പ്രാധാന്യത്തെക്കുറിച്ച് ആര്‍എല്‍സി ഇന്ത്യ സ്ഥാപകനും മാനേജിംഗ് ഡയറക്ടറുമായ ഹിതേന്ദ്ര ചതുര്‍വേദി പേപ്പര് അവതരിപ്പിക്കും.\nഉച്ചകഴിഞ്ഞുള്ള സെഷനില് മത്സരങ്ങളെ നേരിടാന് കണ്‍സോര്‍ഷ്യം രീതി പ്രയോജനപ്പെടുത്തുന്നതിനെക്കുറിച്ച് ക്യുആര്‍എസ് റീട്ടെയ്‌ല് ലിമിറ്റഡ് ഡയറക്ടറും ഡാറ്റാ കേരള മുന് സംസ്ഥാന സെക്രട്ടറിയുമായി എസ്. മുരളീധരന് സംസാരിക്കും.\nഇലക്ട്രോണിക് മേഖലയിലെ വളര്‍ച്ചയ്‌ക്ക് ഡിറ്റിഎച്ച് വഹിക്കുന്ന പങ്കിനെക്കുറിച്ച് വീഡിയോകോണ് ഡി2എച്ചിലെ ലക്ഷ്‌മണ് പ്രസംഗിക്കും. തുടര്‍ന്ന് ഓപ്പണ് ഹൗസിന് സാംസങ് ഡപ്യൂട്ടി മാനേജിംഗ് ഡയറക്ടറും സീമ മുന് പ്രസിഡന്റുമായ രവീന്ദര് സുത്‌ഷി നേതൃത്വം നല്‌കും.\nവീഡിയോകോണ് ഡയറക്ടറും സീമ പ്രസിഡന്റുമായ അനിരുദ്ധ് വി. ദൂത് സ്വാഗതവും സീമ സെക്രട്ടറി ജനറല് സുരേഷ് ഖന്ന നന്ദിയും പറയും.


ബജറ്റ് സമ്മേളനത്തിനു നാളെ തുടക്കം • Suprabhaatham\nബജറ്റ് സമ്മേളനത്തിനു നാളെ തുടക്കം\nFebruary 22, 2016 | 7:00 pm IST\nന്യൂഡല്‍ഹി: രോഹിത് വെമുലയുടെ ആത്മഹത്യ, ജെ.എന്.യു വിദ്യാര്‍ഥികള്‍ക്കു നേരെയുള്ള പൊലിസ് നടപടി തുടങ്ങിയ വിഷയങ്ങളില് ബി.ജെ.പി ഒറ്റപ്പെട്ടിരിക്കെ നാളെ തുടങ്ങുന്ന പാര്‍ലമെന്റിന്റെ ബജറ്റ് സമ്മേളനം പ്രക്ഷുബ്ധമാകും.\nനാളെ രാഷ്ട്രപതി സഭാംഗങ്ങളെ അഭിസംബോധന ചെയ്യും. 25ന് റെയില്‍വേ ബജറ്റും 29നു പൊതുബജറ്റും അവതരിപ്പിക്കും. ബജറ്റിനു മുന്നോടിയായുള്ള സാമ്പത്തിക സര്‍വേ 26നു പുറത്തുവിടും. ബജറ്റ് സമ്മേളനത്തിന്റെ ആദ്യ സെഷന് അടുത്തമാസം 16ന് അവസാനിക്കും. രണ്ടാം സെഷന് ഏപ്രില് 25നു തുടങ്ങി മെയ് 13വരെ നീണ്ടുനില്‍ക്കും. കേരളവും തമിഴ്‌നാടും ഉള്‍പ്പെടെയുള്ള അഞ്ചു സംസ്ഥാനങ്ങളില് നിയമസഭാ തെരഞ്ഞെടുപ്പു നടക്കുമെന്നു കരുതുന്ന കാലയളവിലാകും ബജറ്റ് സമ്മേളനം നടക്കുക.\nസമ്മേളനത്തിന്റെ സുഗമമായ നടത്തിപ്പിനു സഹായമഭ്യര്‍ഥിച്ച് കഴിഞ്ഞദിവസങ്ങളില് പ്രധാനമന്ത്രി സര്‍വകക്ഷിയോഗം വിളിച്ചിരുന്നു. ശനിയാഴ്ച ഉപരാഷ്ട്രപതിയുടെ അധ്യക്ഷതയിലും യോഗം ചേര്‍ന്നിരുന്നു. ഇന്നു സ്പീക്കറും പാര്‍ലമെന്ററി കാര്യമന്ത്രി വെങ്കയ്യ നായിഡുവും യോഗം വിളിച്ചിട്ടുണ്ട്. വൈകീട്ട് കോണ്‍ഗ്രസ് പ്രവര്‍ത്തകസമിതി ചേര്‍ന്ന് സമ്മേളനത്തില് സ്വീകരിക്കേണ്ട തന്ത്രങ്ങള് ചര്‍ച്ചചെയ്യും. കോണ്‍ഗ്രസ് അധ്യക്ഷ സോണിയാ ഗാന്ധി പ്രതിപക്ഷകക്ഷി നേതാക്കളെയും കാണുന്നുണ്ട്.\n2014 മെയില് അധികാരമേറ്റ ശേഷം നരേന്ദ്രമോദിയുടെ നേതൃത്വത്തിലുള്ള ബി.ജെ.പി സര്‍ക്കാര് ഏറ്റവുമധികം വിമര്‍ശനവിധേയമായ സഹാചര്യത്തിലാണ് ബജറ്റ് സമ്മേളനം തുടങ്ങുന്നത്. ഹൈദരാബാദ് സര്‍വകലാശാലയില് ദലിത് വിദ്യാര്‍ഥി രോഹിത് വെമുല ആത്മഹത്യചെയ്തതുമായി ബന്ധപ്പെട്ട് തെലങ്കാന എം.പിയും കേന്ദ്ര തൊഴില് മന്ത്രിയുമായ ബന്ദാരു ദത്തത്രേയക്കെതിരെ പട്ടികജാതി-പട്ടികവര്‍ഗ നിയമപ്രകാരം കേസെടുത്തിരുന്നു. വിഷയത്തില് മാനവവിഭവശേഷി മന്ത്രി സ്മൃതി ഇറാനിക്കെതിരെയും ആരോപണം ഉയര്‍ന്നിട്ടുണ്ട്.\nരോഹിതിനെ പുറത്താക്കാന് അഞ്ചുതവണ സ്മൃതി ഇറാനി സര്‍വകലാശാലാ വി.സിക്കു കത്തെഴുതിയതിന്റെ തെളിവുകള് പുറത്തുവന്നിരുന്നു. സര്‍ക്കാരിനെ പ്രതിക്കൂട്ടിലാക്കാന് ലഭിച്ച ഈ അവസരങ്ങള് പ്രതിപക്ഷം ഉപയോഗിക്കുന്നതോടെ പാര്‍ലമെന്റ് പ്രക്ഷുബ്ധമാവും.\nരാജ്യദ്രോഹക്കുറ്റം ചുമത്തി ജെ.എന്.യു വിദ്യാര്‍ഥികളെ വേട്ടയാടുന്ന നടപടിയാവും സഭയില് ഉയര്‍ന്നുവരുന്ന മറ്റൊരു പ്രധാനവിഷയം. ഈ വിഷയത്തില് രാജ്യത്തെ ഇടതുപക്ഷകക്ഷികള് സംയുക്തമായി പ്രക്ഷോഭം നടത്തിവരികയാണ്. കോണ്‍ഗ്രസ് ഉപാധ്യക്ഷന് രാഹുല്‍ഗാന്ധിയും എ.എ.പിയും ജെ.എന്.യു വിഷയത്തില് സജീവമായി ഇടപെട്ടതിനാല് അവരും ഇക്കാര്യം സഭയുടെ ശ്രദ്ധയില്‍കൊണ്ടുവരും.\nഅലിഗഡ് മുസ്‌ലിം സര്‍വകലാശാലയുടെയും ജാമിഅ മില്ലിയ്യയുടെയും ന്യൂനപക്ഷപദവി എടുത്തുകളയാനുള്ള നീക്കം, വിലക്കയറ്റം, ഇന്ധനവില, കാര്‍ഷകരംഗം, തൊഴിലുറപ്പുപദ്ധതി തുടങ്ങിയ വിഷയങ്ങളും പ്രതിപക്ഷം ഉന്നയിക്കും.\nന്യൂനപക്ഷ പദവി സംബന്ധിച്ച പ്രശ്‌നം ബജറ്റ് സമ്മേളനത്തില് ഉന്നയിക്കുമെന്ന്് കോണ്‍ഗ്രസും ഇടതുകക്ഷികളും ജെ.ഡി.യുവും അറിയിച്ചിരുന്നു. കേരളത്തിലെ സോളാര് വിഷയം ഉയര്‍ത്തിയാവും കോണ്‍ഗ്രസിനെ ഭരണപക്ഷം പ്രതിരോധിക്കുക. സോളാര് വിഷയം പാര്‍ലമെന്റില് ഉന്നയിക്കുമെന്ന് ഇതിനകം ബി.ജെ.പി അറിയിച്ചിട്ടുണ്ട്.


കനത്ത മഴ തുടരുന്നു: ഉരുള്‍പൊട്ടലില് ഒരു മരണം, എട്ട് പേരെ കാണാതായി\nകനത്ത മഴ തുടരുന്നു:...\n9 Aug 2018 2:59 AM GMT\nസംസ്ഥാനത്ത് കനത്ത മഴ തുടരുന്നു. ഇടുക്കിയിലും വയനാട്ടിലും ഉരുള്‍പൊട്ടലുണ്ടായി. അടിമാലിയിലുണ്ടായ ഉരുള്‍പൊട്ടലില് ഒരാള് മരിച്ചു. പുതിയകുന്നേല് ഹസന്‍കുട്ടിയുടെ ഭാര്യ ഫാത്തിമയാണ് മരിച്ചത്. ഹസന്‍കുട്ടിയെയും മകന് മുജീബിനെയും പരിക്കുകളോടെ കണ്ടെത്തി. മുജീബിന്റെ ഭാര്യ ഷെമീന, മക്കളായ ദിയ, നിയ എന്നിവര്‍ക്കായി തിരച്ചില് തുടരുകയാണ്. അടിമാലിയില് മൂന്ന് പേരേയും ചേലച്ചുവട് മൂന്ന് പേരെയുമാണ് കാണാതായത്. കോഴിക്കോട് ജില്ലയിലെ മലയോര മേഖലകളിലും ഉരുള് പൊട്ടലുണ്ടായതായാണ് റിപ്പോര്‍ട്ട്. താമരശേരിയില് ഒരാളെ കാണാതായി. വയനാട് വൈത്തിരിയിലും ഒരാളെ കാണാതായിട്ടുണ്ട്.\nജലനിരപ്പ് നിശ്ചിത പരിധിയും കടന്നതോടെ പുലര്‍ച്ചെ അഞ്ചോടെ ഇടമലയാര് അണക്കെട്ട് തുറന്നു. മൂന്ന് ഷട്ടറുകളും 80 സെന്റി മീറ്റര് വീതമാണ് തുറന്നത്. ഇതോടെ പെരിയാറില് ഒന്നരമീറ്റര് വരെ ജലനിരപ്പ് ഉയരാന് സാധ്യതയുള്ളതായി മുന്നറിയിപ്പുണ്ട്. പെരിയാറിന്റെ തീരത്തുള്ളവര് ജാഗ്രത പാലിക്കണമെന്ന് മുന്നറിയിപ്പ് നല്‍കിയിട്ടുണ്ട്. ഇന്നലെ ഉച്ചയോടെ റെഡ് അലര്‍ട്ട് പ്രഖ്യാപിച്ചിരുന്നു. അതേസമയം, വൃഷ്ടി പ്രദേശത്ത് മഴ ശക്തമാകുന്നതിനാല് ഇടമലയാറില് നിന്നും പുറത്തേക്ക് ഒഴുക്കുന്ന ജലത്തിന്റെ അളവ് സെക്കന്‍ഡില് 500 ഘന മീറ്റര് ആയി വര്‍ദ്ധിപ്പിക്കുന്നതായി സംസ്ഥാന ദുരന്തനിവാരണ അതോറിറ്റി അറിയിച്ചു. അണക്കെട്ട് തുറന്നതോടെ പെരിയാറിലെ ജലനിരപ്പ് വീണ്ടും ഉയര്‍ന്നു.\nഇതിനിടെ ഇടുക്കി അണക്കെട്ടിലെ ജലനിരപ്പ് 2398 അടി പിന്നിട്ടു. ഏറ്റവും ഒടുവിലെ റിപ്പോര്‍ട്ടനുസരിച്ച് ജലനിരപ്പ് 2398.40 അടിയാണ്. എന്നാല് ജലനിരപ്പുയരുന്നുണ്ടെങ്കിലും ഇടുക്കി അണക്കെട്ട് തല്‍ക്കാലം തുറക്കേണ്ടെന്നാണ് വൈദ്യുതി ബോര്‍ഡിന്റെ തീരുമാനം. 2403 അടിയാണ് അണക്കെട്ടിലെ പരമാവധി സംഭരണശേഷി. ജലനിരപ്പ് 2398 അടിയെത്തിയാല് ട്രയല് റണ് എന്ന നിലയില് ചെറുതോണി അണക്കെട്ടിന്റെ ഒരു ഷട്ടര് ഉയര്‍ത്താനായിരുന്നു ആദ്യ തീരുമാനം. ഇതു തല്‍ക്കാലം മാറ്റിവച്ചു. ഇടുക്കി പദ്ധതിപ്രദേശത്ത് ഇന്നലെ കനത്ത മഴയായിരുന്നു.\ndamopening damshutter death Disaster heavyrain idamalayar Idukki


വെറും 1000 രൂപക്ക്4പേർക്ക് അതിസഹസികമായ കാട്ടിലൂടെ ട്രാക്കിങ് ചെയ്യാo... - Creator Pen\nവെറും 1000 രൂപക്ക്4പേർക്ക് അതിസഹസികമായ കാട്ടിലൂടെ ട്രാക്കിങ് ചെയ്യാo...\nഅതിജീവിച്ച ചരിത്രമേ നന്മൾക്കുള്ളു….. എന്നിട്ട് വീണ്ടും ,നന്മൾ സഞ്ചരിക്കും…. ഭൂമിയിലെ സ്വർഗ്ഗങ്ങൾ തേടി,……🏔🗻🌿 വരൂ ഒരിക്കൽക്കൂടി പോകാം ആ സ്വപ്ന ഭൂമിയിലേക്ക്, അധികമാരും അറിയാത്ത ആ നിഗൂഡതയിലേക്ക്🎭…. ഭൂമിയിലെ ഒരു കൊച്ചു സ്വർഗ്ഗം തന്നെ ആണത്….\nകാടും…. മേടും…. പലരുവികളും…. കാട്ടുചോലകളും… കാട്ടാറുകളും…. പൂക്കളും… പൂമ്പാറ്റയും… കിളികളും…കാട്ടുപഴങ്ങളും… വന്യമ്യഗങ്ങളും കൊണ്ട് നമുക്ക് വേണ്ടി പ്രകൃതി ഒരുക്കിയ ആ മടിത്തട്ടിലേക്ക്…… അട്ടമല⛰⛰🦉🦇 എന്നമായാലോകത്തേക്കു ….. പ്രകൃതിയെ അറിഞ്ഞ് ഇളം കാറ്റിൻ്റെ തലോടലും മഞു മൂടിയ വഴികളെ വകഞ്ഞു മാറ്റികൊണ്ട് ഒരു യാത്ര…. എത്ര ആസ്യദിച്ചാലും മതിവരാത്ത ആ ‘ സ്വർഗ്ഗത്തിലേക്ക്…\nഈ വീഡിയോ നിങ്ങൾക്ക് ഇഷ്ടമായാൽ like (ലൈക്ക്) ചെയ്യാനും share (ഷെയർ) ചെയ്യാനും മറക്കരുത്. കൂടുതൽ വീഡിയോകൾക്കായി ഞങ്ങളുടെ ചാനൽ Subscribe (സബ്സ്ക്രൈബ് ) ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. FJ Vloggers -Tech Travel Malayalam\nവീട്ടിൽ മണിപ്ലാന്റ് ഇങ്ങനെ വെച്ചാൽ പണം നിറയും…? അറിഞ്ഞിരിക്കണം ചെകുത്താന്റെ…\nഅടുക്കളയിൽ പാത്രം കഴുകുന്ന sponge ഇനി ഇങ്ങനെ ഒന്ന് ചെയ്തു നോക്കൂ, വീട്ടമ്മമാരുടെ…


സര്‍ക്കാര് ആശുപത്രിയില് കാലുമാറി ശസ്ത്രക്രിയ; പരാതിയുമായി ബന്ധുക്കള് – Jaihind TV\nസര്‍ക്കാര് ആശുപത്രിയില് കാലുമാറി ശസ്ത്രക്രിയ; പരാതിയുമായി ബന്ധുക്കള്\nനിലമ്പൂര്: നിലമ്പൂര് ജില്ലാ ആശുപത്രിയില് ഗുരുതര ചികിത്സാ പിഴവ്. ഇടതുകാലില് നടത്തേണ്ട ശസ്ത്രക്രിയ വലതുകാലിന് നടത്തിയതായി പരാതി. കവളമുക്കട്ട മച്ചിങ്ങല് ആയിഷയ്ക്കാണ് (57) തെറ്റായി ശസ്ത്രക്രിയ നടത്തിയത്.\n”ഒന്നര വര്‍ഷം മുമ്പ് വീണ് ഇടതുകാലിന്‍റെ മുട്ടിന് താഴെയായി എല്ല് ഒടിഞ്ഞിരുന്നു. ജില്ലാ ആശുപത്രിയിലെ അസ്ഥിരോഗ വിദഗ്ധന് ശസ്ത്രക്രിയ നടത്തി കമ്പിയിട്ടു. അതേ ഡോക്ടറെ തന്നെയാണ് കമ്പിയെടുക്കാന് സമീപിച്ചത്. പ്രമേഹമുള്ളതിനാല് ഒമ്പതുദിവസം മുമ്പ് ആശുപത്രിയില് പ്രവേശിപ്പിച്ചു. ഡോക്ടറുടെ നിര്‍ദേശപ്രകാരം കഴിഞ്ഞദിവസം എടുത്ത എക്സ്റേയും ഒടിവു പറ്റിയപ്പോള് എടുത്ത എക്സ്റേയും ഉള്‍പ്പെടെ ഇന്നലെ രാവിലെ ഓപ്പറേഷന് തിയേറ്ററിലെത്തി ഡോക്ടറെ കാണിച്ചു. എങ്കിലും വലതുകാലിനാണ് ശസ്ത്രക്രിയ നടത്തിയത്. മരവിപ്പിച്ചതിനാല് പെട്ടെന്ന് മനസിലായില്ല” സംഭവത്തെക്കുറിച്ച് ആയിഷ പറയുന്നു.\nപിന്നീട് അബദ്ധം മനസ്സിലായപ്പോള് ഇടതുകാലില് ശസ്ത്രക്രിയ നടത്തി കമ്പി പുറത്തെടുക്കുകയായിരുന്നു. സംഭവത്തില് നഷ്ടപരിഹാരം ആവശ്യപ്പെട്ട് ഡോക്ടര്‍ക്കെതിരെ ഡി.എം.ഒയ്ക്കും സൂപ്രണ്ടിനും പരാതി നല്‍കുമെന്ന് ആയിഷയുടെ മകന് ഷൗക്കത്ത് പറഞ്ഞു.\nആയിഷയുടെ വലതുകാലില് മുട്ടിന് താഴെ മുറിപ്പാടുണ്ട്. ഏതു കാലിനാണ് കമ്പിയിട്ടതെന്ന് ചോദിച്ചപ്പോള് ആയിഷ വലതുകാല് ചൂണ്ടിക്കാട്ടിയതിനാലാണ് അബദ്ധം പിണഞ്ഞതെന്ന് ഡോക്ടര് വിശദീകരിച്ചതായി ആശുപത്രി സൂപ്രണ്ട് പറഞ്ഞു.


നവോത്ഥാന സമിതിയില് പിളര്‍പ്പ്; ഹിന്ദു പാര്‍ലമെന്റിലെ 50ലധികം സമുദായസംഘടനകള് സമിതി വിടുന്നു\nSat Aug 15 2020 13:10:42 GMT+0530 (India Standard Time)\nനവോത്ഥാന സമിതിയുടെ രൂപീകരണ ലക്ഷ്യങ്ങളില്‍നിന്ന് അകന്നതാണ് ഈ തീരുമാനത്തിന് പിന്നിലെന്ന് നേതാക്കള് പറയുന്നുണ്ടെങ്കിലും കെപിഎംഎസ് നേതാവും സമിതി കണ്‍വീനറുമായ പുന്നല ശ്രീകുമാറുമായുളള ഭിന്നതയാണ് പിളര്‍പ്പിനുളള മുഖ്യകാരണമെന്നാണ് സൂചന. നവോത്ഥാന മൂല്യസംരക്ഷണസമിതി സംവരണ മുന്നണി മാത്രമായി മാറിയെന്നാണ് ഹിന്ദു പാര്‍ലമെന്റ് നേതാക്കളുടെ ആരോപണം.\nNSH12 Sep 2019 6:51 AM GMT\nകോഴിക്കോട്: ശബരിമല പ്രക്ഷോഭത്തെത്തുടര്‍ന്ന് മുഖ്യമന്ത്രിയുടെ നേതൃത്വത്തില് സംസ്ഥാന സര്‍ക്കാര് രൂപീകരിച്ച നവോത്ഥാനമൂല്യ സംരക്ഷണസമിതി പിളര്‍പ്പിലേക്ക്. നവോത്ഥാന സമിതി ജോയിന്റ് കണ്‍വീനര് സി പി സുഗതന്റെ നേതൃത്വത്തില് ഹിന്ദു പാര്‍ലമെന്റിലെ 50ലധികം സമുദായസംഘടനകളാണ് സമിതി വിടാന് തീരുമാനിച്ചിരിക്കുന്നത്. സമിതിയുടെ ഇപ്പോഴത്തെ പ്രവര്‍ത്തനങ്ങള് വിശാല ഹിന്ദു ഐക്യത്തിന് തടസ്സമായതിനാലാണ് പിന്‍മാറുന്നതെന്ന് സി പി സുഗതന് മാധ്യമങ്ങളോട് പറഞ്ഞു. ഇതുസംബന്ധിച്ച് പുറത്തുപോവുന്നവര് മുഖ്യമന്ത്രിക്ക് കത്തയച്ചതായാണ് വിവരം. സമിതിയില് അംഗങ്ങളായ നൂറോളം സമുദായസംഘടനകളില് 50ലേറെ ഹൈന്ദവസംഘടനകളാണ് ഹിന്ദു പാര്‍ലമെന്റിന്റെ നേതൃത്വത്തില് പുറത്തുപോവുന്നത്.\nവാര്‍ത്താസമ്മേളനം വിളിച്ച് ഇക്കാര്യങ്ങള് വിശദീകരിക്കുമെന്നാണ് വിവരം. നവോത്ഥാന സമിതിയുടെ രൂപീകരണ ലക്ഷ്യങ്ങളില്‍നിന്ന് അകന്നതാണ് ഈ തീരുമാനത്തിന് പിന്നിലെന്ന് നേതാക്കള് പറയുന്നുണ്ടെങ്കിലും കെപിഎംഎസ് നേതാവും സമിതി കണ്‍വീനറുമായ പുന്നല ശ്രീകുമാറുമായുളള ഭിന്നതയാണ് പിളര്‍പ്പിനുളള മുഖ്യകാരണമെന്നാണ് സൂചന. നവോത്ഥാന മൂല്യസംരക്ഷണസമിതി സംവരണ മുന്നണി മാത്രമായി മാറിയെന്നാണ് ഹിന്ദു പാര്‍ലമെന്റ് നേതാക്കളുടെ ആരോപണം. ഹിന്ദു സമുദായത്തിലെ നവോത്ഥാനം ലക്ഷ്യമാക്കി ഉത്രാടം തിരുനാള് മാര്‍ത്താണ്ഡവര്‍മയുടെ നേതൃത്വത്തില് 2009ല് രൂപീകരിച്ച ഹിന്ദു പാര്‍ലമെന്റ് ശബരിമലയിലെ യുവതീപ്രവേശനത്തില് സര്‍ക്കാര് നിലപാടിനെ പിന്തുണച്ചിരുന്നില്ല. സി പി സുഗതന് അടക്കമുളളവര് ശബരിമലയിലെത്തിയ യുവതികളെ തടയാനും രംഗത്തിറങ്ങി.\nഎന്നാല്, സംഘപരിവാര് സംഘടനകള് ശബരിമല പ്രക്ഷോഭം ഏറ്റെടുത്തതോടെ എസ്എന്‍ഡിപിക്കും കെപിഎംഎസിനുമൊപ്പം ഹിന്ദു പാര്‍ലമെന്റിനെയും സര്‍ക്കാര് നവോത്ഥാന സമിതിയിലേക്ക് ക്ഷണിക്കുകയായിരുന്നു. സര്‍ക്കാര് മുന്‍കൈയെടുത്ത് നടത്തിയ വനിതാ മതിലിലും സംഘടന സജീവമായി രംഗത്തുണ്ടായിരുന്നു. പിന്നീട് നവോത്ഥാന സമിതി സ്ഥിരംസമിതിയാക്കുകയും ജില്ലകള് തോറും കമ്മിറ്റികള് രൂപീകരിക്കുകയും ചെയ്തതോടെയാണ് സമുദായ സംഘടനകള് തമ്മില് ഭിന്നത രൂക്ഷമായത്. ലോക്‌സഭാ തിരഞ്ഞെടുപ്പിലെ തിരിച്ചടിക്കുശേഷം വിശ്വാസികള്‍ക്കൊപ്പമെന്ന് സിപിഎം പ്രഖ്യാപിച്ചെങ്കിലും ഇക്കാര്യത്തില് ആത്മാര്‍ത്ഥത തെളിയിക്കാത്ത സാഹചര്യത്തില് കൂടിയാണ് ഇത്തരമൊരു തീരുമാനമെന്ന് ഹിന്ദു പാര്‍ലമെന്റ് നേതാക്കള് വ്യക്തമാക്കുന്നു.\nലോക്‌സഭാ തിരഞ്ഞെടുപ്പ് കഴിയുംവരെ നവോത്ഥാന വിഷയങ്ങളില് സമിതി പ്രചാരണം നടത്തരുതെന്ന് മുഖ്യമന്ത്രി കര്‍ശന നിര്‍ദേശം നല്‍കിയിരുന്നു. തിരഞ്ഞെടുപ്പില് സമിതി രാഷ്ട്രീയനിലപാട് സ്വീകരിക്കുന്നതിനെയും മുഖ്യമന്ത്രി വിലക്കിയിരുന്നു. അതേസമയം, സമിതിയിലുള്ള സംഘടനകള്‍ക്ക് ആവശ്യമെങ്കില് സ്വന്തം നിലപാടെടുക്കാമെന്നായിരുന്നു മുഖ്യമന്ത്രി പറഞ്ഞത്. പലകാരണങ്ങളാല് സമിതിയുടെ ജില്ലാതല കൂട്ടായ്മകളും കൃത്യമായി നടന്നിരുന്നില്ല. സമിതിയിലെ ഭിന്നതയും സംഘാടന ചെലവ് ആരുവഹിക്കുമെന്ന തര്‍ക്കമുള്ളതുമാണ് കൂട്ടായ്മകള് ഉപേക്ഷിക്കാനുള്ള കാരണം. നവോത്ഥാന സമിതിയില് ഏറെനാളായി പുകഞ്ഞുകൊണ്ടിരുന്ന അഭിപ്രായഭിന്നതകളാണ് ഇപ്പോള് പൊട്ടിത്തെറിയില് കലാശിച്ചിരിക്കുന്നത്.\nsplit navodhana Samrakshana Samithi 50 community organizations Hindu Parliament\nകൊവിഡ് പ്രതിരോധം: മാര്‍ക്കറ്റുകളുടെ പ്രവര്‍ത്തനത്തിന്...\nഭരണഘടനയുടെ ബഹുസ്വരത കടുത്ത വെല്ലുവിളി നേരിടുന്നു: മന്ത്രി ജെ ...\nവയനാട് തോല്‍പ്പെട്ടിയില് 90 കിലോ കഞ്ചാവുമായി രണ്ടുപേര്...\n15 Aug 2020 6:45 AM GMT\nതിരുവനന്തപുരം ജില്ലയിൽ പുതിയ കണ്ടെയിന്‍മെന്റ് സോണുകള്...\nകെ ആര് മീരയുടെ നിയമനം യോഗ്യത പരിഗണിച്ച്; ആരോപണങ്ങള്...\n15 Aug 2020 5:47 AM GMT\nകൊവിഡ് വ്യാപനവും ഓണക്കാലത്തെ തിരക്കും; തിങ്കളാഴ്ച മുതൽ ബാങ്കുകളിൽ സമയക്രമീകരണം


കോഴി വില മേലോട്ട്; ചിക്കന് 'രുചി' കുറയുന്നു | Chicken rate increased in Kerala\nഉല്‍പാദന ചെലവ് വര്‍ധിച്ചതാണ് വില ഉയരാന് കാരണമായി വ്യാപാരികളും ഫാം ഉടമകളും പറയുന്നത്. കോഴിക്കുഞ്ഞ് മുതല് തീറ്റവരെ വലിയ ചെലവേറിയതായി ഫാം ഉടമകള് പറയുന്നു. നേരത്തെ 15-20 രൂപക്ക് ലഭിച്ചിരുന്ന കോഴിക്കുഞ്ഞുങ്ങള്‍ക്ക് ഇപ്പോള് 30 രൂപവരെ നല്‍കണം.\nThiruvananthapuram, First Published Sep 18, 2021, 9:56 AM IST\nതിരുവനന്തപുരം: കോഴിയിറച്ചി വില വീണ്ടും മുകളിലോട്ട്. ഇടക്കാലത്ത് ഒന്ന താഴ്‌ന്നെങ്കിലും ഇപ്പോള് കോഴിക്ക് 140 രൂപയും ഇറച്ചിക്ക് 200 രൂപക്ക് മുകളിലും കടന്നു. ഇറച്ചിക്ക് 220 മുതല് 240 രൂപവരെയാണ് വില. മലബാര് മേഖലയെ അപേക്ഷിച്ച് തെക്കന്‍മേഖലയില് വില കൂടുതലാണ്. വലിയ പെരുന്നാളിനോടനുബന്ധിച്ചാണ് കോഴിവില ആദ്യം ഉയരുന്നത്. ഉല്‍പാദന ചെലവ് വര്‍ധിച്ചതാണ് വില ഉയരാന് കാരണമായി വ്യാപാരികളും ഫാം ഉടമകളും പറയുന്നത്. കോഴിക്കുഞ്ഞ് മുതല് തീറ്റവരെ വലിയ ചെലവേറിയതായി ഫാം ഉടമകള് പറയുന്നു.\nനേരത്തെ 15-20 രൂപക്ക് ലഭിച്ചിരുന്ന കോഴിക്കുഞ്ഞുങ്ങള്‍ക്ക് ഇപ്പോള് 30 രൂപവരെ നല്‍കണം. ചാക്കിന് 1200 രൂപയുണ്ടായിരുന്ന കോഴിത്തീറ്റക്ക് ഇപ്പോള് ഇരട്ടിവിലയായി. കോഴിത്തീറ്റ ഇറക്കുമതി കുറഞ്ഞതും രാജ്യത്തെ കമ്പനികള് ഉല്‍പാദനം കുറച്ചതുമാണ് തിരിച്ചടിയായത്.\nതമിഴ്‌നാട്, ആന്ധ്ര, കര്‍ണാടക എന്നിവിടങ്ങളിലെ വന് ഫാമുകളെയാണ് കേരളത്തിലെ കോഴി ഫാം ഉടമകള് ആശ്രയിക്കുന്നത്. വില കൂടിയതോടെ ഇവിടെനിന്നുള്ള വരവ് കുറഞ്ഞിരിക്കുകയാണ്. ഉല്‍പാദന ചെലവ് കുറക്കാന് സര്‍ക്കാര് ഇടപെട്ടാല് കോഴിവില കുറയുമെന്നാണ് മേഖലയിലുള്ളവര് പറയുന്നത്. വില വര്‍ധിച്ചതോടെ ചിക്കന് വില്‍പനയിലും ഇടിവുണ്ടായി.\nLast Updated Sep 18, 2021, 9:56 AM IST


പാലത്തിനടയിൽ അകപ്പെട്ട വയോധികനെ ഫയർഫോഴ്സ് സാഹസികമായി രക്ഷപ്പെടുത്തി. – NavaKerala News\nHome/Editor's Choice/പാലത്തിനടയിൽ അകപ്പെട്ട വയോധികനെ ഫയർഫോഴ്സ് സാഹസികമായി രക്ഷപ്പെടുത്തി.\nഇടുക്കി കുഞ്ചിത്തണ്ണിയിൽ മുതിരപ്പുഴയാറിൽ പാലത്തിനടിയിൽ കുടുങ്ങിയ വയോധികനെ ഫയർഫോഴ്സ് സാഹസികമായി രക്ഷപ്പെടുത്തി. ബൈസണ്‍വാലി സ്വദേശി ബേബിച്ചനാണ് പുഴയില് വെള്ളം ഉയര്‍ന്നതോടെ കുടുങ്ങിപ്പോയത്. പാലത്തിനടിയിലെ ഭിത്തിയിലാണ് ഇയാൾ രാത്രി കിടന്നുറങ്ങിയത്.\nനല്ല ഉറക്കത്തിലായതോടെ കനത്ത മഴയിൽ പുഴയിൽ വെളളംപൊങ്ങിയതും ഒഴുക്കിന്റെ ശക്തികൂടിയതുമൊന്നും ബേബിച്ചൻ അറിഞ്ഞില്ല. ഉണർന്നപ്പോഴാണ് കുടുങ്ങിപ്പോയത് മനസിലായത്. കരയിലേക്ക് എത്താന് ശ്രമിച്ചെങ്കിലും ഒഴുക്ക് ശക്തമായതിനാൽ ഇത്കഴിയാതെ വരികയായിരുന്നു. ഇതേ തുടർന്ന് രാത്രി മുഴുവന് പുഴയില് കുടുങ്ങിപ്പോയി. രാവിലെ പാലത്തിനടിയിൽ നിൽക്കുന്ന ബേബിച്ചനെ കണ്ട നാട്ടുകാരാണ് വിവരം ഫയർഫോഴ്സിനെ അറിയിച്ചത്. തുടര്‍ന്ന് മുന്നാറിലെയും അടിമാലിയിലേയും ഫയര്‍ഫോഴ്സ് യൂണിറ്റുകള് എത്തിയാണ് ബേബിച്ചനെ രക്ഷപ്പെടുത്തിയത്. വലയും കയറും ഉപയോഗിച്ചായിരുന്നു രക്ഷാപ്രവര്‍ത്തനം.\nഅവശനിലയിലായിരുന്ന ബേബിച്ചനെ ചിത്തിരപുരം സാമൂഹികാരോഗ്യ കേന്ദ്രത്തിലേ\nക്ക് മാറ്റി. വീടുപേക്ഷിച്ച് നടന്നിരുന്ന ബേബിച്ചന് ഒരു മാസത്തിലധികമായി പാലത്തിന്‍റെ അടിയിലാണ് രാത്രി കഴിഞ്ഞിരുന്നത്. പ്രദേശത്ത് മഴ ശക്തമായതോടെ മുതിരപ്പുഴയാറിലെ ജലനിരപ്പ് ഉയര്‍ന്നുകൊണ്ടിരിക്കുകയാണ്. അനാവശ്യമായി പുഴയുടെ സമീപത്തേക്ക് പോകുന്നത് ഒഴിവാക്കണമെന്ന് ജില്ലാ ഭരണകൂടം മുന്നറിയിപ്പ് നല്‍കിയിട്ടുണ്ട്.\nഅൽ-ക്വയ്ദ ഭീകരർ ലക്ഷ്യമിട്ടിരുന്ന ചാവേറാക്രമണത്തിനായി പാക്കിസ്ഥാനിൽ നിന്ന് ഓട്ടൊമാറ്റിക് റൈഫിളുകളും പിസ്റ്റളുകളും സ്ഫോടക വസ്തുക്കളും


വാക്സിൻ? ടെസ്റ്റ്? ഇവിടെ ഇല്ല! സന്തോഷകരമായ കോ ലാർൺ ഉഷ്ണമേഖലാ ദ്വീപ് സന്ദർശിക്കുക\nHome » ഏറ്റവും പുതിയ വാർത്താ ലേഖനങ്ങൾ » ബ്രേക്കിംഗ് ഇന്റർനാഷണൽ ന്യൂസ് » തായ്‌ലൻഡ് ബ്രേക്കിംഗ് ന്യൂസ് » വാക്സിൻ? ടെസ്റ്റ്? ഇവിടെ ഇല്ല! സന്തോഷകരമായ കോ ലാർൺ ഉഷ്ണമേഖലാ ദ്വീപ് സന്ദർശിക്കുക\nബ്രേക്കിംഗ് ഇന്റർനാഷണൽ ന്യൂസ് • ആരോഗ്യ വാർത്ത • ഹോസ്പിറ്റാലിറ്റി ഇൻഡസ്ട്രി • ഹോട്ടലുകളും റിസോർട്ടുകളും • വാര്ത്ത • സുരക്ഷ • തായ്‌ലൻഡ് ബ്രേക്കിംഗ് ന്യൂസ് • ടൂറിസം • കയറ്റിക്കൊണ്ടുപോകല് • യാത്രാ ലക്ഷ്യ അപ്‌ഡേറ്റ് • വിവിധ വാർത്തകൾ\nകോ ലാർൺ ദ്വീപ്\nതായ്‌ലൻഡിലെ കോ ലാർൻ ദ്വീപ് സന്ദർശകർക്കായി വാക്സിൻ അല്ലെങ്കിൽ നെഗറ്റീവ് ടെസ്റ്റ് തെളിയിക്കേണ്ട ആവശ്യമില്ലാതെ വീണ്ടും തുറന്നു, എന്നിരുന്നാലും, കോവിഡ് വിരുദ്ധ നിയന്ത്രണങ്ങൾ നിലനിൽക്കുന്നു.\nഇന്ന് മുതൽ, തായ്‌ലൻഡ് ഉൾക്കടലിൽ സ്ഥിതിചെയ്യുന്ന ചെറിയ ദ്വീപ്, വാക്സിൻ അല്ലെങ്കിൽ നെഗറ്റീവ് കോവിഡ് ടെസ്റ്റ് കാണിക്കാതെ സന്ദർശകരെ സ്വാഗതം ചെയ്യുന്നു.\nഅന്താരാഷ്ട്ര സന്ദർശകർ അവരുടെ പാസ്പോർട്ട് കാണിക്കേണ്ടതുണ്ട്, അതേസമയം തായ്സ് ഒരു ഐഡി കാണിക്കണം.\nകോ ലാർൺ ദ്വീപിൽ സാധാരണ കോവിഡ് -19 സാമൂഹിക അകലം പാലിക്കൽ ആവശ്യകത നിലനിൽക്കുന്നു.\nഇന്ന് 1 സെപ്റ്റംബർ 2021 ബുധനാഴ്ച കോ ലാർൻ വീണ്ടും തുറന്നു വിദേശികൾക്കുള്ള പാസ്‌പോർട്ടുകൾ അല്ലെങ്കിൽ തായ് പൗരന്മാർക്ക് തായ് ഐഡി ആവശ്യമാണ്.\nആഗസ്റ്റ്9ന് പകർച്ചവ്യാധി ആരംഭിച്ചതിന് ശേഷം ദ്വീപ് മൂന്നാം തവണ അടച്ചു ഏതെങ്കിലും കോവിഡ് -1 വാക്സിനേഷൻ അല്ലെങ്കിൽ നെഗറ്റീവ് കൊറോണ വൈറസ് പരിശോധന ഫലങ്ങൾ.\nഎല്ലാം ഒരു മാസം മുമ്പ് മാത്രമാണ് ഒരു ടൂറിസ്റ്റിനെയും സ്വാഗതം ചെയ്യുന്നില്ലെന്ന് തായ്‌ലൻഡ് പ്രതീക്ഷിച്ചിരുന്നു കുറച്ച് സമയത്തേക്ക് എവിടെയും.\nബാലി ഹായ് പിയറിലേക്കും കോ ലാർണിന്റെ പ്രധാന പിയറിലേക്കും ഉള്ള ഫെറി സർവീസ് രാവിലെ 7:00, ഉച്ചയ്ക്ക് 12:00, വൈകുന്നേരം 5:30 എന്നിവയ്ക്ക് നടക്കും. ആവശ്യാനുസരണം അധിക സമയം കൂട്ടിച്ചേർക്കാം. സ്പീഡ് ബോട്ടുകൾക്കും ഉയർന്ന നിരക്കിൽ സേവനം നൽകാൻ കഴിയും, അതേസമയം വിതരണ ബോട്ടുകൾ സാധാരണപോലെ പ്രവർത്തിക്കും.\nതുറന്നുകഴിഞ്ഞാൽ, കോ ലാർണിന്റെ റെസ്റ്റോറന്റുകൾ രാത്രി 8:00 വരെ 75% ശേഷിയിൽ outdoorട്ട്ഡോർ/എയർകണ്ടീഷൻ ചെയ്യാത്ത സീറ്റിംഗിനും 50% ഇൻഡോർ, എയർകണ്ടീഷൻഡ് സീറ്റിംഗിനും തുറന്നിരിക്കും. മദ്യ വിൽപന അനുവദനീയമല്ല.\nകൺവീനിയൻസ് സ്റ്റോറുകൾ ഉൾപ്പെടെയുള്ള വ്യാപാര സ്ഥാപനങ്ങൾക്ക് രാവിലെ 4:00 മുതൽ രാത്രി 8:00 വരെ പ്രവർത്തിക്കാം. ഹോട്ടലുകൾക്ക് സാധാരണ തുറക്കാൻ കഴിയുമെങ്കിലും നീന്തൽക്കുളങ്ങൾ, മീറ്റിംഗ് റൂമുകൾ, അല്ലെങ്കിൽ പാർട്ടി സേവനങ്ങൾ എന്നിവ തുറക്കാൻ കഴിയില്ല.\nവിശ്രമിക്കാൻ ബീച്ചുകൾ തുറന്നിരിക്കുന്നു, എന്നാൽ ഗ്രൂപ്പ് പ്രവർത്തനങ്ങൾ അനുവദനീയമല്ല. ഒത്തുചേരലുകൾ5ആളുകൾക്ക് മാത്രമായി പരിമിതപ്പെടുത്തിയിരിക്കുന്നു, രാത്രി കർഫ്യൂ രാത്രി 9:00 മുതൽ പുലർച്ചെ 4:00 വരെ തുടരും.\nകോ ലാർൺ, ചിലപ്പോൾ പവിഴ ദ്വീപ് എന്നും മറ്റു ചിലപ്പോൾ കോ ലാൻ എന്നും അറിയപ്പെടുന്നു, തായ്‌ലൻഡ് ഉൾക്കടലിലെ പട്ടായ തീരത്താണ് ഇത് സ്ഥിതിചെയ്യുന്നത്. ചെറിയ വലിപ്പം ഉണ്ടായിരുന്നിട്ടും -4കിലോമീറ്റർ നീളവും2കിലോമീറ്റർ വീതിയും - ചെറിയ ദ്വീപ് കടൽത്തീരങ്ങളാൽ നിറഞ്ഞിരിക്കുന്നു, ഉദാഹരണത്തിന് വാസസ്ഥലത്തിനായുള്ള റിസോർട്ടുകൾ, റെസ്റ്റോറന്റുകൾ എന്നിങ്ങനെ നിരവധി ജല കായിക പ്രവർത്തനങ്ങൾ.


December 5, 2020 , ഷാജി രാമപുരം\nന്യൂയോർക്ക്: മാർത്തോമ്മാ സഭയുടെ നോർത്ത് അമേരിക്ക – യൂറോപ്പ് ഭദ്രാസനാധിപൻ ബിഷപ് ഡോ. ഐസക് മാർ ഫിലക്സിനോസ് ഇന്ന് (ഡിസംബർ 5) എഴുപതാം വയസ്സിലേക്ക് പ്രവേശിക്കുന്നു. ന്യൂയോർക്ക് സമയം ഇന്ന് രാവിലെ 8.30 ന് ലോംഗ് ഐലൻഡിലുള്ള മാർത്തോമ്മ ദേവാലയത്തിൽ വെച്ച് നടത്തപ്പെടുന്ന വിശുദ്ധ കുർബ്ബാന ശുശ്രുഷയോടെ സപ്തതി ആഘോഷങ്ങളുടെ തുടക്കം കുറിക്കും.\nമാവേലിക്കര ചെറുകോൽ മാർത്തോമ്മ ഇടവകയിൽ ആറ്റുപുറത്ത് പരേതരായ എ.എം ഐസക്കിന്റെയും മറിയാമ്മയുടെയും മകനായി 1951 ഡിസംബർ5ന് ജനിച്ചു. കൽക്കട്ട ബിഷപ്‌സ് കോളേജിൽ നിന്ന് വൈദീക ബിരുദം നേടി. 1976 ജൂൺ9ന് കശീശ്ശാ ആയി സഭയുടെ വിവിധ ഇടവകളിൽ സേവനം ചെയ്തു. ഈ കാലയളവിൽ ബോസ്റ്റൺ മാർത്തോമ്മ ഇടവക വികാരിയും ആയിരുന്നു.\nപ്രിൻസ്റ്റൺ യൂണിവേഴ്സിറ്റിയിൽ നിന്ന് എംറ്റിഎച്ച് ബിരുദവും, ബനാറസ് ഹിന്ദു സർവ്വകലാശാലയിൽ നിന്ന് വൈഷ്‌ണവ ഫിലോസഫിയും ക്രിസ്ത്യൻ തീയോളജിയും എന്ന വിഷയത്തെ അധികരിച്ച് നടന്ന പഠനത്തിന് പിഎച്ച്ഡി ബിരുദവും നേടിയ ബിഷപ് ഡോ. മാർ ഫിലക്സിനോസ് പ്രതിഭാധനനും ശ്രുശ്രുഷാ സരണിയിലെ കർമ്മോജ്ജ്വല വ്യക്തിത്വവും, അദ്ധ്യാത്മികതയും സാമൂഹിക സേവനവും കോർത്തിണക്കി പ്രവർത്തിക്കുന്നതിൽ പ്രതിജ്ഞാബദ്ധനും ആണ്.\n1993 ഒക്ടോബർ2ന് സഭയുടെ ഇടയ ശേഷ്ഠ പദവിയിൽ എത്തിയ ബിഷപ് ഡോ. മാർ ഫിലക്സിനോസ് മുബൈ – ഡൽഹി, കോട്ടയം – കൊച്ചി, കുന്നംകുളം – മലബാർ, മദ്രാസ് – കൽക്കട്ടാ എന്നി ഭദ്രാസനങ്ങളുടെ അധിപൻ ആയിരുന്നു. മുംബൈയിൽ നൂറ് ഏക്കർ ഭൂമി വാങ്ങി അവിടെ ആരംഭിച്ച നവജീവൻ സെന്റർ ഇന്ന് പലതവണയായി ഇന്ത്യാ ഗവൺമെന്റിന്റെ പ്രത്യേക പ്രശംസ പിടിച്ചുപറ്റികൊണ്ടിരിക്കുന്ന സ്ഥാപനം ആണ്. ന്യൂ മുംബൈയിൽ സഭയുടെ പുതിയ ആസ്ഥാനം, ഫരീദാബാദിൽ തുടങ്ങിയ ധർമ്മജ്യോതി വിദ്യാപീഠം എന്ന തിയോളജിക്കൽ കോളേജ്, അറ്റ്‌ലാന്റയിലെ കർമ്മേൽ മന്ദിരം എന്നിവ ബിഷപ്പിന്റെ പ്രയത്നത്തിന്റെ ചില ഉദാഹരണങ്ങൾ ആണ്.


"One Paise Drop In Fuel Price!? Is It A Prank?": Rahul Gandhi; പെട്രോളിന് ഒരു പൈസയാണോ കുറഞ്ഞത്, കളിയാക്കിയതാണോ?; നെറ്റിചുളിച്ച് രാഹുല് ഗാന്ധി\nപെട്രോളിന് ഒരു പൈസയാണോ കുറഞ്ഞത്, കളിയാക്കിയതാണോ?; നെറ്റിചുളിച്ച് രാഹുല് ഗാന്ധി\nക്രൂഡ് ഓയില് വിലയില് നേരിയ കുറവ് ഉണ്ടായതിന് പിന്നാലെയാണ് ഇന്ന് 1 പൈസ കുറഞ്ഞത്\nUpdated: May 30, 2018 6:25:15 pm\nന്യൂഡല്‍ഹി: തുടര്‍ച്ചയായ 16 ദിവസം വില കൂടിയതിനുശേഷം പെട്രോള്- ഡീസല് വില 1 പൈസ കുറഞ്ഞതില് കേന്ദ്രത്തെ വിമര്‍ശിച്ച് കോണ്‍ഗ്രസ് അദ്ധ്യക്ഷന് രാഹുല് ഗാന്ധി. ‘കളിയായി പറഞ്ഞതാണോ? എന്ന് രാഹുല് ട്വീറ്റ് ചെയ്തു. ഇത് തമാശയാണെങ്കില് വളരെ മോശമായ കുട്ടിക്കളിയാണെന്ന് രാഹുല് പരിഹസിച്ചു. സോണിയ ഗാന്ധിയുടെ വാര്‍ഷിക മെഡിക്കല് പരിശോധനയ്ക്കായി വിദേശത്താണ് രാഹുലുളളത്.\nകഴിഞ്ഞയാഴ്‌ച താന് മുന്നോട്ട് വച്ച ഫ്യുവല് ചലഞ്ചിനുളള തക്കതായ ഉത്തരം 1 പൈസ കുറച്ചത് കൊണ്ട് ലഭിക്കില്ലെന്നും രാഹുല് കൂട്ടിച്ചേര്‍ത്തു. ക്രൂഡ് ഓയില് വിലയില് നേരിയ കുറവ് ഉണ്ടായതിന് പിന്നാലെയാണ് ഇന്ന് 1 പൈസ കുറഞ്ഞത്. എന്നാല് ഡീസലിനും പെട്രോളിനും എക്കാലത്തേയും ഉയര്‍ന്ന വില തന്നെയാണ് രാജ്യത്തുളളത്.\nരാജ്യത്ത് പെട്രോളിന് ഒരു പൈസയും ഡീസലിന് മൂന്ന് പൈസയുമാണ് കുറഞ്ഞത്. തിരുവനന്തപുരത്ത് പെട്രോളിന് 81.96 രൂപയും ഡീസലിന് 74.57 രൂപയുമാണ് നിരക്ക്. എന്നാൽ, യഥാക്രമം 82.57 രൂപയും 75.14 രൂപയും പന്പുകൾ ഈടാക്കുന്നതായി റിപ്പോർട്ടുണ്ട്.\nരാജ്യത്തെ മറ്റ് നഗരങ്ങളിലും ഇന്ധന വില കുറഞ്ഞു. പെട്രോളിന് ഡൽഹിയിൽ 77.83 രൂപയും മുംബയിൽ 85.65 രൂപയും ചെന്നൈയിൽ 80.80 രൂപയും ബെംഗളൂരുവിൽ 79.10 രൂപയുമാണ് നിരക്ക്. ഡീസലിന് യഥാക്രമം 68.75, 73.20, 72.58, 69.93 രൂപയുമാണ് നിരക്ക്.\nകഴിഞ്ഞ 15 ദിവസത്തിനിടെ പെട്രോളിന് 3.8 രൂപയും ഡീസലിന് 3.38 രൂപയുമാണ് കൂടിയത്.\nPetrol priceRahul Gandhi\nWeb Title: One paise drop in fuel price is itaprank rahul gandhi


കേരള, മഹാരാഷ്ട്ര അതിര്‍ത്തികളില് വാരാന്ത്യ കര്‍ഫ്യൂ; കര്‍ശന നിയന്ത്രണം ഏര്‍പ്പെടുത്തി കര്‍ണാടക – News18 Malayalam\nകേരള, മഹാരാഷ്ട്ര അതിര്‍ത്തികളില് വാരാന്ത്യ കര്‍ഫ്യൂ; കര്‍ശന നിയന്ത്രണം ഏര്‍പ്പെടുത്തി കര്‍ണാടക\nശനി, ഞായര് ദിവസങ്ങളില് ജില്ലകളില് കര്‍ഫ്യൂ ഏര്‍പ്പെടുത്തിയതായി മുഖ്യമന്ത്രി സി എം ബൊമ്മെ അറിയിച്ചു. ഒമ്പതു മുതല് രാത്രികാല കര്‍ഫ്യൂവും പ്രഖ്യാപിച്ചു\nLast Updated : August 06, 2021, 17:24 IST\nബെംഗളൂരു: കോവിഡ് കേസുകള് വര്‍ദ്ധിക്കുന്ന സാഹചര്യത്തില് കേരളം, മഹാരഷ്ട്ര എന്നീ സംസ്ഥാനങ്ങളുമായി അതിര്‍ത്തി പങ്കിടുന്ന ജില്ലകളില് വാരാന്ത്യ കര്‍ഫ്യൂ ഏര്‍പ്പെടുത്തി കര്‍ണാടക. ശനി, ഞായര് ദിവസങ്ങളില് ജില്ലകളില് കര്‍ഫ്യൂ ഏര്‍പ്പെടുത്തിയതായി മുഖ്യമന്ത്രി സി എം ബൊമ്മെ അറിയിച്ചു. ഒമ്പതു മുതല് രാത്രികാല കര്‍ഫ്യൂവും പ്രഖ്യാപിച്ചു.\nസ്‌കൂളുകള് തുറന്നുപ്രവര്‍ത്തിക്കുന്നതിന് സംബന്ധിച്ചും യോഗം ചര്‍ച്ച ചെയ്തു. രണ്ടുഘട്ടമായി സ്‌കൂളുകള് തുറക്കാനാണ് തീരുമാനം. 9-12 ക്ലാസുകള് ഓഗസ്റ്റ് 23 ന് തുറന്ന് പ്രവര്‍ത്തിക്കും. കോവിഡ് മൂന്നാം തരംഗ സാധ്യതയെ മുന്നില് കണ്ട് കോവിഡ് ടാസ്‌ക് ഫോഴ്‌സ് രൂപം നല്‍കാന് തീരുമാനമെടുത്തതായി കര്‍ണാടക മുഖ്യമന്ത്രി അറിയിച്ചു.\nഅതേസമയം വ്യഴാഴ്ച കേരളത്തില് 22,040 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 3645, തൃശൂര് 2921, കോഴിക്കോട് 2406, എറണാകുളം 2373, പാലക്കാട് 2139, കൊല്ലം 1547, ആലപ്പുഴ 1240, കണ്ണൂര് 1142, തിരുവനന്തപുരം 1119, കോട്ടയം 1077, കാസര്‍ഗോഡ് 685, വയനാട് 676, പത്തനംതിട്ട 536, ഇടുക്കി 534 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nAlso Read-'ഞങ്ങളുടെ പെൺമക്കളെ അസഭ്യം പറയാൻ നിങ്ങളുടെ പൊലീസിന് എന്തധികാരം'; വിഡി സതീശൻ\n24 മണിക്കൂറിനിടെ 1,63,376 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.49 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 2,80,75,527 ആകെ സാമ്പിളുകളാണ് പരിശോധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 20,046 പേര് രോഗമുക്തി നേടി. തിരുവനന്തപുരം 1154, കൊല്ലം 2867, പത്തനംതിട്ട 447, ആലപ്പുഴ 944, കോട്ടയം 949, ഇടുക്കി 384, എറണാകുളം 1888, തൃശൂര് 2605, പാലക്കാട് 1636, മലപ്പുറം 2677, കോഴിക്കോട് 2386, വയനാട് 387, കണ്ണൂര് 964, കാസര്‍ഗോഡ് 758 എന്നിങ്ങനേയാണ് രോഗമുക്തിയായത്. ഇതോടെ 1,77,924 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 32,97,834 പേര് ഇതുവരെ കോവിഡില് നിന്നും മുക്തി നേടി.\nAlso Read-ഓണത്തിന് നാട്ടില് എത്തിയാല് മടങ്ങിപോകാന് കഴിയുമോ? ആശങ്കയില് ഇതരസംസ്ഥാനങ്ങളിലെ മലയാളി വിദ്യാര്‍ത്ഥികള്\nസംസ്ഥാനത്തെ വിവിധ ജില്ലകളിലായി 4,81,157 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,51,799 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 29,358 പേര് ആശുപത്രികളിലും നിരീക്ഷണത്തിലാണ്. 2607 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nFirst published: August 06, 2021, 17:24 IST\nCovid 19karnatakakeralamaharashtranight curfew


ശബരിമലയില് കൂടുതല് ഭക്തരെ അനുവദിക്കുന്ന കാര്യം പരിഗണിക്കും;മന്ത്രി കടകംപളളി സുരേന്ദ്രൻ – Tip of India News\nതിരുവനന്തപുരം: ശബരിമലയില് കൂടുതല് ഭക്തരെ അനുവദിക്കുന്ന കാര്യം പരിഗണിക്കുമെന്ന് മന്ത്രി കടകംപളളി സുരേന്ദ്രന് അറിയിച്ചു. കൊവിഡ് മാനദണ്ഡങ്ങള് ശക്തമായി പാലിക്കുന്ന സാഹചര്യത്തില് നിലവില് ഒരുദിവസം ആയിരം ഭക്തര്‍ക്കും വാരാന്ത്യങ്ങളില് രണ്ടായിരം ഭക്തര്‍ക്കും മാത്രമാണ് ശബരിമല ദര്‍ശനത്തിന് അനുമതിയുള്ളത്. ഇത് 5000 ആയി ഉയര്‍ത്തുന്നത് പരിഗണിക്കുമെന്ന് മന്ത്രി വ്യക്തമാക്കി.\nബുക്കുചെയ്തവര് പോലും ശബരിമല ദര്‍ശനത്തിന് എത്തുന്നില്ല. പ്രതിദിനം മൂന്നരക്കോടിരൂപയിലധികം ഉണ്ടായിരുന്ന വരുമാനം നിലവില് 10 ലക്ഷം രൂപയില് താഴെയായതിനാല്\nദേവസ്വം ബോര്‍ഡ് വന് പ്രതിസന്ധി നേരിടുന്നു. ഇതിന്‍റെ അടിസ്ഥാനത്തിലാണ് തീര്‍ത്ഥാടകരുടെ എണ്ണം കൂട്ടണമെന്ന് ദേവസ്വംബോര്‍ഡ് സര്‍ക്കാരിനോട് ആവശ്യപ്പെട്ടത്. മുഖ്യമന്ത്രിയുമായും ആരോഗ്യമന്ത്രിയുമായും ചര്‍ച്ച നടത്തിയശേഷം തീര്‍ത്ഥാടകരുടെ എണ്ണം ഉയര്‍ത്തുന്ന കാര്യത്തില് തീരുമാനം എടുക്കും. ഇന്നലെയാണ് 2000 തീര്‍ത്ഥാടകരാണ് ശബരിമലയില് ദര്‍ശനം നടത്തിയത്.ഉച്ചപൂജ കഴിഞ്ഞപ്പോഴും തീര്‍ത്ഥാടകര് എത്തുന്നുണ്ടായിരുന്നു. പമ്ബയില് നിന്ന് പുറപ്പെട്ട തീര്‍ത്ഥാടകരെല്ലാം ദര്‍ശനം നടത്തി എന്നുറപ്പ് വരുത്തിയ ശേഷമായിരുന്നു നട അടച്ചത്. വൈകിട്ട്6മണിയോടെ നടപ്പന്തല് കാലിയായി. 1768 തീര്‍ത്ഥാടകരെ വൈകിട്ട്5വരെ പമ്പയില് നിന്ന് സന്നിധാനത്തേക്ക് അയച്ചു. നിശ്ചിത 2000 പേര്‍ക്ക് പുറമേ 1000 പേരേകൂടി റിസര്‍വായി ഉള്‍പ്പെടുത്തിയിരുന്നു.\nഅയ്യായിരത്തോളം ഭക്തര്‍ക്ക് കൊവിഡ് മാനദണ്ഡം പാലിച്ച് ദര്‍ശനം നടത്താനാകും. 1000 പേരെ കൃത്യമായ അകലത്തില് ഒരേസമയം നിര്‍ത്താന് മരക്കൂട്ടം ,ശരംകുത്തി വഴി സന്നിധാനത്തേക്കുള്ള പാതയില് സൗകര്യമൊരുക്കയിട്ടുണ്ട്.എന്നാല് ഈ പാത ഇനിയും തുറന്നിട്ടില്ല. ക്യൂ കോംപ്ളക്സ്, നടപന്തല് എന്നിവ മരക്കൂട്ടം മുതലുണ്ട്. ഇന്നലെ ഭക്തരുടെ സാന്നിദ്ധ്യം മുഴുവന് സമയവും പ്രകടമായിരുന്നു.\nഭക്തരുടെ എണ്ണം കുറഞ്ഞതോടെ കഴിഞ്ഞദിവസം ആഴി അണഞ്ഞത് വന് വാര്‍ത്തയായിരുന്നു.\nശ്രീനാഥ് ഭാസി നായകനാകുന്ന ചിത്രത്തിന്‍റെ ടൈറ്റില് ടീസര് പുറത്തിറങ്ങി.


വിദ്വേഷ പ്രസംഗ കേസില് ഒളിവില് പോയ പി.സി ജോർജിന് വ്യാഴാഴ്ച്ച വരെ ജാമ്യം, ജോർജിനെ കണ്ടു പിടിച്ചു കൊടുത്താൽ 50,000 രൂപ പാരിതോഷികവുമായി അയൽക്കാരൻ » Newsthen\nകൊച്ചി: വെണ്ണലയിലെ വിദ്വേഷ പ്രസംഗ കേസിൽ പി സി ജോർജിന് ഹൈക്കോടതി ഇടക്കാല ജാമ്യം അനുവദിച്ചു . പി.സി ജോർജിന് വേണ്ടി മകൻ അഡ്വ. ഷോൺ ജോർജ് സമർപ്പിച്ച അപേക്ഷയിലാണ് കോടതി ഉത്തരവ്. വ്യാഴാഴ്ച്ച വരെയാണ് ഇടക്കാല ജാമ്യം അനുവദിച്ചത്. ജസ്റ്റിസ് ഗോപിനാഥ് അധ്യക്ഷനായ ബെഞ്ചാണ് ജാമ്യം അനുവദിച്ചത്. പി സി ജോർജിന് വേണ്ടി മുതിർന്ന അഭിഭാഷകൻ അഡ്വ വിജയഭാനുവാണ് ഹാജരായത്.\nവസ്തുതകൾ പരിഗണിക്കാതെയാണ് സെഷൻസ് കോടതി ജാമ്യം നിരസിച്ചതെന്നും മതസൗഹാർദം തകർക്കുന്ന രീതിയിൽ പ്രസംഗിച്ചിട്ടില്ല എന്നും ഹർജിയിൽ പിസി ജോർജ് പറഞ്ഞു. മുഖ്യമന്ത്രി പൊലീസിന് മേൽ പി.സി ജോർജിനെ അറസ്റ്റ് ചെയ്യാൻ സമ്മർദം ചെലുത്തുന്നുവെന്ന് ഷോൺ ജോർജ് ആരോപിച്ചു.\nതിരുവനന്തപുരത്ത് നടന്ന ഹിന്ദുമഹാ സമ്മേളനത്തില് മുസ്‍ലിംകള്‍ക്കെതിരെ വിദ്വേഷ പ്രസംഗം നടത്തിയ കേസില് ജാമ്യത്തിലിറങ്ങിയ ജോര്‍ജ് കൊച്ചി വെണ്ണല തൈക്കാട്ട് മഹാദേവക്ഷേത്രത്തിൽ നടന്ന പരിപാടിയിലും വിദ്വേഷ പ്രസംഗം ആവര്‍ത്തിച്ചു.\nതുടര്‍ന്ന് പൊലീസ് അറസ്റ്റ് ചെയ്യാനിരിക്കെ പി.സി ജോര്‍ജ് ഒളിവില് പോയി. എന്നാല്, താന് നിയമത്തില്‍നിന്നും ഓടിയൊളിക്കില്ലെന്നാണ് ജോര്‍ജ് ഇപ്പോള് ഹൈക്കോടതിയെ അറിയിച്ചിരിക്കുന്നത്.\nഇതിനിടെ പി.സി ജോർജിനെ കണ്ടുപിടിച്ചു കൊടുത്താൽ 50,000 രൂപ പാരിതോഷികം പ്രഖ്യാപിച്ച് അയൽക്കാരനായ യുവാവ്.\nഎറണാകുളം വെണ്ണല മഹാദേവ ക്ഷേത്രത്തിലെ മുസ്‌ലിം വിരുദ്ധ- വിദ്വേഷ പ്രസംഗവുമായി ബന്ധപ്പെട്ട കേസിൽ കോടതി മുൻകൂർ ജാമ്യാപേക്ഷ തള്ളിയതോടെ അറസ്റ്റ് ഭയന്ന മുങ്ങിയ പി സി ജോർജിനെ കാണിച്ചുകൊടുക്കുന്നവർക്ക് പാരിതോഷികം പ്രഖ്യാപിച്ച് യുവാവ്. ഈരാറ്റുപേട്ട തെക്കേക്കര സ്വദേശിയായ സഹൽ കൊല്ലംപറമ്പിലാണ് ഈ പ്രഖ്യാപനവുമായി രംഗത്തെത്തിയത്.\nപി സി ജോർജിനെ കാണിച്ചുകൊടുക്കുന്നവർക്ക് 50000 രൂപ പാരിതോഷികമാണ് പ്രഖ്യാപിച്ചിരിക്കുന്നത്. ഇപ്പോഴാണ് 50,000 രൂപയെന്നും രാത്രിയായാൽ ഒരു ലക്ഷമാവുമെന്നും സഹൽ പറഞ്ഞു. പി സി ജോർജിനെ കാണിച്ചുതരണം എന്നില്ല, അയാൾ ഉള്ള സ്ഥലം കൃത്യമായി കാണിച്ചുതന്നാലും മതി പണം കൊടുക്കുമെന്ന് സഹൽ വ്യക്തമാക്കി.\nവാഹന കച്ചവടക്കാരനായ സഹൽ പി സി ജോർജിന്റെ അയൽവാസി കൂടിയാണ്.\nജോർജ് ഇപ്പോൾ മുങ്ങിയിരിക്കുകയല്ലേ. ഇതുവരേയും കണ്ടെത്താനായിട്ടില്ല. ഈ സാഹചര്യത്തിലാണ് ഇത്തരമൊരു പ്രഖ്യാപനമെന്നും സഹൽ പറഞ്ഞു.\n“അയാൾ ഇനിയൊരിക്കലും ആരെയും ആക്ഷേപിക്കരുത്. ഒരു മതത്തിലുള്ളവരേയും അധിക്ഷേപിക്കരുത്.\nപൊലീസ് അവരുടെ ശ്രമം തുടരട്ടെ. എങ്കിലും നമ്മുടെ ഭാഗത്തുനിന്നും ഒരു ഓഫർ പ്രഖ്യാപിച്ചു എന്നേയുള്ളൂ. ആർക്കെങ്കിലും വിവരം കിട്ടിയാൽ അറിയിക്കുകയും അതുവഴി അയാളെ പിടികൂടാനും സാധിക്കുമല്ലോ…”\nസഹൽ പറഞ്ഞു. പൊലീസുകാർ പിടികൂടിയാൽ അവർക്ക് പാരിതോഷികം കൊടുക്കുമോ എന്ന ചോദ്യത്തിന് ‘അവർക്ക് സർക്കാർ ശമ്പളം കൊടുക്കുന്നുണ്ടല്ലോ’ എന്ന് സഹൽ പ്രതികരിച്ചു.\nസഹലിൻ്റെ നമ്പർ: 8136945968\nP.C. George Ex. M.L.A


വോട്ടിൽ 0.7 ശതമാനം വർധനമാത്രം; ബി.ജെ.പി.ക്ക് ആശ്വസിക്കാൻ ഒന്നുമില്ല | kerala assembly election| BJP vote hike only 0.7 %\nവോട്ടിൽ 0.7 ശതമാനം വർധനമാത്രം; ബി.ജെ.പി.ക്ക് ആശ്വസിക്കാൻ ഒന്നുമില്ല\nപ്രതീകാത്മ ചിത്രം | ഫോട്ടോ:മാതൃഭൂമി\nതിരുവനന്തപുരം: നിയമസഭാ തിരഞ്ഞെടുപ്പിൽ വോട്ടുവിഹിതത്തിൽപ്പോലും കാര്യമായ വർധനയുണ്ടാക്കാൻ ബി.ജെ.പി.ക്കായില്ല. ബി.ഡി.ജെ.എസ്. ഉൾപ്പെടെയുള്ള ഘടകകക്ഷികളുടെ കാര്യം പറയേണ്ടതില്ല. ബി.ജെ.പി.ക്ക് 2016-ലെ തിരഞ്ഞെടുപ്പിൽ 10.6 ശതമാനമായിരുന്നു വോട്ട്. ഇത്തവണ 0.7 ശതമാനം വർധിച്ച് 11.30 ആയെന്നുമാത്രം. നേടിയ വോട്ട് 2,354,468. എൻ.ഡി.എ.യ്ക്കു കിട്ടിയ ആകെ വോട്ട് 26,04,394. തദ്ദേശ തിരഞ്ഞെടുപ്പിലെ മുന്നേറ്റം നിയമസഭയിൽ ബി.ജെ.പി.ക്ക് കൈവരിക്കാനായില്ല.\nകഴിഞ്ഞ തിരഞ്ഞെടുപ്പിൽ നേമത്ത് ഒന്നാമതെത്തുകയും ഏഴ് മണ്ഡലങ്ങളിൽ രണ്ടാമതെത്തുകയും ചെയ്തെങ്കിൽ ഇപ്രാവശ്യം നേമം നഷ്ടമായി. നേമം ഉൾപ്പെടെ ഒൻപതിടത്താണ് ഇത്തവണ രണ്ടാമതെത്തിയത്. മുപ്പതിനായിരത്തിലധികം വോട്ടു നേടിയ മണ്ഡലങ്ങൾ 22 ആയി കുറഞ്ഞു. കഴിഞ്ഞതവണ 27 ഇടത്തായിരുന്നിത്. നേമം, വട്ടിയൂർക്കാവ്, കഴക്കൂട്ടം, ആറ്റിങ്ങൽ, ചാത്തന്നൂർ, പാലക്കാട്, മലമ്പുഴ, മഞ്ചേശ്വരം, കാസർകോട് മണ്ഡലങ്ങളിലാണ് ബി.ജെ.പി. രണ്ടാമതെത്തിയത്. ചാത്തന്നൂരിൽ ഏഴുശതമാനത്തോളം വോട്ട് കൂടി. ബി.ഡി.ജെ.എസ്. ഒരിടത്തും നിർണായകമായില്ല.\n2019-ലെ ലോക്‌സഭാ തിരഞ്ഞെടുപ്പിൽ 13 ശതമാനമായിരുന്നു ബി.ജെ.പി. നേടിയ വോട്ട്. തദ്ദേശതിരഞ്ഞെടുപ്പിൽ 14.80 ശതമാനവും.\nതൃശ്ശൂരിൽ സുരേഷ്‌ഗോപി 40,457 വോട്ടും മുൻ ഡി.ജി.പി. ജേക്കബ് തോമസ് ഇരങ്ങാലക്കുടയിൽ 34,329 വോട്ടും നേടി. കാഞ്ഞിരപ്പള്ളിയിൽ മുൻ മന്ത്രി അൽഫോൻസ് കണ്ണന്താനത്തിന് 29,157 വോട്ടു ലഭിച്ചു. കാട്ടാക്കടയിൽ മുൻ സംസ്ഥാന അധ്യക്ഷൻ പി.കെ. കൃഷ്ണദാസ് 34,542, ജനറൽ സെക്രട്ടറി എം.ടി. രമേശ് കോഴിക്കോട് സൗത്തിൽ 30,952, എ.എൻ. രാധാകൃഷ്ണൻ മണലൂരിൽ 36,566, സന്ദീപ് വാരിയർ ഷൊർണൂരിൽ 36,973, പുതുക്കാട്ട് എ. നാഗേഷ് 34,893 വോട്ടും നേടി.\nബി.ജെ.പി. രണ്ടാമതെത്തിയ മണ്ഡലങ്ങളിലെ വോട്ടുനില\nമണ്ഡലം സ്ഥാനാർഥി വോട്ട് 2016-ൽ\nനേമം കുമ്മനം രാജശേഖരൻ 51,888 67,813\nവട്ടിയൂർക്കാവ് വി.വി. രാജേഷ് 39,596 43,700\nകഴക്കൂട്ടം ശോഭാ സുരേന്ദ്രൻ 40,193 42,732\nആറ്റിങ്ങൽ പി. സുധീർ 38,262 27,602\nചാത്തന്നൂർ ബി.ബി. ഗോപകുമാർ 42,090 33,199\nപാലക്കാട് ഇ. ശ്രീധരൻ 50,220 40,076\nമലമ്പുഴ സി. കൃഷ്ണകുമാർ 50,200 46,156\nകാസർകോട് കെ. ശ്രീകാന്ത് 50,395 56,120\nമഞ്ചേശ്വരം കെ. സുരേന്ദ്രൻ 65,013 56,781\nContent Highlight: kerala assembly election 2021 BJP vote hike only 0.7 %\nതലശ്ശേരിയിൽ പത്രിക തള്ളിയത് നാണക്കേടായെന്ന് ബി.ജെ.പി. യോഗത്തിൽ വിമർശം


ജിമ്മിൽ പോകാതെ തന്നെ വാട്‍സ് ആപ് വഴി ഫിറ്റ്നസ് നിലനിർത്താം\nOct 14, 2020, 10:49 pm IST\nശരീര സൗന്ദര്യം നിലനിർത്തുന്ന കാര്യത്തിൽ ആളുകൾക്ക് ഒരു പ്രത്യേക താല്പര്യമാണ്. അതിനായി വ്യായാമം ചെയ്യൽ, ഭക്ഷണ ക്രമീകരണങ്ങൾ, ജിമ്മിൽ പോകൽ തുടങ്ങിയ ഉപാധികളെല്ലാം പൊതുവെ എല്ലാവരും പരീക്ഷിക്കുന്നതാണ്. എന്നാൽ കൊറോണയുടെ പശ്ചാത്തലത്തിൽ ജിമ്മിൽ പോകൽ മാസങ്ങളായി പലരുടെയും മുടങ്ങി കിടക്കുകയാണ്. ഇത് ആളുകളിൽ ശരീരഭാരം വർധിപ്പിക്കുകയും, മറ്റ് ആരോഗ്യപ്രശ്നങ്ങൾ ഉണ്ടാക്കുകയും ചെയ്യുന്നു. അത്തരം ആളുകളെ സഹായിക്കാനാണ് അബിൻസ് ട്രാൻസ്ഫോർമേഷൻ പ്രോഗ്രാം അഥവാ എടിപി എന്ന സംവിധാനം രൂപപ്പെടുത്തിയിരിക്കുന്നത്. വാട്സ് ആപ് വഴി ഓരോ വ്യക്തികളെയും ട്രെയിൻ ചെയ്‌തെടുക്കുന്ന രീതിയാണ് എടിപിയുടേത്.\nഓരോ വ്യക്തികൾക്കും ഓരോ ട്രെയിനിങ് രീതിയാണ്. അവരവരുടെ ജീവിത രീതിയും, ശാരീരിക അവസ്ഥയും കണക്കിലെടുത്താണ് ഓരോരുത്തർക്കും വാട്സ് ആപ് വഴി ട്രെയിനിങ് കൊടുക്കുന്നത്. ഡയറ്റ് പ്ലാൻ, വ്യായാമ മുറകൾ എന്നിവ ട്രെയ്നറുടെ സഹായത്തോടെ ലോകത്തെവിടെയായാലും ലഭ്യമാക്കാം. മാത്രവുമല്ല അടുത്ത ഘട്ടത്തിൽ വെർച്ച്വൽ ക്ലാസ്സുകളും ആരംഭിക്കുന്നതാണ്. വെർച്വൽ സെക്ഷനുകളിൽ ലൈവായിട്ടായിരിക്കും ട്രെയ്‌നർമാർ സംസാരിക്കുന്നത്. അംഗീകൃത ട്രെയ്‌നർമാരാണ് എടിപിയിൽ പ്രവർത്തിക്കുന്നത്. എല്ലാവരെയും ഒരേപോലെയല്ല ട്രെയ്ൻ ചെയ്യിക്കുന്നത് എന്നതാണ് ഇതിന്റെ പ്രത്യേകത.\nലോകത്തെവിടെയായാലും, ഏതു സമയത്തും ഇത് സാധ്യമാണ്. മലപ്പുറം, കോഴിക്കോട്, പെരിന്തൽമണ്ണ എന്നീ സ്ഥലങ്ങളിലാണ് എടിപിയുടെ ഓഫീസ് പ്രവർത്തിക്കുന്നത്. ജിമ്മിൽ പോകാതെ വീട്ടിൽ ഇരുന്നു ശരീരം സംരക്ഷിക്കുന്ന ഈ രീതി ഉപകാരപ്രദമാണ്. കൊളസ്ട്രോൾ, ഡയബറ്റീസ്, ഹൃദ്രോഗം തുടങ്ങിയ രോഗങ്ങൾ തടയാനും, അമിതഭാരം കുറയ്‌ക്കുവാനും വേണ്ട മാർഗ്ഗങ്ങൾ എല്ലാം വാട്സ് ആപ് വഴി എടിപി നിർദേശം തരും. ഓൺലൈൻ വഴിയുള്ള പഠനം പോലെ ഓൺലൈൻ വഴിയുള്ള ട്രെയിനിങ്ങാണ് ഇതിലൂടെ ഒരുക്കുന്നത്. ഇതിലൂടെ ഓരോ വ്യക്തികളും ആഗ്രഹിക്കുന്ന രൂപമാറ്റം സാധ്യമാക്കാം.


ഇ. പി ജയരാജന് വ്യവസായം; മറ്റ് മന്ത്രിമാരുടെ വകുപ്പുകള് മാറിയേക്കും\nസി.പി.എമ്മിന്റെ സംസ്ഥാന സെക്രട്ടറിയേറ്റ് യോഗത്തിലാണ് ധാരണയായത്. മറ്റ് മന്ത്രിമാരുടെ വകുപ്പുകളിലും മാറ്റം വന്നേക്കും.\n10 Aug, 2018 at 08:13 AM\nഇ. പി ജയരാജന് വീണ്ടും മന്ത്രിസഭയിലെത്തും. വ്യവസായം, കായികം വകുപ്പുകള് തന്നെ നല്‍കാനാണ് ധാരണ. സി.പി.എമ്മിന്റെ സംസ്ഥാന സെക്രട്ടറിയേറ്റ് യോഗത്തിലാണ് ധാരണയായത്. അന്തിമ തീരുമാനം സംസ്ഥാന കമ്മറ്റിയിലുണ്ടാകും.\nസി.പി.ഐക്ക് ചീഫ് വിപ്പ് പദവി നൽകാനും തീരുമാനമായി. മറ്റ് മന്ത്രിമാരുടെ വകുപ്പുകളിലും മാറ്റം വന്നേക്കും. കെ ടി ജലീലിന് ഉന്നത വിദ്യാഭ്യാസം, സാമൂഹ്യക്ഷേമ വകുപ്പുകളും എ സി മൊയ്തീന് തദ്ദേശ സ്വയംഭരണ വകുപ്പും നല്‍കിയേക്കും.\nബന്ധുനിയമന വിവാദത്തെ തുടർന്ന് 2016 ഒക്ടോബർ 14നാണ് പിണറായി വിജയൻ മന്ത്രിസഭയിൽ നിന്ന് ഇ.പി ജയരാജൻ രാജിവെച്ചത്. പിന്നീട് വിജിലൻസ് റിപ്പോർട്ടിൻറെ പശ്ചാത്തലത്തിൽ ജയരാജനെ കോടതി കുറ്റവിമുക്തനാക്കി. ഇതോടെയാണ് ജയരാജൻറെ പുനപ്രവേശനത്തിനുളള വഴിതെളിഞ്ഞത്.\nചികിത്സാർഥം മുഖ്യമന്ത്രി പിണറായി വിജയൻ ഈ മാസം 19ന് അമേരിക്കയിലേക്ക് പോവുന്നതിനാൽ അതിനു മുൻപ് സത്യപ്രതിജ്ഞ നടത്താനാണ് ആലോചന. ഈ മാസം 14ന് ജയരാജൻറെ സത്യപ്രതിജ്ഞ ഉണ്ടാകുമെന്നാണ് സൂചന. ഗവർണ്ണറുടെ സമയം ഉൾപ്പടെയുളള കാര്യങ്ങൾ നോക്കിയായിരിക്കും അന്തിമ തീരുമാനം.


ലഷ്കാര് ഇ തോയിബ നേതാവ് പിടിയില് | Top LeT militant arrested in Delhi - Malayalam Oneindia\nലഷ്കാര് ഇ തോയിബ നേതാവ് പിടിയില്\nദില്ലി: ഒരു ഉന്നത ലഷ്കര് ഇ തോയിബ ഭീകരന് ദില്ലിയില് പിടിയിലായി. 2002ലെ ഹൈദരാബാദ് സായിബാബ ക്ഷേത്ര സ്ഫോടനത്തിലെ പ്രധാനപ്രതിയായ റസാഖ് മസൂദാണ് പിടിയിലായത്.\nലഷ്കാര് ഇ തോയിബയുടെ ദുബായിലെ മുഖ്യ കോ-ഓര്‍ഡിനേറ്ററാണ് ഇയാള്. പ്രത്യേക വിവരം ലഭിച്ചതിനെ തുടര്‍ന്ന് തെക്കന് ദില്ലിയിലെ സക്കീര് നഗറില് നിന്നാണ് ഇയാളെ അറസ്റ് ചെയ്തത്.\nആന്ധ്രാപ്രദേശുകാരനായ റസാക്ക് രണ്ടാഴ്ച മുമ്പാണ് ഇന്ത്യയിലെത്തിയത്. ദുബായില് തീവ്രവാദ സംഘടനയിലേക്ക് ആളുകളെ കൊണ്ടുവരാന് വേണ്ടി റസാക്ക് പ്രവര്‍ത്തിച്ചിരുന്നു. സായി ബാബ ക്ഷേത്ര സ്ഫോടനം ദുബായില് വച്ചാണ് റസാക്ക് ആസൂത്രണം ചെയ്തത്. 2002ല് കൊല്‍ക്കത്തയിലെ അമേരിക്കന് സെന്റര് ആക്രമണവുമായും ഇയാള്‍ക്ക് ബന്ധമുണ്ട്.


സംസ്ഥാനത്ത് ഇന്ന് 20,487 പേർക്ക് കോവിഡ്; ടിപിആർ കുറയുന്നു\nതിരുവനന്തപുരം: കേരളത്തില് ഇന്ന് 20,487 പേര്‍ക്ക് കോവിഡ്-19 സ്ഥിരീകരിച്ചു. തൃശൂര് 2812, എറണാകുളം 2490, തിരുവനന്തപുരം 2217, കോഴിക്കോട് 2057, കൊല്ലം 1660, പാലക്കാട് 1600, മലപ്പുറം 1554, ആലപ്പുഴ 1380, കോട്ടയം 1176, വയനാട് 849, കണ്ണൂര് 810, ഇടുക്കി 799, പത്തനംതിട്ട 799, കാസര്‍ഗോഡ് 284 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n· കോവിഡ്-19നെ ചെറുക്കുന്നതിനുള്ള പൊതു ജനങ്ങളുടെ പ്രവര്‍ത്തനങ്ങള് കോവിഡ് വാക്‌സിനേഷന് കൂടി ആരംഭിച്ചതോടെ ശക്തിപ്പെട്ടു. വാക്‌സിനേഷന് എത്രയും വേഗം പൂര്‍ത്തിയാക്കുന്നത് വഴി ആളുകളെ സംരക്ഷിക്കാന് സാധിക്കും. കോവിഡ് 19 വാക്‌സിനുകള് ആളുകളെ അണുബാധയില് നിന്നും ഗുരുതരമായ അസുഖത്തില് നിന്നും സംരക്ഷിക്കുകയും ആശുപത്രി വാസത്തിന്റെയും മരണത്തിന്റെയും സാധ്യത ഗണ്യമായി കുറയ്ക്കുകയും ചെയ്യുന്നു.\n· സെപ്റ്റംബര് 11 വരെ വാക്‌സിനേഷന് എടുക്കേണ്ട ജനസംഖ്യയുടെ 79 ശതമാനം പേര്‍ക്ക് ഒരു ഡോസ് വാക്‌സിനും (2,26,89,078), 31 ശതമാനം പേര്‍ക്ക് രണ്ട് ഡോസ് വാക്‌സിനും (88,86,064) നല്‍കി.\n· ഇന്ത്യയില് ഏറ്റവും കൂടുതല് വാക്‌സിനേഷന്/ ദശലക്ഷം ഉള്ള സംസ്ഥാനം കേരളമാണ് (8,84,471)\n· 45 വയസില് കൂടുതല് പ്രായമുള്ള 94 ശതമാനത്തിലധികം ആളുകള്‍ക്ക് ഒറ്റ ഡോസും 51 ശതമാനം പേര്‍ക്ക് രണ്ട് ഡോസും വാക്‌സിനേഷന് സംസ്ഥാനം നല്‍കിയിട്ടുണ്ട്.\n· ഈ വിവരങ്ങള് സൂചിപ്പിക്കുന്നത് വാക്‌സിനേഷനോട് ആളുകള് സഹകരിക്കുന്നു എന്നാണ്. കോവിഷീല്‍ഡ്/ കോവാക്‌സിന് എന്നിവയുടെ രണ്ടാമത്തെ ഡോസ് കാലതാമസം കൂടാതെ എടുക്കാന് ഞങ്ങള് അഭ്യര്‍ത്ഥിക്കുന്നു. രണ്ട് വാക്‌സിനുകളും ഫലപ്രദമാണ്.\n· സെപ്റ്റംബര്3മുതല്9വരെ കാലയളവില്, ശരാശരി 2,42,278 കേസുകള് ചികിത്സയിലുണ്ടായിരുന്നതില്2ശതമാനം പേര്‍ക്ക് മാത്രമാണ് ഓക്‌സിജന് കിടക്കകളും ഒരു ശതമാനം പേര്‍ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്പോള്‍റിപ്പോര്‍ട്ട് ചെയ്യപ്പെടുന്ന പുതിയ കേസുകളില് ഏകദേശം 20,000 കുറവ് ഉണ്ടായി. ടിപിആര്, പുതിയ കേസുകള് എന്നിവയുടെ വളര്‍ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്പോള് യഥാക്രമം 8 ശതമാനവും 10 ശതമാനവും കുറവ് ഉണ്ടായിട്ടുണ്ട്.\n· ഏതൊരു രോഗ നിയന്ത്രണ പ്രോഗ്രാമിനും, സജീവമായ കേസ് കണ്ടെത്തല് പ്രധാനമാണ്. സംസ്ഥാനം ഉചിതമായ അളവില് പരിശോധനയും നടത്തുന്നു. എന്നിരുന്നാലും, ടെസ്റ്റ് പോസിറ്റിവിറ്റി നിരക്ക് സംബന്ധിച്ച് ഒരു ആശങ്കയുണ്ട്. ടെസ്റ്റ് പോസിറ്റിവിറ്റി നിരക്ക് അണുബാധയെ സൂചിപ്പിക്കുന്നു. അണുബാധ ഉണ്ടാകുന്നതുസംബന്ധിച്ച് എല്ലാവരും മനസ്സിലാക്കേണ്ട രണ്ട് പ്രത്യേക വസ്തുതകളുണ്ട്. ആദ്യം ഒരു വ്യക്തിയില് അണുബാധയുണ്ടാകുന്നു, അത് കാരണം തുടര്‍ന്ന് രോഗം പ്രകടമാകുന്നു. വാക്‌സിനേഷന് ശേഷമുള്ള കാലഘട്ടത്തില് ലോകമെങ്ങും, പകര്‍ച്ചവ്യാധിയുടെ തീവ്രത തീരുമാനിക്കാന് ഇത് പരിവര്‍ത്തന നിരക്കായി (കണ്‍വേര്‍ഷന് റേറ്റ്) കണക്കാക്കുന്നു.\n· നിലവില് 2,31,792 കോവിഡ് കേസുകളില്, 12.9 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളിലോ പ്രവേശിപ്പിക്കപ്പെട്ടിട്ടുള്ളത്. ഈ ശതമാനം ഏറെക്കുറെ സ്ഥിരമായി തുടരുന്നുമുണ്ട്. ഇത് സൂചിപ്പിക്കുന്നത് അണുബാധ ഉണ്ടാവുന്നവ്യക്തികളില് ഉചിതമായ പരിചരണവും പിന്തുണയും നല്‍കുന്നത് കൊണ്ട് രോഗത്തിലേക്കുള്ള മാറ്റം ആശങ്കാജനകമായ അളവില് വര്‍ധിക്കുന്നില്ല എന്നാണ്. എന്നാല് രോഗാതുരത ഉണ്ടെങ്കിലും ആശുപത്രിയില് എത്തുന്ന ഭൂരിഭാഗം രോഗികളും, വൈകി എത്തുന്നവരായി ശ്രദ്ധയില് പെട്ടിട്ടുണ്ട്. വൈകി ആശുപത്രിയില് എത്തി മരണം സംഭവിച്ചവരില്, ഏറ്റവും അധികം കാണപ്പെട്ട അനുബന്ധ രോഗങ്ങള് പ്രമേഹവും രക്താധിമര്‍ദവും ഒരുമിച്ചുണ്ടായതാണ്. ആയതിനാല്, കോവിഡ് അണുബാധ സ്ഥിരീകരിച്ച എല്ലാ ആളുകളെയും പ്രത്യേകിച്ച് അനുബന്ധ രോഗങ്ങള് ഉണ്ടെങ്കില് കൃത്യസമയത്ത് ആശുപത്രിയില് പ്രവേശിപ്പിക്കേണ്ടതാണ്.\n· പൊതു ജനങ്ങള് എല്ലാവരും നിര്‍ദ്ദേശങ്ങള് പാലിക്കുകയും വാക്‌സിന് എടുക്കുകയും ചെയ്യുന്നതിനാല് കണ്‍വേര്‍ഷന് റേറ്റ് മാറ്റമില്ലാതെ തുടരുന്നു എന്നാണ് കണക്കുകള് സൂചിപ്പിക്കുന്നത്.എന്നിരുന്നാലും, എല്ലാവരില് നിന്നുമുള്ള പൂര്‍ണ സഹകരണത്തോടെ ഇത് കൂടുതല് മെച്ചപ്പെടുത്താന് കഴിയും. അതോടൊപ്പം കോമോര്‍ബിഡിറ്റികളുള്ള (അനുബന്ധ രോഗങ്ങള്) കോവിഡ് പോസിറ്റീവ് വ്യക്തി ആശുപത്രിയില് എത്തുന്നത് വൈകിക്കരുത്, മാത്രമല്ല ട്രീറ്റ്‌മെന്റ് പ്രോട്ടോക്കോളുകള് അനുസരിച്ച് ചികിത്സ എടുക്കുകയും ചെയ്യണം.\n· ജൂണ്, ജൂലൈ, ആഗസ്റ്റ് മാസങ്ങളില് കോവിഡ് ബാധിതരായ വ്യക്തികളില്6ശതമാനം പേര് കോവിഡ് വാക്‌സിന്റെ ഒരു ഡോസ് എടുക്കുകയും, 3.6 ശതമാനം കോവിഡ് വാക്‌സിന്റെ രണ്ട് ഡോസുകള് എടുക്കുകയും ചെയ്തിരുന്നു. അണുബാധ തടയാന് വാക്‌സിനേഷന് ശേഷമുള്ള രോഗപ്രതിരോധശേഷി ഫലപ്രദമാണെന്നും, എന്നാല് വാക്‌സിനേഷന് എടുത്ത ആളുകള്‍ക്ക് കുറഞ്ഞ അളവിലെങ്കിലും രോഗബാധ ഉണ്ടായേക്കാം എന്നുമാണ് ഇത് സൂചിപ്പിക്കുന്നത്. അതിനാല് അനുബന്ധ രോഗങ്ങള് ഉള്ളവര് രോഗം വരാതിരിക്കാന് വേണ്ട മുന്‍കരുതലുകള് സ്വീകരിക്കേണ്ടതാണ്. വാക്‌സിനേഷന് എടുത്തവരില്, രോഗലക്ഷണമുള്ളവര് മാത്രം ഡോക്ടറെ സമീപിച്ചാല് മതിയാകും. വാക്‌സിനേഷന് എടുക്കാത്ത ആളുകള്, രോഗലക്ഷണമുണ്ടെങ്കില്, ആര്‍ടിപിസിആര് പരിശോധന നടത്തേണ്ടതാണ്. ആന്റിജന് പരിശോധന അടിയന്തിര ആവശ്യങ്ങള്‍ക്ക് മാത്രമാണ്.


Palm Sunday| പൊലീസ് കാവലിൽ ഓശാന ഞായറിൽ കർദിനാൾ ഏകീകൃത കുർബാന അർപ്പിച്ചു; ആർച്ച് ബിഷപ്പ് ആന്റണി കരിയിൽ വിട്ടുനിന്നു| Cardinal Mar George Alencherry offered Uniformed Holy Mass on Palm Sunday under police guard – News18 Malayalam\nHome » photogallery » kerala » CARDINAL MAR GEORGE ALENCHERRY OFFERED UNIFORMED HOLY MASS ON PALM SUNDAY UNDER POLICE GUARD RV TV\nPalm Sunday| പൊലീസ് കാവലിൽ ഓശാന ഞായറിൽ കർദിനാൾ ഏകീകൃത കുർബാന അർപ്പിച്ചു; ആർച്ച് ബിഷപ്പ് ആന്റണി കരിയിൽ വിട്ടുനിന്നു\nപൊലീസ് സുരക്ഷയിൽ പള്ളിയിലെത്തിയ കർദിനാൾ ജോർജ് ആലഞ്ചേരി സെൻ മേരീസ് ബസിലിക്കയിൽ ഏകീകൃത കുർബാന അർപ്പിച്ചു. എന്നാൽ ആർച്ച് ബിഷപ്പ് ആന്റണി കരിയിൽ ചടങ്ങിൽ നിന്ന് വിട്ടുനിന്നു. (റിപ്പോർട്ട്- ഡാനി പോൾ)\n| April 10, 2022, 15:56 IST\nകൊച്ചി: പ്രതിഷേധങ്ങൾ തുടരുന്നതിനിടെ കർദിനാൾ ജോർജ് ആലഞ്ചേരി സഭ ആസ്ഥാന ദേവാലയത്തിൽ ഓശാന ഞായറിൽ (Palm Sunday) എകീകൃത കുർബാനയർപ്പിച്ചു. തുടരുന്ന പ്രതിഷേധം കണക്കിലെടുത്ത് എറണാകുളം സെൻ മേരീസ് ബസിലിക്കയിൽ കനത്ത സുരക്ഷയിലായിരുന്നു പ്രാർഥനകൾ. പൊലീസ് സുരക്ഷയിൽ പള്ളിയിലെത്തിയ കർദിനാൾ ജോർജ് ആലഞ്ചേരി സെൻ മേരീസ് ബസിലിക്കയിൽ ഏകീകൃത കുർബാന അർപ്പിച്ചു. എന്നാൽ ആർച്ച് ബിഷപ്പ് ആന്റണി കരിയിൽ ചടങ്ങിൽ നിന്ന് വിട്ടുനിന്നു.\nനീണ്ട ഇടവേളയ്ക്ക് ശേഷം സഭയുടെ ആസ്ഥാന ദേവാലയത്തിലേക്ക് എത്തിയ കർദിനാളിനെ കയ്യടികളോടെയാണ് വിശ്വാസികൾ എതിരേറ്റത്. കുർബാനയുടെ പരിഷ്കരിച്ച രീതിയെ എതിർക്കുന്ന ഒരു വിഭാഗം വൈദികരുടെയും വിശ്വാസികളുടെയും പ്രതിഷേധം മൂലം സീറോ മലബാർ സഭയുടെ അദ്ധ്യക്ഷൻ കൂടിയായ ആലഞ്ചേരിക്ക് ഇവിടേക്ക് എത്താൻ കഴിഞ്ഞിരുന്നില്ല. പള്ളിക്കകത്ത് മഫ്തിയിലും പള്ളിക്ക് പുറത്ത് യൂണിഫോമിലുമായി ഒട്ടനവധി പോലീസുകാരെയാണ് സുരക്ഷയ്ക്കായി നിയോഗിച്ചിരുന്നത്. എന്നാൽ പ്രതിഷേധങ്ങൾ ഒന്നും ഒന്നുമുണ്ടായില്ല.\nകുർബാന ഏകീകരണത്തിൻ്റെ പ്രാധാന്യം തൻറെ പ്രസംഗത്തിൽ കർദിനാൾ വിശദീകരിച്ചു. സിനഡ് അംഗീകരിച്ച കുർബാനക്രമം ആണ്. ഇത് നടപ്പാക്കണമെന്ന് വത്തിക്കാൻ നിർദ്ദേശവും നൽകിയിട്ടുണ്ട്. ഫ്രാൻസിസ് മാർപാപ്പ അതിരൂപതയെ അഭിസംബോധന ചെയ്ത് പ്രത്യേകം കത്തയയ്ക്കുകയും ചെയ്തു. അതുകൊണ്ടുതന്നെ ഇത് നടപ്പാക്കാനുള്ള ബാധ്യത എല്ലാ വിശ്വാസികൾക്കും ഉണ്ട്. കർദിനാൾ വിശദീകരിച്ചു. സിനഡ് തീരുമാനങ്ങൾ വ്യക്തമാക്കുന്ന സർക്കുലറും കുർബാന മധ്യേ വായിച്ചു.\nപ്രതിഷേധങ്ങളൊന്നും കുർബാനയ്ക്കിടെ ഉണ്ടായില്ല. എന്നാൽ എറണാകുളം- അങ്കമാലി അതിരൂപതയിലെ മറ്റു പള്ളികളിൽ കുർബാന ഏകീകരണം പൂർണമായും നടപ്പാക്കാൻ സാധിച്ചിട്ടില്ല. ഇന്ന് പള്ളികളിൽ വായിക്കേണ്ട സർക്കുലറും വിമത വിഭാഗം ബഹിഷ്കരിച്ചു. ആർച്ച് ബിഷപ്പ് ആന്റണി കരിയിലും ചടങ്ങിൽ നിന്ന് വിട്ടുനിന്നു.\nഈ വരുന്ന ക്രിസ്തുമസ് ദിവസം മുതൽ മുതൽ ഏകീകൃത കുർബാന അർപ്പണം നടപ്പാക്കാം എന്നായിരുന്നു കരിയിൽ പുറത്തിറക്കിയ സർക്കുലറിൽ പറഞ്ഞിരുന്നത്. വൈദികരും ഇത് അനുകൂലിച്ചിരുന്നു . എന്നാൽ ഈ സർക്കുലർ അസാധുവാക്കി ആണ് സിനഡ് തീരുമാനം പ്രഖ്യാപിച്ചത്. ഇതിലുള്ള പ്രതിഷേധം കൊണ്ട് തന്നെയാണ് ആൻറണി കരിയിൽ കർദിനാളിന് ഒപ്പമുള്ള കുർബാനയിൽ നിന്ന് വിട്ടു നിന്നത് എന്നാണ് സൂചന.


ആ ‘കുട്ടി’ ഗായികയെ ജയസൂര്യ കണ്ടെത്തി; ശിവഗംഗയ്ക്ക് സിനിമയില്\nആ ‘കുട്ടി’ ഗായികയെ ജയസൂര്യ കണ്ടെത്തി; ശിവഗംഗയ്ക്ക് സിനിമയില് പാടാനും അഭിനയിക്കാനും ക്ഷണം\nSeptember 12, 2017, 5:59 pm\nസമൂഹമാധ്യമങ്ങളില് അഭിനന്ദന പ്രവാഹം നേടിയ കൊച്ചുഗായികയെ ജയസൂര്യ ഒടുവില് കണ്ടെത്തി. ഗിവഗംഗ എന്ന് കൊച്ചുമിടുക്കിയുടെ സ്വരമാധുര്യം തന്റെ പുതിയ സിനിമയിലൂടെ ഇനി എല്ലാവര്‍ക്കും കേള്‍ക്കാം എന്ന എന്ന സന്തോഷവാര്‍ത്തയുമായിട്ടാണ് ജയസൂര്യയുടെ ഫെയ്‌സ്ബുക്ക് പോസ്റ്റ് എത്തിയത്. രാജേഷ് ജോര്‍ജ്ജ് കുളങ്ങര നിര്‍മ്മിക്കുന്ന നവാഗത സംവിധായകനായ സാംജി ആന്റണി സംവിധാനം ചെയ്യുന്ന, ജയസൂര്യ നായകനാകുന്ന 'ഗബ്രി' എന്ന ചിത്രത്തിലൂടെയാവും ശിവഗംഗ സിനിമാ സംഗീതത്തിലേക്ക് അരങ്ങേറ്റം കുറിക്കുന്നത്.\nമനോഹരമായി ഗാനം ആലപിച്ച് യൂട്യൂബിലും മറ്റ് സമൂഹമാധ്യമങ്ങളിലും തരംഗമായിമാറിയ പെണ്‍കുട്ടിയെക്കുറിച്ചുളള വിവരം നല്‍കണമെന്ന് ആവശ്യപ്പെട്ട് ജയസൂര്യ തന്റെ ഫെയ്‌സ്ബുക്ക് പേജില് കഴിഞ്ഞ ദിവസം പോസ്റ്റിട്ടിരുന്നു. ഈ കൊച്ചു മിടുക്കി റോഡില് ഗാനം ആലപിക്കുന്ന വിഡീയോയും ജയസൂര്യ ഷെയര് ചെയ്തിരുന്നു. ഈ കുട്ടിയുടെ വിവരങ്ങള് അറിയിക്കണമെന്നും അത്ഭുതപ്രതിഭ തന്നെയാണ് ഈ മിടുക്കിയെന്നുമായിരുന്നു ജയസൂര്യയുടെ അടിക്കുറിപ്പ്. മിനിറ്റുകള്‍ക്കുള്ളില് ആയിരക്കണക്കിന് ആളുകളാണ് ഈ വീഡിയോ ഷെയര് ചെയ്തത്. നിരവധി ആളുകള് കുട്ടിയുടെ വിവരങ്ങള് കമന്റ് ആയി പേജില് പോസ്റ്റ് ചെയ്തു. ശിവഗംഗയ്ക്കായി ജയസൂര്യ കാത്തുവച്ചിരുന്നത് രണ്ട് വലിയ സമ്മാനങ്ങളായിരുന്നു. ജയസൂര്യയുടെ അടുത്ത ചിത്രത്തിലെ ഒരു ഗാനം ആലപിക്കാനും ഒപ്പം ആ സിനിമയില് തന്നെ അദ്ദേഹത്തിനൊപ്പം അഭിനയിക്കാനുമുള്ള അവസരം.\nജയസൂര്യ തന്റെ പേജില് എഴുതിയ കുറിപ്പ് വായിക്കാം.\nസന്തോഷത്തോടെ ഒരു കാര്യം അറിയിക്കട്ടെ .. ഇന്നലെ എഫ്ബിയില് കണ്ട ''ശിവഗംഗ'' എന്ന മോളാണ് , രാജേഷ് ജോര്‍ജ്ജ് കുളങ്ങര നിര്‍മ്മിക്കുന്ന നവാഗത സംവിധായകനായ 'സാംജി ആന്റണി' സംവിധാനം ചെയ്യുന്ന, ഞാന് നായകനായി എത്തുന്ന 'ഗബ്രി' എന്ന ചിത്രത്തിലെ ഗായിക...\n(ഒപ്പം ഒരു പ്രധാന കഥാപാത്രം ചെയ്യുന്നതും ശിവഗംഗ തന്നെ.) മോള്‍ടെ വിവരങ്ങള് തന്ന എല്ലാ നല്ല മനസ്സുകള്‍ക്കും എന്റെ നന്ദി. കൂടാതെ ആ വീഡിയോ എടുത്ത ചങ്ങാതിയ്ക്കും.\nകായംകുളം സ്വദേശിനിയായ ശിവഗംഗ എന്ന 11 വയസ്സുകാരി ഓണാഘോഷ പരിപാടിക്കിടെ പാടിയ ഗാനം കഴിഞ്ഞ ദിവസങ്ങളില് സോഷ്യല്‍മീഡിയയില് വ്യാപകമായി പ്രചരിച്ചിരിച്ചത്. ഈ വീഡിയോ ഷെയര് ചെയ്താണ് ജയസൂര്യ കുട്ടിയുടെ വിവരങ്ങള് അന്വേക്ഷിച്ചത്. ശിവഗംഗയുടെ നാട്ടുകാര് തന്നെ ജയസൂര്യയുടെ പോസ്റ്റിന് താഴെ വിവരങ്ങള് കൈമാറുകയും ചെയ്തു. ശിവഗംഗ പാടിയ ഗാനം ലക്ഷക്കണക്കിന് പേരാണ് യൂട്യൂബില് കണ്ടിരിക്കുന്നത്. മറ്റ് സമൂഹ മാധ്യമങ്ങളിലൂടെയും ഗിവഗംഗയുടെ ഗാനാലാപനം വ്യാപകമായി പ്രചരിച്ചു.


ആലപ്പുഴയില് 11 വയസ്സുകാരി ആത്മഹത്യ ചെയ്ത സംഭവം; അമ്മ അറസ്റ്റിൽ - Ezhome Live News\nHome / Kerala / ആലപ്പുഴയില് 11 വയസ്സുകാരി ആത്മഹത്യ ചെയ്ത സംഭവം; അമ്മ അറസ്റ്റിൽ\nആലപ്പുഴയില് 11 വയസ്സുകാരി ആത്മഹത്യ ചെയ്ത സംഭവം; അമ്മ അറസ്റ്റിൽ\nകാർത്തികപ്പള്ളി വലിയകുങ്ങരയിൽ പതിനൊന്ന് വയസ്സുകാരി ആത്മഹത്യ ചെയ്ത സംഭവത്തിൽ അമ്മ അറസ്റ്റിൽ. ചിറ്റൂർ വീട്ടിൽ അശ്വതിയെ തൃക്കുന്നപുഴ പോലീസാണ് അറസ്റ്റ് ചെയ്തത്. ആത്മഹത്യ പ്രേരണാകുറ്റം, ജൂവെൈൽ ജസ്റ്റിസ് ആക്ട് എന്നി വകുപ്പുകൾ ചുമത്തിയാണ് അശ്വതിക്ക് മേൽ ചുമത്തിയിരിക്കുന്നത്. അമ്മയുടെ മാനസികവും ശാരീരികവുമായ പീഡനമാണ് കുട്ടി ആത്മഹത്യ ചെയ്യാൻ കാരണമെന്ന് പോലീസ് അന്വേഷണത്തിൽ വ്യക്തമായി. കുട്ടിയ്ക്ക് മർദ്ദനമേറ്റിരുന്നതായി പോസ്റ്റ്മോർട്ടം റിപ്പോർട്ടിൽ വ്യക്തമായെന്ന് തൃക്കുന്നുപുഴ സി ഐ ആർ. ജോസ് പറഞ്ഞു.\nഞായറാഴ്ചയാണ് അശ്വതിയുടെ ആദ്യ വിവാഹത്തിലെ മകൾ ആറാംക്ലാസ്സുകാരിയെ വീട്ടിൽ തൂങ്ങി മരിച്ച നിലയിൽ കാണപ്പെട്ടത്. സംഭവത്തിനു തലേ ദിവസവും കുട്ടിയ്ക്ക് മർദ്ദനമേറ്റു. വീട്ടിൽ നിന്നും ഇറക്കി വിടുമെന്നും അമ്മ പറഞ്ഞു. ഇതിൻ്റെ മനോവിഷമത്തിലാണ് കുട്ടി ജീവനൊടുക്കിയത്. കുട്ടിയെ ഉപദ്രവിക്കുന്നതായുള്ള പരാതിയിൽ നേരത്തെ പിങ്ക് പോലീസും ചൈൽഡ് ലൈനും പോലീസിനു നൽകിയ റിപ്പോർട്ടും അമ്മയുടെ അറസ്റ്റിന് കാരണമായി.\nഅശ്വതിയെ അറസ്റ്റ് ചെയ്യണമെന്നാവശ്യപ്പെട്ട് ജനകീയ സമര സമിതി രൂപികരിച്ച് നാട്ടുകാർ പ്രതിഷേധിച്ചിരുന്നു . ഇവരെ ശനിയാഴ്ച്ച കോടതിയിൽ ഹാജരാക്കും. മരിച്ച കുട്ടിയെ കൂടാതെ രണ്ടാം വിവാഹത്തിൽ അശ്വതിയ്ക്ക് മൂന്നു വയസ്സുള്ള മറ്റൊരു കുട്ടി കൂടിയുണ്ട്.


പത്രാധിപര് എന്നെഴുതി യാത്രാവിവരണം അയക്കുമ്പോള് എം.ടി. മറുപടിഅയക്കുമെന്ന് എങ്ങനെ പ്രതീക്ഷിക്കാനാണ്? | KA Beena Share her childhood memory about getaletter from M.T Vasudevan Nair\nപത്രാധിപര് എന്നെഴുതി യാത്രാവിവരണം അയക്കുമ്പോള് എം.ടി. മറുപടിഅയക്കുമെന്ന് എങ്ങനെ പ്രതീക്ഷിക്കാനാണ്?\nJul 30, 2020, 04:01 PM IST\nഹൃദയത്തില് എം.ടി.യുടെ വരികള് കുറിച്ചിടുന്നത് മുന്നോട്ടുള്ള എന്റെ ജീവിതമാണെന്ന് എനിക്ക് ഉറപ്പാകുന്നു. എന്റെ വഴി തെളിയുന്നു.\nമേയ് 13, 1978\nസന്തോഷത്തിന്റെ കൊടുമുടിയിലാണ് ഞാന്. രണ്ട് കത്തുകള് - ഒന്ന് നിന്റേത് - മറ്റേത്? അതെ ഒടുവില് ആ മറുപടി വന്നു. 'മാതൃഭൂമി വാരിക' യുടെ പത്രാധിപര് യാത്രാവിവരണം പ്രസിദ്ധീകരിക്കാം എന്ന് പറഞ്ഞ് മറുപടി അയച്ചിരിക്കുന്നു. ആരാണ് ആ പത്രാധിപര് എന്നാണ് നിന്റെ വിചാരം? ഓ, നീയൊരു മലയാളി അല്ലാത്തതില് ഇത്രയേറെ സങ്കടം തോന്നുന്ന നിമിഷമില്ല. മിഹ്റിന്, സാക്ഷാല് എം.ടി.വാസുദേവന് നായര് എനിക്ക് കത്തയച്ചിരിക്കുന്നു.\nമാതൃഭൂമിയുടെ ലെറ്റര്‍പാഡിലാണ് കത്ത്.\nദാ നോക്ക് കത്തിലെ വരികള്\nകത്തും യാത്രാവിവരണവും കിട്ടി. യാത്രാവിവരണം ആഴ്ചപ്പതിപ്പില് പ്രസിദ്ധീകരിക്കാം. അതില് ചേര്‍ക്കാന് പറ്റുന്ന എല്ലാ ഫോട്ടോഗ്രാഫുകളും അയയ്ക്കുക. അവയെല്ലാം പിന്നീട് തിരിച്ച് അയച്ചു തരുന്നതാണ്. ധാരാളം ഫോട്ടോഗ്രാഫുകളുണ്ടെങ്കിലല്ലേ ലേഖനങ്ങള് അച്ചടിച്ച് വരുമ്പോള് കാണാന് ഭംഗിയുണ്ടാവൂ. അപ്പോള് കൂടുതലാളുകള് വായിക്കുകയും ചെയ്യും.\nഇങ്ങനൊരു കത്ത്. സത്യം കൊച്ചേ സ്വപ്നത്തില് പോലും എനിക്ക് കാണാന് പറ്റില്ല. ''പത്രാധിപര്'' എന്ന് എഴുതി യാത്രാവിവരണം അയക്കുമ്പോള് എം.ടി. വാസുദേവന്‍നായര് മറുപടി അയയ്ക്കുമെന്ന് എങ്ങനെ പ്രതീക്ഷിക്കാനാണ്? എം.ടി മലയാളത്തിലെ വലിയ വലിയ എഴുത്തുകാരനാണ്. വലിയതെന്ന് വച്ചാല് ഒരുപാട് വലിയ എഴുത്തുകാരന്.\nസ്‌കൂള് വിട്ടു വന്നിരുന്ന് ഞാന് എഴുതി ഉണ്ടാക്കിയതൊക്കെ അദ്ദേഹത്തെ പോലെയൊരാള് വായിക്കുക - എന്നിട്ട് 'മാതൃഭൂമി' യില് പ്രസിദ്ധീകരിക്കാമെന്ന് പറയുക. ഈ നിമിഷത്തെ ഞാന് നിന്നോട് പങ്കുവയ്ക്കുമ്പോള് എന്തൊരു ചന്തമാണ്. ചിലപ്പോള് തോന്നില്ലേ, ഈ നിമിഷത്തിനപ്പുറം എന്തിന് എന്ന്. അതുപോലെ ഹൃദയത്തില് നിറയുന്ന കൃതജ്ഞത. ആരോടാണ് എന്തിനോടാണ് എന്നറിയാതെ കവിഞ്ഞ് നിറഞ്ഞ് സ്നേഹം. മനുഷ്യഹൃദയത്തില് എത്ര ആഴത്തിലായിരിക്കും ജീവിതമുദ്ര പതിയുക? ഹൃദയത്തില് എം.ടി.യുടെ വരികള് കുറിച്ചിടുന്നത് മുന്നോട്ടുള്ള എന്റെ ജീവിതമാണെന്ന് എനിക്ക് ഉറപ്പാകുന്നു. എന്റെ വഴി തെളിയുന്നു. പതിനാലു വയസ്സില്, ഞാന് തിരിച്ചറിയുന്നു വാക്കിന്റെ വില്ലുമായി ജീവിതത്തിന്റെ തേര് തെളിക്കണമെന്ന്. ഇത് നന്ദിയുടെ മുഹൂര്‍ത്തം കൂടിയാണ് മിഹ്റിന്.\nഓര്‍മ്മ വച്ച നാളുമുതല് എന്നെ വിശ്വസിച്ച വീട്ടുകാരോട്, അദ്ധ്യാപകരോട്, വാക്കിന്റെ കൈപിടിച്ച് നടത്തിയ അച്ഛനമ്മമാരോട്, വായനയുടെ ചക്രവാളങ്ങളിലേക്ക് പാറിപ്പറത്തിയ ലോകമെങ്ങുമുള്ള പ്രിയ എഴുത്തുകാരോട് - ഇല്ല കുട്ടീ, ഇതിലും മനോജ്ഞമായ ഒരു നന്ദി പറയലിന് ഇനി ഒരവസരം ഉണ്ടാവില്ല.\nഅധികം ഒരു വാക്ക് എഴുതിയാല് ഞാന് കരഞ്ഞുപോകും.നീ മനസ്സിലാക്കുക. അതുകൊണ്ട് ഇതു ചെറിയ കത്താണ്. നിന്റെ കത്ത് നിറയെ സ്നേഹമായിരുന്നുവല്ലോ. നമുക്ക് നമ്മളില് തന്നെ സ്നേഹത്താല് സ്വാസ്ഥ്യം കണ്ടെത്താം.\nനിന്നോടും നന്ദി പൊന്നേ.\nContent Highlights: KA Beena Share her childhood memory about getaletter from M.T Vasudevan Nair


Munnar | മൂന്നാറില് അതിശൈത്യം... ഇന്നലെ രാവിലെ താപനില ആറ് ഡിഗ്രിയിലെത്തി... മുന്‍വര്‍ഷങ്ങളെ അപേക്ഷിച്ച് ഇത്തവണ തണുപ്പുകാലം നേരത്തെ തുടങ്ങി, വരും ദിവസങ്ങളില് താപനില മൈനസിലെത്താന് സാധ്യത - Malayalivartha.com Widgets Magazine\n24 NOVEMBER 2020 07:54 AM IST\nമൂന്നാറില് അതിശൈത്യം ആരംഭിച്ചു. ടൗണില് ഇന്നലെ രാവിലെ താപനില ആറ് ഡിഗ്രിയിലെത്തി. ഈ സീസണിലെ ഏറ്റവും താഴ്ന്ന താപനിലയാണിത്. നല്ലതണ്ണി, മാട്ടുപ്പട്ടി, ചൊക്കനാട് എന്നിവടങ്ങളിലും താപനില ആറായിരുന്നു. വിദൂര എസ്റ്റേറ്റുകളായ തെന്മല, ചെണ്ടുവര, ഗുണ്ടുമല, ലക്ഷ്മി, ചിറ്റുവര എന്നിവിടങ്ങളില് നാലായിരുന്നു തിങ്കളാഴ്ചത്തെ താപനില. മുന്‍വര്‍ഷങ്ങളെ അപേക്ഷിച്ച് ഇത്തവണ തണുപ്പുകാലം നേരത്തെതുടങ്ങി.\nകഴിഞ്ഞ രണ്ടുവര്‍ഷങ്ങളിലും ഡിസംബര് പകുതിയോടെയാണ് മൂന്നാറില് തണുപ്പുകാലം തുടങ്ങിയത്. വരും ദിവസങ്ങളില് താപനില മൈനസിലെത്താനാണ് സാധ്യത. ഒപ്പം മഞ്ഞുവീഴ്ചയും ആരംഭിക്കും. കഴിഞ്ഞവര്‍ഷം ജനുവരി ആദ്യവാരം താപനില മൈനസ് നാല് വരെയെത്തിയിരുന്നു. തണുപ്പുകാലം ആരംഭിച്ചതോടെ വരുംദിവസങ്ങളില് വിനോദസഞ്ചാരികളുടെ വരവ് കൂടുമെന്നാണ് പ്രതീക്ഷിക്കുന്നത്.


സംസ്ഥാനത്ത് ആദ്യമായി സിക്ക വൈറസ് സ്ഥിരീകരിച്ചു, എല്ലാ ജില്ലകള്‍ക്കും ജാഗ്രതാ നിര്‍ദേശം - കണ്ണൂരാൻ വാർത്ത\nHome Unlabelled സംസ്ഥാനത്ത് ആദ്യമായി സിക്ക വൈറസ് സ്ഥിരീകരിച്ചു, എല്ലാ ജില്ലകള്‍ക്കും ജാഗ്രതാ നിര്‍ദേശം\nതിരുവനന്തപുരം: സംസ്ഥാനത്ത് ആദ്യമായി ഒരാൾക്ക് സിക്ക വൈറസ് റിപ്പോർട്ട് ചെയ്തതായി ആരോഗ്യ വകുപ്പ് മന്ത്രി വീണാ ജോർജ് അറിയിച്ചു. തിരുവനന്തപുരത്ത് സ്വകാര്യ ആശുപത്രിയിൽ ചികിത്സയിലുള്ള പാറശാല സ്വദേശിയായ 24 വയസ്സുകാരിയായ ഗർഭിണിയിലാണ് രോഗം റിപ്പോർട്ട് ചെയ്തത്. ജൂൺ 28നാണ് യുവതി പനി, തലവേദന, ചുവന്ന പാടുകൾ എന്നീ ലക്ഷണങ്ങളോടെ ആശുപത്രിയിൽ ചികിത്സ തേടിയത്. ആശുപത്രിയിൽ നടത്തിയ ആദ്യ പരിശോധനയിൽ ചെറിയ തോതിലുള്ള പോസിറ്റീവ് കാണിച്ചു. തുടർന്ന് സിക്ക വൈറസ് ആണോയെന്നറിയാൻ എൻ.ഐ.വി. പൂനയിലേക്ക് സാമ്പിളുകൾ അയച്ചിട്ടുണ്ട്. അതേസമയം തിരുവനന്തപുരം ജില്ലയിലെ ചില പ്രദേശങ്ങളിൽ നിന്നുമയച്ച 19 സാമ്പിളുകളിൽ 13 പേർക്ക് സിക്ക പോസിറ്റീവാണെന്ന് സംശയമുണ്ട്. എന്നാൽ എൻ.ഐ.വി. പൂനയിൽ നിന്നും ഇതിന് സ്ഥിരീകരണം ലഭിച്ചിട്ടില്ലെന്നും മന്ത്രി വ്യക്തമാക്കി.\nനിലവിൽ യുവതിയുടെ ആരോഗ്യനില തൃപ്തികരമാണ്. ജൂലൈ 7ന് യുവതിയുടെ പ്രസവം സാധാരണ നിലയിൽ നടന്നു. കേരളത്തിന് പുറത്തുള്ള യാത്രാ ചരിത്രമൊന്നുമില്ല. പക്ഷെ അവരുടെ വീട് തമിഴ്നാട് അതിർത്തിയിലാണ്. ഒരാഴ്ച മുമ്പ് അവരുടെ അമ്മയ്ക്കും സമാനമായ രോഗ ലക്ഷണങ്ങൾ ഉണ്ടായിരുന്നു.


മിഡ്-സൈസ് എസ്‌യുവി ശ്രേണിയിലേക്ക് ഫോക്‌സ്‌വാഗൺ ടാവോസ് എത്തി - Malayalam DriveSpark\nPublished: Wednesday, October 14, 2020, 11:49 [IST]\nഏറെക്കാലമായി കാത്തിരുന്ന പുതിയ ടാവോസ് മിഡ്-സൈസ് എസ്‌യുവി പുറത്തിറക്കി ഫോക്‌സ്‌വാഗൺ. ബ്രസീൽ, അർജന്റീന, അമേരിക്ക എന്നിവയുൾപ്പെടെ തെരഞ്ഞെടുത്ത അന്താരാഷ്ട്ര വിപണികളിലായിരിക്കും പുതിയ മോഡൽ വിൽപ്പനയ്ക്ക് എത്തുക.\nടി-ക്രോസിനും ടിഗുവാൻ ഓൾസ്‌പെയ്‌സിനും ഇടയിലാണ് ഫോക്‌സ്‌വാഗൺ ടാവോസ് സ്ഥാനം പിടിക്കുക. ജീപ്പ് കോമ്പസിനും ടൊയോട്ട കൊറോള ക്രോസ് മിഡ് സൈസ് എസ്‌യുവിക്കുമെതിരെ ഇത് നേരിട്ട് എതിരാളിയാകും.\nപൊക്കത്തിൽ ദരിദ്രനും എന്നാൽ മൂല്യത്തിൽ ധനികനുമാണ് ടാവോസ്. ബോൾഡ് ഡിസൈൻ, സ്മാർട്ട് പാക്കേജിംഗ്, ഹൈ എൻഡ് സവിശേഷതകൾ എന്നിവയാണ് പുതിയ എസ്‌യുവിയിൽ ഫോക്‌സ്‌വാഗൺ ഒരുക്കിയിരിക്കുന്നതെന്ന് അവകാശപ്പെടുന്നു.\nബോൾഡ് ഫ്രണ്ട് എൻഡ് ഉള്ള പരിചിതമായ രൂപകൽപ്പന ടാവോസിൽ ഉണ്ട് എന്ന് ഒറ്റനോട്ടത്തിൽ തന്നെ മനസിലാകും. എസ്‌യുവിക്ക് അറ്റ്ലസ് ക്രോസ് സ്‌പോർട്ടിനെ അനുസ്മരിപ്പിക്കുന്ന എൽഇഡി ലൈറ്റ് സിഗ്‌നേച്ചറും ലഭിക്കുന്നു.\nഹൈ-എൻഡ് വേരിയന്റുകളിൽ അഡാപ്റ്റീവ് ഫ്രണ്ട്-ലൈറ്റിംഗ് സിസ്റ്റം ഉള്ള എൽഇഡി ഹെഡ്‌ലാമ്പുകളും പുതിയ ID4ഇലക്ട്രിക് എസ്‌യുവിയിൽ വാഗ്ദാനം ചെയ്യുന്നതിന് സമാനമായ ലോഗോയിൽ നിന്ന് പുറത്തേക്ക് നീളുന്ന ഒരു പ്രകാശ ലൈറ്റ് ലൈനും വാഹനത്തിലുണ്ട്.\nMOST READ: ഇലക്ട്രിക് വാഹനങ്ങളെ റോഡ് നികുതിയില്‍നിന്ന് ഒഴിവാക്കി ഡല്‍ഹി സര്‍ക്കാര്\nസൈഡ് പ്രൊഫൈൽ ടിഗുവാനുമായി സാമ്യമുള്ളതായി തോന്നുന്നുണ്ട്. അതിൽ സ്ട്രോങ് ക്രീസ് ലൈനുകളും ചതുരാകൃതിയിലുള്ള വീൽആർച്ചുകളും ഉൾപ്പെടുന്നു. സ്റ്റാൻഡേർഡായി 17 ഇഞ്ച് അലുമിനിയം അലോയ് വീലുകൾ, രണ്ട് 18 ഇഞ്ച് മെഷീൻ അല്ലെങ്കിൽ ബ്ലാക്ക് ഫിനിഷ് വീലുകൾ, 19 ഇഞ്ച് അലോയ്കൾ എന്നിവ വാഗ്ദാനം ചെയ്യും.\nഎസ്‌യുവിക്ക് ഓപ്‌ഷണലായി പനോരമിക് സൺറൂഫും ലഭിക്കുന്നു എന്നത് ശ്രദ്ധേയമാണ്. അനുപാതത്തിന്റെ കാര്യത്തിൽ ഫോക്‌സ്‌വാഗൺ ടാവോസ് സ്റ്റാൻഡേർഡ്5സീറ്റർ ടിഗുവാനേക്കാൾ ചെറുതാണ്. 4,465 മില്ലിമീറ്റർ നീളവും 1,841 മില്ലീമീറ്റർ വീതിയും 1,636 മില്ലിമീറ്റർ ഉയരവും അളക്കുന്ന മിഡ്-സൈസ് എസ്‌യുവിക്ക് 2,690 മില്ലിമീറ്റർ വീൽബേസാണ് നൽകിയിരിക്കുന്നത്.\n796 ലിറ്റർ വലിയ ബൂട്ട് സ്പേസ് വാഗ്ദാനം ചെയ്യുന്നതായി ഫോക്‌സ്‌വാഗൺ ടാവോസ് അവകാശപ്പെടുന്നു. ഇത് രണ്ടാമത്തെ വരി മടക്കിക്കളയുന്നതിലൂടെ 1,877 ലിറ്ററായി ഉയർത്താം. മുൻവശത്ത് 40.1 ഇഞ്ച് ലെഗ് റൂമും പിന്നിൽ 37.9 ഇഞ്ചും ഉള്ള എസ്‌യുവി എല്ലാ യാത്രക്കാർക്കും സുഖപ്രദമായ സവാരിയാണ് വാഗ്ദാനം ചെയ്യുന്നത്.\nക്യാബിനകത്തേക്ക് നോക്കിയാൽ ടാവോസ് മിഡ്-സൈസ് എസ്‌യുവിക്ക് ആധുനിക രൂപകൽപ്പനയും പ്രീമിയം ഫിറ്റും ഫിനിഷും ലഭിക്കുന്നു. ഹൊറിസോണ്ടൽ ഫോക്കസ് ഉള്ള ക്ലീൻ ലൈനുകൾ ഉപയോഗിച്ചാണ് കോക്ക്പിറ്റ് നിർമിച്ചിരിക്കുന്നത്. കൂടാതെ ദൃശ്യ താൽപ്പര്യം സൃഷ്ടിക്കുന്നതിനായി ഡാഷ് അലങ്കാരം ഡോർ ഉൾപ്പെടുത്തലുകളിലേക്ക് പരിധിയില്ലാതെ ഒഴുകുന്നു.\nMOST READ: എസ്‌യുവികളെ വെല്ലാൻ പുതിയ 2021 അക്കോർഡ് സെഡാനുമായി ഹോണ്ട\nഫാബ്രിക് അപ്ഹോൾസ്റ്ററിയുള്ള ഡ്യുവൽ-ടോൺ സീറ്റുകൾ പുതിയ എസ്‌യുവിയിൽ സ്റ്റാൻഡേർഡായാണ് വരുന്നത്. ഫ്രഞ്ച് റോസ്റ്റ്, ബ്ലാക്ക് കോമ്പിനേഷൻ എന്നിവയിലെ ഓപ്ഷണൽ ലെതറെറ്റും ലെതർ അപ്ഹോൾസ്റ്ററിയും ടോപ്പ്-ഓഫ്-ലൈൻ മോഡലുകളിൽ ഉപഭോക്താക്കൾക്ക് തെരഞ്ഞെടുക്കാൻ സാധിക്കും.\nസുഖ സൗകര്യങ്ങൾക്കായി ഫോക്‌സ്‌വാഗൺ ടാവോസിന് ഓട്ടോമാറ്റിക് ഹെഡ്‌ലാമ്പുകളും പുഷ് ബട്ടൺ സ്റ്റാർട്ട്, കീലെസ് എൻട്രി, 8-വേ പവർ അഡ്ജസ്റ്റ് ചെയ്യാവുന്ന ഡ്രൈവർ സീറ്റ്, ഡ്യുവൽ സോൺ ക്ലൈമറ്റ് കൺട്രോൾ, മൊബൈൽ സെൻസിംഗ് വൈപ്പറുകൾ, ഹീറ്റഡ് ലെതറെറ്റ് സ്റ്റിയറിംഗ് വീൽ, ഹീറ്റഡ് വെന്റിലേറ്റഡ് മുൻ സീറ്റുകൾ, ഹീറ്റഡ് ORVM- കളും ഹീറ്റഡ് വാഷർ നോസലുകളും കമ്പനി വാഗ്‌ദാനം ചെയ്യുന്നുണ്ട്.\nകണക്റ്റിവിറ്റിക്കും ഇൻഫോടെയ്ൻമെന്റിനും, മിഡ്-സൈസ് എസ്‌യുവിക്ക് 8 ഇഞ്ച് ടച്ച്‌സ്‌ക്രീൻ, വോയ്‌സ് കൺട്രോൾ, വയർലെസ് ചാർജിംഗ്, അനുയോജ്യമായ ഉപകരണങ്ങൾക്കായി വയർലെസ് ആപ്പ്-കണക്റ്റ്, നാവിഗേഷൻ എന്നിവയുള്ള MIB3 ഇൻഫോടെയ്ൻമെന്റ് സിസ്റ്റം ലഭിക്കും. ടോപ്പ് എൻഡ് വേരിയന്റുകളിൽ 10-കളർ ആംബിയന്റ് ലൈറ്റിംഗും 8 സ്പീക്കറുകളുള്ള പ്രീമിയം ബീറ്റ്സ് ഓഡിയോ സൗണ്ട് സിസ്റ്റവും ജർമൻ ബ്രാൻഡ് ഉൾപ്പെടുത്തിയിട്ടുണ്ട്.\nഫോർവേഡ് കോളിഷൻ വാർണിംഗ് വിത്ത് ഓട്ടോണമസ് ബ്രേക്കിംഗ്, ബ്ലൈൻഡ് സ്പോട്ട് മോണിറ്റർ, ലെയ്ൻ അസിസ്റ്റ്, അഡാപ്റ്റീവ് ക്രൂയിസ് കൺട്രോൾ, ട്രാവൽ അസിസ്റ്റ്, എമർജൻസി അസിസ്റ്റ് എന്നിങ്ങനെ നിരവധി ഡ്രൈവർ സഹായ സവിശേഷതകളും ടവോസ് എസ്‌യുവുടെ പ്രത്യേകതയാണ്. അതോടൊപ്പം ഹൈ ബീം കൺട്രോൾ (ലൈറ്റ് അസിസ്റ്റ്), അഡാപ്റ്റീവ് ഫ്രണ്ട്-ലൈറ്റിംഗ് സിസ്റ്റം (AFS), പാർക്ക് ഡിസ്റ്റൻസ് കൺട്രോൾ എന്നിവയും ലഭ്യമാണ്.\n1.5 ലിറ്റർ4സിലിണ്ടർ ടർബോചാർജ്ഡ് എഞ്ചിനാണ് ഫോക്‌സ്‌വാഗൺ ടാവോസിന് കരുത്തേകുന്നത്. ഇത് 158 bhp പവറും 250 Nm torque ഉം ഉത്പാദിപ്പിക്കാൻ ശേഷിയുള്ളതാണ്. എട്ട് സ്പീഡ് ഓട്ടോമാറ്റിക് ഗിയർബോക്സുമായാണ് എഞ്ചിൻ ജോടിയാക്കിയിരിക്കുന്നത്.4മോഷൻ ഓൾ-വീൽ ഡ്രൈവ് സംവിധാനമുള്ള ഉയർന്ന വേരിയന്റുകൾക്ക്7സ്പീഡ് DSG-യും തെരഞ്ഞെടുക്കാം.\nVolkswagen Unveiled The All-New Taos Mid-Sized SUV. Read in Malayalam\nStory first published: Wednesday, October 14, 2020, 11:49 [IST]


ഇങ്ങനെയൊക്കെ മാറാമോ! അദ്‌ഭുതപ്പെടുത്തി 20 കൊല്ലം പഴയ വീടിന്റെ മാറ്റം | മനോരമവീട്| വീടും പ്ലാനും |Homestyle |Manoramaonline|\nഇങ്ങനെയൊക്കെ മാറാമോ! അദ്‌ഭുതപ്പെടുത്തി 20 കൊല്ലം പഴയ വീടിന്റെ മാറ്റം\nഅജിത് April 25, 2021 12:47 PM IST\n20 കൊല്ലം പഴക്കമുള്ള വീടിനെ കാലോചിതമായി നവീകരിച്ച കഥയാണിത്..\n20 കൊല്ലം പഴക്കമുള്ള വീടിനെ കാലോചിതമായി നവീകരിച്ച കഥയാണിത്. തൃശൂർ അത്താണിയിലാണ് മധുസൂദനന്റെയും കുടുംബത്തിന്റെയും ഈ 'പുതിയ'വീട്. പഴയ ഒരുനില വീട്ടിൽ സ്ഥലപരിമിതിയും അസൗകര്യങ്ങളും വർധിച്ചപ്പോഴാണ് വീട് വിപുലീകരിക്കാൻ വീട്ടുകാർ തീരുമാനിച്ചത്.\nഒരുനില വീടിന്റെ മുകളിൽ റൂഫിങ് ഷീറ്റ് വിരിച്ചിരുന്നു. ഇത് പൊളിച്ചുകളഞ്ഞു മുകളിലേക്ക് മുറികൾ കൂട്ടിയെടുത്തു. ഇടച്ചുവരുകൾ പൊളിച്ചുകളഞ്ഞു അകത്തളം വിശാലമാക്കി. ഇടങ്ങൾ പുനർവിന്യസിച്ചു.\nപോർച്ച്, സിറ്റൗട്ട്, ഫോർമൽ ലിവിങ്, ഫാമിലി ലിവിങ്, ഡൈനിങ്, കിച്ചൻ, വർക്കേരിയ, മൂന്നു കിടപ്പുമുറികൾ എന്നിവയാണ് 2400 ചതുരശ്രയടിയിൽ പുതുതായി ഉൾക്കൊള്ളിച്ചത്.\nപിന്നിലേക്ക് നിരപ്പുവ്യത്യാസമുള്ള പ്ലോട്ടിന്റെ സ്വാഭാവികത നിലനിർത്തിയാണ് വീട് നവീകരിച്ചത്. അതിനാൽ ഉള്ളിൽ നിരപ്പുവ്യത്യാസമുണ്ട്.\nപഴയ ടൈൽസ് മാറ്റി വിട്രിഫൈഡ് ടൈൽസ് വിരിച്ചു. അകത്തേക്ക് കയറുമ്പോൾ ആദ്യം അൽപം ഉയർന്നു ഫോർമൽ ലിവിങ് കാണാം. ഇവിടെ നിന്നും താഴെയാണ് മറ്റിടങ്ങൾ. ഫോർമൽ-ഫാമിലി ലിവിങ്ങുകളിൽ ഒരേതരം ഫർണിച്ചർ കൊടുത്തത് ശ്രദ്ധേയമാണ്.\nഒരു സൈഡ് ബെഞ്ച് കൺസെപ്റ്റിലുള്ള ഊണുമേശയാണ്. വാഷ് ഏരിയയുടെ കൗണ്ടറിലും സെർവിങ് കൗണ്ടറിലും നാച്ചുറൽ സ്‌റ്റോൺ വിരിച്ചു ഹൈലൈറ്റ് ചെയ്തു.\nവീട്ടമ്മയ്ക്ക് റെഡ്+ വൈറ്റ് തീമിലുള്ള കിച്ചൻ വേണം എന്നാവശ്യപ്പെട്ടിരുന്നു. ഇപ്രകാരം മോഡുലാർ കിച്ചൻ ഒരുക്കി. മൾട്ടിവുഡ്+ ലാമിനേറ്റ് ഫിനിഷിലാണ് കിച്ചൻ ക്യാബിനറ്റ്. കൗണ്ടറിൽ ഗ്രാനൈറ്റ് വിരിച്ചു. ഡൈനിങ്ങിലേക്ക് തുറന്ന ഓപ്പൺ കിച്ചനാണ്. ഈ ഭാഗത്ത് സെർവിങ് കൗണ്ടറും സജ്ജീകരിച്ചു.\nകിടപ്പുമുറികൾ കൂടുതൽ വിശാലമാക്കി. താഴെ ഒരു കിടപ്പുമുറി മാത്രമേയുളളൂ. മുകളിൽ രണ്ടു കിടപ്പുമുറികൾ പുതുതായി പണിതു. അറ്റാച്ഡ് ബാത്റൂം, വാഡ്രോബ് സ്‌പേസുകൾ സജ്ജീകരിച്ചു. സ്ട്രക്ചറും ഫർണിഷിങ്ങും സഹിതം 40 ലക്ഷം രൂപയാണ് ചെലവായത്.\nLocation- Athani, Thrissur\nArea- 2400 SFT (New), 1800 SFT (Old)\nInterior Design- Kuriakose Reju\nCastle Stone Interiors, Ernakulam\nEnglish Summary- Renovated House Plans Kerala; Veedu Malayalam


ഇന്ത്യൻ ഇ ടൂറിസ്റ്റ് വീസ യാത്രക്കാർക്ക് ഫ്രീ മൊബൈൽ ഫോണ് സിംകാർഡ് : Deepika.com Nri News Europe\nThursday, March 16, 2017 6:17 AM IST\nഫ്രാങ്ക്ഫർട്ട്: ഇന്ത്യയിലേക്കുള്ള വിദേശ ടൂറിസ്റ്റുകളുടെ ഇലക്ട്രോണിക് വീസ ഓണ് അറൈവലുകളുടെ എണ്ണത്തിൽ കൂടുതൽ വർധനവ് വരുത്താൻ ഇന്ത്യ ഇ ടൂറിസ്റ്റ് വീസ യാത്രക്കാർക്ക് ഫ്രീ മൊബൈൽ ഫോണ് സിംകാർഡ് നൽകുന്നു.\n2016 ഒക്ടോബർ 15 മുതൽ നൽകാനിരുന്ന ഈ ഫ്രീ മൊബൈൽ ഫോണ് സിംകാർഡ് ചില സാങ്കേതിക കാരണങ്ങളാൽ നീണ്ടു പോവുകയായിരുന്നു. എന്നാൽ മാർച്ച് 15 ന് ഇലക്ട്രോണിക് ടൂറിസ്റ്റ് വീസ ഓണ് അറൈവലിൽ ഇന്ത്യയിലെത്തിയ ടൂറിസ്റ്റുകൾക്ക് ടൂറിസം മന്ത്രി ഡോ. മഹേഷ് ശർമ ഫ്രീ മൊബൈൽ ഫോണ് സിംകാർഡ് നൽകി പദ്ധതി ഒൗദ്യോഗികമായി ഉദ്ഘാടനം ചെയ്തു.\nഇന്ത്യയിലെ അന്താരാഷ്ട്ര വിമാനത്താവളങ്ങളിൽ എത്തുന്ന ടൂറിസ്റ്റുകൾ പാസ്പോർട്ടും ടിക്കറ്റുമായി അടുത്തുകാണുന്ന ബിഎസ്എൻഎൽ ഫോണ് കൗണ്ടറിൽ സമീപിക്കുന്പോൾ തികച്ചും സൗജന്യമായി മൊബൈൽ ഫോണ് സിംകാർഡ് ലഭിക്കും. ഇങ്ങനെ സൗജന്യമായി ലഭിക്കുന്ന മൊബൈൽ ഫോണ് സിംകാർഡിൽ എമർജൻസി കോളുകൾ ഉപയോഗിക്കാൻ സൗകര്യം ഉണ്ടായിരിക്കും. കൂടുതൽ തുക ചാർജ് ചെയ്യണമെങ്കിൽ യാത്രക്കാർക്ക് സ്വന്തമായി പണം അടച്ച് ചാർജ് ചെയ്യാവുന്നതാണ്. ഇലക്ട്രോണിക് ടൂറിസ്റ്റ വീസ എടുക്കുന്ന വിദേശ പൗരത്വമുള്ള പ്രവാസികൾക്കും ഈ സൗജന്യം പ്രയോജനപ്പെടുത്താം.\nഇന്ത്യയിൽ എത്തുന്ന വിദേശ ടൂറിസ്റ്റിന് ഒരു ഇന്ത്യൻ മൊബൈൽ ഫോണ് സിംകാർഡ് വാങ്ങുക അത്ര എളുപ്പമല്ല. ഈ നൂലാമാലകളിൽ നിന്നെല്ലാം ഒഴിവായി സർക്കാർ നൽകുന്ന ഫ്രീ സിംകാർഡ് ഉപയോഗിച്ച് ഇന്ത്യയിലെ യാത്രകൾ സുരക്ഷിതമായി നടത്താം.\nപുതിയ തീരുമാനത്തെ ജർമൻ, യൂറോപ്യൻ ടൂർ ഓപ്പറേറ്റർ അസോസിയേഷൻ സ്വാഗതം ചെയ്തു. ഇന്ത്യയിലെത്തുന്ന ടൂറിസ്റ്റുകൾക്ക് മികച്ച സുരക്ഷാ സംവിധാനമാണ് സർക്കാർ ഏർപ്പെടുത്തിയിരിക്കുന്നത്. ഹെൽപ്പ് ലൈൻ നന്പരുകളിൽ 12 ഭാഷകൾ ഇപ്പോൾ ഉൾപ്പെടുത്തിയിട്ടുണ്ട്. ഇത് സഞ്ചാരികൾക്ക് ഏറെ ഗുണം ചെയ്യുമെന്നും മന്ത്രി മഹേഷ് ശർമ പറഞ്ഞു. ഇപ്പോൾ 184 രാജ്യക്കാർക്ക് ഓണ്‍ലൈൻ വഴി ഇന്ത്യൻ വീസ നടപടികൾ പൂർത്തിയാക്കാൻ സാധിക്കും. അതുപോലെ ഇന്ത്യൻ ഇ വീസ കാലാവധി 90 ദിവസമായി ഉയർത്തുകയും ചെയ്തു.\nവീസ ഓണ് അറൈവലിന് താഴെ കൊടുത്തിരിക്കുന്ന വെബ്സൈറ്റ് സന്ദശിക്കുക. https://indianvisaonline.gov.in/visa/index.html


ഹാദിയ കേസില് വനിതാ കമ്മീഷന് സുപ്രീംകോടതിയിലേക്ക്\n04 Jun, 2018 at 07:10 AM\nഹാദിയയെ കമ്മീഷന് നേരിട്ട് കാണമെന്ന ആവശ്യം ശക്തമായതിനെ തുടര്‍ന്നാണ് നടപടി. കോടതിയുടെ അനുമതിക്ക് കാത്ത് നില്‍ക്കുന്ന കമ്മീഷന് നടപടിയെ എഴുത്തുകാരി ജെ ദേവിക വിമര്‍ശിച്ചു.\nഹാദിയയെയും കുടുംബത്തെയും സന്ദര്‍ശിച്ച് വസ്തുതാന്വേഷണ റിപ്പോര്‍ട്ട് സമര്‍പ്പിക്കാനുള്ള അനുമതി ആവശ്യപ്പെട്ട് സംസ്ഥാന വനിതാ കമ്മീഷന് സുപ്രീംകോടതിയെ സമീപിക്കും. ഹാദിയയെ കമ്മീഷന് നേരിട്ട് കാണമെന്ന ആവശ്യം ശക്തമായതിനെ തുടര്‍ന്നാണ് നടപടി. കോടതിയുടെ അനുമതിക്ക് കാത്ത് നില്‍ക്കുന്ന കമ്മീഷന് നടപടിയെ എഴുത്തുകാരി ജെ ദേവിക വിമര്‍ശിച്ചു.\nഹാദിയ സ്വന്തം വീട്ടില് മനുഷ്യാവകാശ ലംഘനം നേരിടുന്നുവെന്ന പരാതിയില് ഇടപെടണമെന്ന് ആവശ്യപ്പെട്ട് വിവിധ സംഘടനകളും സാമൂഹ്യ പ്രവര്‍ത്തകരും വനിതാ കമ്മീഷനെ സമീപിച്ചിരുന്നു. കമ്മീഷന് നേരിട്ട് ഹാദിയയെ സന്ദര്‍ശിച്ച് സ്ഥിതി കോടതിയെ ബോധ്യപ്പെടുത്തണമെന്ന ആവശ്യം എഴുത്തുകാരായ കെ സച്ചിദാനന്ദന്, ജെ ദേവിക എന്നിരുടെ നേതൃത്വത്തിലുള്ള പ്രതിനിധി സംഘവും കമ്മീഷനോട് ഉന്നയിച്ചു. കോടതിയുടെ പരിഗണനയിലുള്ള കേസായതിനാല് ഇടപെടാനുള്ള നിയമപരമായ പരിമിതിയാണ് കമ്മീഷന് മുന്നോട്ടുവെച്ചത്. ഇത് മറികടക്കാന് സുപ്രീംകോടതിയെ സമീപിക്കും.\nഹാദിയയെ സന്ദര്‍ശിക്കാന് കോടതിയുടെ അനുമതിയുടെ വേണമെന്ന വനിതാ കമ്മീഷന് നിലപാടിന് എതിരെ എഴുത്തുകാരി ജെ ദേവിക രംഗത്ത് വന്നു. അയ്യയ്യേ സംഘി പ്രീണന വനിതാകമ്മീഷന് എന്നാണ് ഫേസ്ബുക്കില് ദേവിക പരിഹസിച്ചത്. സംഘികള് കയറി ഇറങ്ങുന്നത് കുഴപ്പമില്ല, പക്ഷേ നാടു ഭരിക്കുന്ന സര്‍ക്കാരിന്റെ പ്രതിനിധികള്‍ക്ക് പോകാന് കോടതിയുടെ അനുവാദം വേണമോയെന്നും ജെ ദേവിക കുറിപ്പില് ചോദിച്ചു.


മുകേഷ് ഉപദ്രവിച്ചിട്ടില്ല, ഗാർഹിക പീഡനം ഉണ്ടായിട്ടില്ല: ഡിവോഴ്സ് നോട്ടീസിന് മുകേഷ് മറുപടി നൽകിയില്ലെന്ന് മേതിൽ ദേവിക | divorce|cpm|Mukesh|Methil Devika\nകൊച്ചി: നടനും എം എൽ എയുമായ മുകേഷുമായി വിവാഹ മോചനത്തിന് ഒരുങ്ങുകയാണെന്ന വാർത്ത സ്ഥിരീകരിച്ച് ഭാര്യയും നർത്തകിയുമായ മേതിൽ ദേവിക. വിവാഹ മോചനം ആവശ്യപ്പെട്ടുകൊണ്ട് വക്കീൽ നോട്ടീസ് അയച്ചെങ്കിലും മുകേഷ് ഇതുസംബന്ധിച്ച് മറുപടിയൊന്നും നൽകിയില്ലെന്നും താരം വ്യക്തമാക്കുന്നു. മുകേഷിന് മേൽ ചെളി വാരിയിടാൻ ആഗ്രഹിക്കുന്നില്ലെന്നും ദേവിക മാധ്യമങ്ങളോട് പ്രതികരിച്ചു.\n‘തെരഞ്ഞെടുപ്പ് കഴിഞ്ഞ ഉടനെ അഭിഭാഷകനെ കണ്ടു. മുകേഷിന്‍റെ കുടുംബത്തോട് എനിക്ക് പ്രശ്നമില്ല. അദ്ദേഹം എന്നെ ഉപദ്രവിച്ചിട്ടില്ല. ഗാർഹിക പീഡനം ഉണ്ടായിട്ടില്ല. ഗാർഹിക പീഡനം നടന്നുവെന്ന് ഞാൻ എവിടെയും പറഞ്ഞിട്ടില്ല. വക്കീൽ നോട്ടീസിൽ മുകേഷ് നിലപാട് വ്യക്തമാക്കിയിട്ടില്ല. രാഷ്ട്രീയത്തിലെ വിവാദങ്ങളെല്ലാം അദ്ദേഹം തന്നെ വരുത്തിവച്ചതാണ്. അത് തിരുത്താനൊന്നും അദ്ദേഹം തയാറല്ല. ജീവിതത്തില് അദ്ദേഹം നല്ല ഭര്‍ത്താവായിരുന്നില്ല. കുടുംബജീവിതം നല്ല രീതിയില് കൊണ്ടുപോകാനായില്ല. ബന്ധം ഉപേക്ഷിക്കുകയാണെങ്കിലും നല്ല സുഹൃത്തുക്കൾ ആയി തന്നെ തുടരും’, ദേവിക പറയുന്നു.\nAlso Read:ഇപ്പം എന്തായി പിണറായി- ശിവശങ്കരൻ ടീമിൻ്റെ കോക്കോണിക്സ്?: സ്വിച്ച് പോലും ഓണാവുന്നില്ല: പരിഹസിച്ച് വിടി ബൽറാം\n‘എറണാകുളത്ത അഭിഭാഷകന് വഴിയാണ് നോട്ടീസ് അയച്ചത്. കല്ല്യാണം നടന്നതും അവിടെവച്ചാണ്. ഒന്നും വാങ്ങിയെടുക്കാനല്ല ഇത്. അങ്ങനെ ഒരു ഉദ്ദേശവുമില്ല. ഇനി നാളെ വേര്‍പിരിഞ്ഞാലും നല്ല സുഹൃത്തായി തുടരും’– അവര് കൂട്ടിച്ചേര്‍ത്തു. 2013 ഒക്ടോബര് 24നായിരുന്നു മുകേഷും ദേവികയും തമ്മിലുള്ള വിവാഹം. കേരള ലളിത കലാ അക്കാദമിയില് ഒരുമിച്ചു പ്രവര്‍ത്തിച്ച പരിചയമാണ് വിവാഹത്തിലേക്ക് നയിച്ചത്. നടി സരിതയാണ് മുകേഷിന്റെ ആദ്യ ഭാര്യ. സരിതയും മുകേഷും 1987ലാണ് വിവാഹിതരായത്. 25 വർഷത്തെ ദാമ്പത്യത്തിനു ശേഷം 2011ല് ആണ് സരിതയും മുകേഷും വേർപിരിഞ്ഞത്.\ndivorce cpm Mukesh Methil Devika


ഇസ്ലാമിക കല : സൗന്ദര്യവും ആസ്വാദനവും- Ch.6| JAIHOON.COM\nഇസ്ലാമികവൽകൃത കലകൾക്കു പുറമെ ഇസ്ലാമിക മൂല്യങ്ങളോടെയും തന്മയത്വത്തോടെയും പിറവി കൊണ്ട കലാരൂപങ്ങൾ ധാരാളമാണ്. ഇസ്തംബൂളിലെ അയാസോഫിയയും ഡെസിഫോണിലെ സസാനിയൻ പാലസും ഇസ്ലാമിക കലയുടെ മൂർധന്യദശ പുൽകുമ്പോൾ മദീനയിലെ മസിജ്ദുന്നബവിയും ബഗ്ദാദിലെ അബ്ബാസീ പാലസും വീക്ഷണത്തിൽ അതിതുംഗപദത്തെയാണ് പ്രതിനിധീകരിക്കുന്നത്. മൗലികതയും ഭാവപ്പകർച്ചയും വ്യത്യാസമാണിവിടെ. രണ്ടും ദൈവികപ്രോക്ത ആശയങ്ങളുടെ സംഗമനിലമെങ്കിലും പരിശുദ്ധിയുടെ പിന്നാമ്പുറങ്ങളിൽ വിവേചനത്തിന്റെ സാധ്യതകളുണ്ട്.\nഇസ്ലാമിക കലയെ സംബന്ധിച്ചിടത്തോളം തുറന്ന സമീപനമെന്നതിലുപരി നിഗൂഢതകളുടെ കലവറയാണിത്.(1) അലിഖിതവും ശബ്ദരഹിതവുമായ സൗന്ദര്യത്തെയാണ് ഇതിൽ നിന്ന് വായിക്കപ്പെടുന്നത്. അതിനാൽ ഗതകാല കലാലോകത്തിന് തരിമ്പും പരിചയമില്ലാത്തതും അവരുമായി നൂൽബന്ധം പുലർത്തുന്നതും അവരിൽ ഇഴുകിച്ചേർന്നതുമായ പല ശൈലികളും ഇതിനോട് ബന്ധപ്പെട്ടിരിക്കുന്നു. യഥാക്രമം കലിഗ്രാഫി, അറബെസ്ക്, വാസ്തുശിൽപങ്ങൾ എന്നിവ ഇതിനുദാഹരണങ്ങളാണ്.\nഇതര കലാശൈലികളിൽ നിന്ന് ഭിന്നമായി കലിഗ്രഫി ഇസ്ലാമിക കലയുടെ ആത്മരൂപമാണ്. ആശയക്കുഴപ്പങ്ങൾക്ക് വഴിതുറക്കാത്തതും ആത്മികബോധത്തിന് വഴിമരുന്നിടുന്നതുമായ ഇത് ലോകമുഖത്തെ പ്രഥമ രൂപമാണ്. ഇതിനോട് താരതമ്യം പ്രാപിക്കുന്നതോ കിട പിടിക്കുന്നതോ ആയ ഒരു ശൈലിയും അന്നുവരെ ഉണ്ടായിരുന്നില്ല. ഇസ്ലാമിക കലയെ സംബന്ധിച്ചിടത്തോളം ആത്മികതയുടെ വാതായനം ഇതാണെന്ന് സ്ഥിരീകരിക്കുന്നതിൽ ദ്വിപക്ഷങ്ങൾ നിൽക്കേണ്ട ആവശ്യമില്ല. കാരണം, വസ്തുതകളുടെ യാഥാസ്ഥികതയുമായി അത്രമാത്രം അടുത്തുകിടക്കുന്നതാണത്.(2)\nകലിഗ്രഫിയുമായി അൽപമായെങ്കിലും ബന്ധപ്പെട്ടുകിടക്കുന്ന ഇസ്ലാമിക കലയിലെ ഒരു അറബി അഭിരുചിയാണ് അറബെസ്ക്. ചില സരള സാദൃശ്യങ്ങൾ കഴിഞ്ഞുപോയിട്ടുണ്ടെങ്കിലും അറബെസ്കിനോട് മല്ലിടാൻ അവക്കൽപവും ആയുസ്സുണ്ടായിരുന്നില്ല. ഇലകളും തണ്ടുകളും പശ്ചാത്തലം നിറഞ്ഞുനിൽക്കുന്ന ഈ ശൈലി മുസ്ലിം വാസ്തുശിൽപാലങ്കാരങ്ങളിൽ സാർവത്രികമായി ഉപയോഗിക്കപ്പെട്ടു.(3)\nശിൽപാലങ്കാരങ്ങളായി ഇവിടെ ഉദ്ദേശിക്കുന്നത് മുസ്ലിം കലാരൂപങ്ങളിൽ സാധാരണയായി കാണപ്പെടുന്ന കുംഭഗോപുരങ്ങൾ, മിനാരങ്ങൾ, ഈവാനുകൾ, കമാനങ്ങൾ, തൂണുകൾ, കവാടങ്ങൾ, സീലിങ് തുടങ്ങിയവയാണ്. ഇസ്ലാമിക കലയിൽ വളരെ ശ്രദ്ധയോടും സൂക്ഷ്മതയോടും രൂപകൽപന ചെയ്യപ്പെടുന്ന ഭാഗങ്ങളാണിവ. കാരണം, സൗന്ദര്യവും ആത്മികതയും ലക്ഷ്യമായതുകൊണ്ടുതന്നെ ദൃഷ്ടാക്കളുടെ വീക്ഷണപുറങ്ങളെ മാനിക്കപ്പെടേണ്ടതുണ്ട്. അപരിചിതനും അന്യമതക്കാരനും ഇസ്ലാമിന്റെ സൗന്ദര്യവീക്ഷണം ഗ്രഹിച്ചെടുക്കുന്നത് ഈ പുറംമോടികളിൽ നിന്നാണ്.\nഇസ്ലാമികവാസ്തുശിൽപത്തിൽ തൂണുകൾക്ക് സുപ്രധാന സ്ഥാനമുണ്ട്. പ്രാചീന കലാരൂപങ്ങളിൽ ആകർഷണീയത നിലനിറുത്തുന്ന ഇത് ഒരു ഇസ്ലാമിക വൽക്കരണത്തിലൂടെയാണ് മുസ്ലിം ലോകത്തേക്ക് കടന്നുവരുന്നത്. നിരന്നുകിടക്കുന്ന തൂണുകളിലെ ദർശനസൗന്ദര്യവും അവയിൽ കൊത്തിയുണ്ടാക്കുന്ന രൂപങ്ങളുമാണ് ഇവയെ ഈജിപ്ത്, സിറിയ, സ്പെയ്ൻ പോലെയുള്ള രാഷ്ട്രങ്ങളിൽ വളർത്തിക്കൊണ്ടുവരാൻ കാരണം. ആദ്യകാല രാജാക്കന്മാർ തങ്ങളുടെ പ്രഖ്യാപന പ്രസാരണത്തിന്റെ ആശയസംവേദനത്തിനായും ഇതുപയോഗിച്ചിരുന്നത്രെ. എന്നാൽ, ഇസ്ലാമിന്റെ ആഗമനത്തോടെ ഇവയിൽ പല രൂപഭേദങ്ങളും വന്നു. വൃഥാ സ്ഥൂലരൂപമെന്നതിലുപരി ഒരു ഗുണദോഷിയുടെയും മതഗ്രന്ഥത്തിന്റെയും ഉത്തരവാദിത്തം ചുമത്തപ്പെട്ടു. അവയിലെ അലങ്കാരനിബദ്ധമായ മേൽതോടാണിതിന് കാരണം. ആദ്യകാലങ്ങളിൽ മരത്തടികളായിരുന്നു ഇത്തരം സ്തംഭങ്ങളായി നിലനിന്നിരുന്നത്. പിൽക്കാലത്താണ് മൊസൈക്കും ടൈൽസും മുറ്റിനിൽക്കുന്ന രൂപങ്ങൾ രംഗത്തുവന്നത്. കല്ലുകളും ഇഷ്ടികകളുമായിരിക്കും ഇവയുടെ അകക്കാമ്പ്.\nപൊതുവെ സ്തംഭ പ്രതലങ്ങൾ വൃത്തത്തിലും ചതുരത്തിലും ഷഡ്ഭുജാകൃതിയിലും സംവിധാനിക്കപ്പെടാറുണ്ട്. ഇവയുടെ ഉപരിതലത്തിലാണ് ചിത്രങ്ങൾ, ലിഖിതങ്ങൾ പോലെയുള്ള അലങ്കാരപ്പണികൾ നടത്തുക. എങ്കിലും സ്തംഭങ്ങളുടെ മുഖ്യഭാഗങ്ങളായി പരിഗണിക്കപ്പെടുന്നത് മുകൾ ഭാഗത്തെ മകുടവും താഴ്ഭാഗത്തെ പാദുകവുമാണ്. പാദുകങ്ങൾ ആകൃതിയിലും രൂപത്തിലും മകുടങ്ങളോട് താദാത്മ്യം പ്രാപിക്കുന്നവയാണെങ്കിലും ശിൽപ ഭംഗിയിലും ദർശന ഗാംഭീര്യതയിലും മകുടത്തെ അപേക്ഷിച്ച് വളരെ പിന്നിലാകും.\nകാലവ്യത്യാസങ്ങളും ചുറ്റുപാടുകളും അനുസരിച്ച് സ്തംഭ നിർമാണകലയിൽ സാരമായ മാറ്റങ്ങൾ ദൃശ്യമണ്. 9,10 നൂറ്റാണ്ടുകളിൽ നിർമിതമായ സ്തംഭങ്ങളും 15,16 നൂറ്റാണ്ടുകളിൽ നിലവിൽ വന്ന സ്തംഭംങ്ങളും ഈ വസ്തുത നമ്മെ ബോധ്യപ്പെടുത്തുന്നു. പ്രാചീന ഈജിപ്തിൽ താമര മൊട്ടുകളുടെ ആകാരത്തിലായിരുന്നുവത്രെ ഇവ സംവിധാനിക്കപ്പെട്ടിരുന്നത്. എന്നാൽ 9-ാം നൂറ്റാണ്ടിൽ രൂപം നൽകപ്പെട്ട അബ്ബാസീ ആസ്ഥാനം സമാറയിലെയും റഖയിലെയും സ്മാരകങ്ങളിൽ മറ്റൊരു ശൈലിയാണ് ദൃശ്യമാകുന്നത്. കൈറുവാനിലെ നിർമാണശൈലി വളരെ വിഭിന്നമാണ്. ഒരു പ്രത്യേക ശൈലിയിൽ സംവിധാനിക്കപ്പെട്ട മകുടവും അവയുടെ പാർശ്വങ്ങളിലായി താഴെ നാല് ഇലകൾ ബന്ധിച്ചിരിക്കുന്നതുമാണ് ഇതിനെ വ്യതിരിക്തമാക്കുന്നത്. സ്പെയ്നിലെ കൊർദോവ പള്ളിയിലും ഗ്രാനഡയിലെ അൽഹംറാ കൊട്ടാര സമുച്ചയത്തിലുമാകട്ടെ രൂപങ്ങൾ പൂർണമായും അപരിചിതത്വം പുലർത്തുന്നവയാണ്. യഥാക്രമം വൃത്താകൃതിയും ചുണ്ണാമ്പുപുറ്റിന്റെ ആകൃതിയുമാണ് ഇതിനെ പ്രതിനിധീകരിക്കുന്നത്. 1197 ൽ ഡൽഹിയിൽ നിർമിക്കപ്പെട്ട ഖുവ്വത്തുൽ ഇസ്ലാം മസ്ജിദിന്റെ നിരന്നു നിൽക്കുന്ന തൂണുകൾ വാസ്തുശിൽപചാതുരിയുടെ മകുടോദാഹരണമാണ്.(4)\nഇസ്ലാമിക വാസ്തുവിദ്യയിൽ പ്രാധാന്യമർഹിക്കുന്ന മറ്റൊരു രൂപമാണ് ഈവാനുകൾ. രാജധാനിയിൽ പ്രധാനികൾക്കിരിക്കാനുള്ള വിശാല മണ്ഡപങ്ങളാണിവ. പേർഷ്യൻ സംസ്കാരത്തിൽ തന്നെ പ്രചുരപ്രചാരം നേടിയ ഇവ ഇസ്ലാമിനെ സംബന്ധിച്ചിടത്തോളം ഒരു സ്വീകരണമായിരുന്നു. സാധാരണ ഗതിയിൽ ചരുതാകൃതിയിലുള്ള ഇത് മൂന്നു ഭാഗം ഭദ്രമായി സീൽ ചെയ്തതും ഒരു ഭാഗം മലർക്കെ തുറക്കപ്പെട്ടതുമാണ്. ചുമരുകൾ ഏറ്റവും മുന്തിയ കൊത്തുപണിശൈലിയിൽ അലങ്കരിക്കപ്പെട്ട ഇതിൽ കുഷ്യൻ സീറ്റുകളും സിംഹാസനവും ഉണ്ടാകും. ചർച്ചക്കും സംസാരത്തിനുമിരിക്കുന്ന പ്രധാനികൾക്ക് ആത്മനിർവൃതി പകരുന്നതായിരിക്കും അവ. ചുറ്റപാടുകളും പരിസരവും പോലെത്തന്നെ സീലിംഗും ഗംഭീരമായി സംവിധാനിക്കപ്പെട്ടതാണ്. അർധവൃത്താകൃതിയിലോ സിലിണ്ടർ ആകൃതിയിലോ ഉള്ളിലേക്ക് കുഴിഞ്ഞാണിവ കാണപ്പെടുന്നത്. നിരപ്പായ സീലിംഗുകളും ഇല്ലെന്നല്ല.\n7-ാം നൂറ്റാണ്ടിലാണിത് ഇസ്ലാമിക കലയുടെ ഭാഗമായി കടന്നുവരുന്നത്. ഇതോടെ രൂപങ്ങളും ചിത്രങ്ങളും കൊത്തിവെക്കപ്പെടുന്നതിനു പകരം കലിഗ്രഫിയും അറബെസ്ഖും സ്ഥാനം പിടിക്കുകയായിരുന്നു. കൂഫയിലെ അമവീ കൊട്ടാരവും ജോർദാനിലെ മശത്ത കൊട്ടാരവും ഇറാഖിലെ ഉഖൈദിർ കൊട്ടാരവും ഇതിന്റെ നിത്യദർശനങ്ങളാണ്. ഇസ്ലാമിക ലോകത്തെ സംബന്ധിച്ചിടത്തോളം ആദ്യകാലങ്ങളിൽ ഈ ശൈലി നന്നേ കുറവായിരുന്നു. എങ്കിലും സൽജൂഖീ ഭരണം വന്നതോടെ ഇത് സാർവത്രികമായി. സാധാരണക്കാർ പോലും ഈവാനുകൾ ബന്ധിച്ച വീടുകൾ നിർമിച്ചു. ഈജിപ്തും സിറിയയും ഈവാനുകളുടെ ഈറ്റില്ലമായി മാറി.\nസാംസ്കാരികവും സാമൂഹികവും രാഷ്ട്രീയവുമായ ലക്ഷ്യങ്ങൾക്കാണ് ഈവാനുകൾ ഉപയോഗിക്കപ്പെട്ടിരുന്നത്. ക്രമേണ മതപരചർച്ചകളും സ്ഥാനം പിടിച്ചു. മദ്‌റസകളുടെയു വൈജ്ഞാനിക കലാലയങ്ങളുടെയും പ്രശ്നപരിഹാര കേന്ദ്രങ്ങളായാണ് ഇവ പരിഗണിക്കപ്പെട്ടത്. മദ്‌റസ സുൽഥാൻ ഹസനും മദ്‌റസ അബൂബക്ര് മൾഹറും ഇതിനുദാഹരണങ്ങളാണ്. 12-ാം നൂറ്റാണ്ടോടെ ഇറാനിൽ ഇവ പള്ളികളിലും പ്രത്യക്ഷപ്പെടാൻ തുടങ്ങി. മുഗൾ ഇന്ത്യയുടെ കൊട്ടാരങ്ങളിലും ഇത് സാധാരണയായി ഉപയോഗിക്കപ്പെട്ടിരുന്നു. ആഗ്ര കോട്ടയിലെയും ചെങ്കോട്ടയിലെയും ജീവിക്കുന്ന തെളിവുകൾ ഇതിന് നഗ്നസാക്ഷ്യങ്ങളാണ്.(5)\nഇസ്ലാമിക കലയുടെ വിശുദ്ധ രൂപങ്ങളായി ഗണിക്കപ്പെടുന്നവയാണ് കുംഭഗോപുരങ്ങൾ (ഖുബ്ബകൾ). മറ്റു ദർശനങ്ങളിൽ നിന്ന് പടർന്നുപിടിച്ചവയാണെങ്കിലും ഇസ്ലാമിലിതിന് തനതായൊരു ശൈലിയും ഭാവവുമുണ്ട്. ഇന്ന് പൊതുവെ പള്ളികളുടെ മാത്രം വിവേചകമായി ഇവ മാറിക്കഴിഞ്ഞിട്ടുണ്ടെങ്കിൽ ചരിത്രപരമായി ശവക്കല്ലറകളുടെ പ്രത്യേകതയായിരുന്നു കുംഭഗോപുരങ്ങൾ. മുസ്ലിം ലോകത്തുടനീളം ഇത്തരം സ്മാരകങ്ങൾ ഇന്നും സാധാരണയായി കാണപ്പെടുന്നു. ഖുബ്ബകളുടെ യഥാർഥ രൂപം ചതുരാകൃതിയിലുള്ള ഒരു കെട്ടിടവും അതിനെ പൊതിഞ്ഞുകൊണ്ടുള്ള കമാനരൂപ താഴികക്കുടവുമാണ്. മരുഭൂവാസികൾ നിർമിച്ചിരുന്ന ചതുർകമാനാകൃതിയിലുള്ള ടെന്റുകളാണത്രെ ഇതിന്റെ പ്രേരിതക ഘടകങ്ങൾ. ഏതായിരുന്നാലും കാലാനുക്രമത്തിൽ ഈ ശൈലി ശോഷിച്cഹുകൊണ്ടിരുന്നു. പകരം വൃത്താകൃതിയിലുള്ള ഗോപുരങ്ങൾ ആകർഷണീയതയോടെ രംഗത്തെത്തി.\nഇസ്ലാമിക വാസ്തുകലയുടെ പ്രതീകങ്ങളായി ഗണിക്കപ്പെട്ട ഇവ നാടുകളുടെ സൗന്ദര്യബോധമനുസരിച്ച് വിവിധ ശൈലികളും രൂപങ്ങളും സ്വീകരിച്ചിരുന്നു. മഗ്‌രിബിലെ പുരാതന ഗോപുരങ്ങളും ഫാഥിമികൾ പണികഴിച്ച ഈജിപ്തിലെ ഗോപുരങ്ങളും സൗന്ദര്യത്തിന്റെ രണ്ടു തലങ്ങളെയായിരുന്നു പ്രതിഫലിപ്പിച്ചിരുന്നത്. ഡമസ്കസിലെ നൂരിയ്യ മദ്‌റസക്കു മുകളിലെ നൂറുദ്ദീൻ ബനൂസങ്കിയുടെ ഗോപുരവും അസീസിയ്യ മദ്‌റസക്കു മുകളിലെ സുൽഥാൻ സ്വലാഹുദ്ദീൻ അയ്യൂബി ഗോപുരവും ആകർഷണീയതയുടെ മറ്റു ചില ഉദാഹരണങ്ങളാണ്.(6)\nഅതിർവരമ്പുകളെ അപേക്ഷിച്ച് കവാടങ്ങൾ അലങ്കരിക്കുന്നതിലായിരുന്നു മുസ്ലിം കലാകാരന്മാർ ഏറെ ശ്രദ്ധിച്ചിരുന്നത്. നവാഗതരെ ആകർഷിക്കാനും ഒറ്റനോട്ടത്തിൽതന്നെ ഇസ്ലാമിക അലങ്കാരപ്പണികളെക്കുറിച്ച് ബോധം ജനിക്കാനുമായിരുന്നു ഇത്. കഅ‍്ബാലയത്തിന്റെയും മസ്ജിദുന്നബവിയുടെയും കവാടങ്ങൾ ഇതിന് ശക്തി പകരുന്ന രൂപങ്ങളാണ്.\nകൈറോ ഫാഥിമി ഖിലാഫത്തിന്റെ ആസ്ഥാനബിന്ദുവായപ്പോൾ ഖലീഫ മുഇസ്സു ലിദീനില്ലാഹിയുടെ സേനാ നായകൻ ജൗഹറുസ്സാഖില്ലി നഗരത്തിനു ചുറ്റും പണിത ഭിത്തിയും അതിൽ ഇടക്കിടെ സംവിധാനിക്കപ്പെട്ട വാതിലുകളും ഇതിന്റെ ഒരു മാതൃകയാണ്. കേവലം മതിലുകളെന്നതിലുപരി കൊത്തുപണിയുടെയും ചിത്രങ്ങളുടെയും കാൻവാസായായിരുന്നു ഇത് കാണപ്പെട്ടിരുന്നത്. കവാടങ്ങൾ ഇതിലും മനോഹരമായിരുന്നു. അലങ്കാര വേലകളുടെ സർവ സീമകളും ഭേദിക്കുന്ന ഘട്ടങ്ങളായിരുന്നു ഇവയെല്ലാം. കൂടാതെ കവാടങ്ങൾക്ക് ഇരുവശങ്ങളിലായി മിനാരങ്ങളും ഉയർന്നു നിന്നിരുന്നു.(7)\nമിനാരനങ്ങൾ, മിഹ്‌റാബുകൾ, കമാനങ്ങൾ തുടങ്ങി ഇസ്ലാമിക കലയെ വേറിട്ടു മനസ്സിലാക്കിത്തരുന്ന ഘടകങ്ങൾ അനവധിയുണ്ട്. എല്ലാറ്റിലുമുപരി ദൃഷ്ടാവിന്റെ ആന്തരിക തലങ്ങളിലുണ്ടാക്കുന്ന ചൈതന്യങ്ങളാണ് ഏറ്റവും വലിയ ചൂണ്ടുപലകകൾ. അതിലൂടെയാണ് ഇസ്ലാമികതയുടെ ആത്മാവിലേക്ക് ഇറങ്ങിച്ചെല്ലുന്നത്.\n1. ഔമൈശി ചമ‍്കഹെമാശര അ‍ൃ‍േ മിറ ടു‍ൃശൃശ‍്മഹശ‍്യേ.\n2. കയശറജ 17\n3. ക‍ൊമശഹ ഞമഷശ അഹളമൃ‍ീ‍ീ‍ൂശ & ഘീശെ‍െ ഘമാ‍്യമ അഹളമൄ‍ൂശഠവല ഈഹ‍്‍ൃമഹ അഹേമ‍െ ീള കഹെമാ.\n4. ഇസ്ലാമിക വിജ്ഞാന കോശം\n5. കയശറ6:299, ഋ‍ിര്യരഹീ‍ുലറശമ ീള കഹെമാഢീഹ. കഢ\n6. ഇസ്ലാം വിജ്ഞാന കോശം\n7. ഇസ്ലാമിക വിജ്ഞാന കോശം 2:334


ദിലീപിന്റെ മഹാമോഹിനിയെ വാര്‍ത്തെടുത്ത മേക്കപ്പ് ആര്‍ട്ടിസ്റ്റ് സിന്ദാദേവി അനാഥയായി വിടവാങ്ങി – Media Mangalam\nദിലീപിന്റെ മഹാമോഹിനിയെ വാര്‍ത്തെടുത്ത മേക്കപ്പ് ആര്‍ട്ടിസ്റ്റ് സിന്ദാദേവി അനാഥയായി വിടവാങ്ങി\nതിരുവനന്തപുരം: നടന് ദിലീപിന്റെ സിനിമയായ മായാമോഹിനിയുടെ ഹെയര്‍സ്റ്റൈലിസ്റ്റും മേക്കപ്പ് ആര്‍ട്ടിസ്റ്റുമായ സിന്ദാദേവി വിടവാങ്ങി. ദീര്‍ഘനാളായി അര്‍ബുദത്തിന് അടിമയായിരുന്നു. ക്യാന്‍സര് ബാധിതയായതിനെത്തുടര്‍ന്ന് അവസാനനാളുകളില് പൂജപ്പുരയിലെ ഹിന്ദു മഹിളാമന്ദിരത്തിലായിരുന്നു. അര്‍ബുദത്തിന്റെ ആദ്യഘട്ടത്തില് താന് ഇനിയും സിനിമയിലേക്ക് മടങ്ങിവരും എന്നു ഏവരോടും ദൃഢനിശ്ചയത്തോടെ പറഞ്ഞ താരമാണ് ആരോരുമില്ലാതെ അനാഥമന്ദിരത്തിന്റെ നാല്‍ച്ചുമരുകള്‍ക്കുളില് മരണത്തിന് കീഴടങ്ങിയത്. അന്ത്യം പോലെതന്നെ ബാല്യവും സിന്ദാദേവിക്ക് കഷ്ടതനിറഞ്ഞതായിരുന്നു. പത്താമത്തെ വയസിലാണ് ജീവിതപ്രാരാബ്ദങ്ങള്‍ക്കൊടുവില് സിന്ദയെ അമ്മ ആദ്യമായി പൂജപ്പുര അനാഥ മന്ദിരത്തിലാക്കിയത്. പഠനത്തില് മിടുക്കിയായ സിന്ദ കുട്ടിക്കാലത്തുതന്നെ ഏവരുടെയും പ്രിയപ്പെട്ടവളായി. സ്വന്തം കാലില് നില്‍ക്കാനുള്ള പരിശ്രമത്തിന്റെ ഭാഗമായി പഠനത്തിനൊപ്പം മേക്കപ്പും പഠിച്ചു. ടെലിവിഷന് സീരിയലില് തുടങ്ങി വളരെപ്പെട്ടെന്ന് സിനിമയിലേക്കെത്തി.\nഒട്ടനവധി ചിത്രങ്ങളുടെ മേക്കപ്പ് ആര്‍ടിസ്റ്റായി.\nസിന്ദാദേവി ഹിന്ദു മഹിളാമന്ദിരത്തില്\nമായാമോഹിനിയില് ദിലീപിന്റെ പെണ്ണഴകിന് മാറ്റുകൂട്ടിയ ഹെയര് സ്റ്റൈലിന് പിന്നില് സിന്ദയായിരുന്നു.ഇതിനിടെ കോഴിക്കോട്ടുള്ള സിനിമനടനുമായി വിവാഹം കഴിഞ്ഞു. ആ ബന്ധത്തില് ഒരു കുഞ്ഞുമുണ്ട്, എന്നാല് ആ ബന്ധം നീണ്ടില്ല. കുറച്ചുനാള് സിനിമ ര0ഗത്തു നിന്നു വിട്ടുനിന്നു. വീണ്ടും സീരിയലുകളിലൂടെ സജീവമായി. സീരിയല് രംഗത്തു മികച്ച കലാകാരിയെന്ന് പേരെടുക്കുന്നതിനിടയിലാണ് സീരിയല് നടനുമായി പുനര്‍വിവാഹം. തൊട്ടുപിന്നാലെ ക്യാന്‍സര് രോഗബാധിതയായി. ചികില്‍സയ്ക്കു പണം കണ്ടെത്താന് രോഗം വകവയ്ക്കാതെ ജോലിയില് മുഴുകുന്നതിനിടെ സാമ്പത്തിക ബാധ്യത ഏറ്റെടുക്കാതെ ഭര്‍ത്താവ് സിന്ദയെ തഴഞ്ഞു. മറ്റ് ആശ്രയമില്ലാതെ താന് വളര്‍ന്ന അനാഥമന്ദിരത്തില് വീണ്ടും അഭയം തേടി. ചികില്‍സയ്ക്കിടെ ഇന്നലെ രോഗം മൂര്‍ച്ഛിച്ചു മരണത്തിന് കീഴടങ്ങി.\nഅന്ത്യാഭിലാഷമായി അനാഥ മന്ദിര ചുമതലക്കാരോട് പറഞ്ഞത് മരിച്ചാല് സിനിമാസംഘടന ഫെഫ്കയെ അറിയിക്കണമെന്നായിരുന്നു. അതനുസരിച്ച് മഹിളാമന്ദിരം സിനിമ ര0ഗത്തുള്ള ചിലര് വഴി സംവിധായകന് ശാന്തിവിള ദിനേശിനെ അറിയിക്കുകയും ദിനേശും മേക്കപ്പ് ആര്‍ട്ടിസ്റ്റ് യൂണിയന് സെക്രറ്ററി പ്രദീപ് രംഗനും ശാന്തികവാടത്തിലെത്തി അന്ത്യകര്‍മ്മങ്ങള് നടത്തുകയും ചെയ്തു. അങ്ങനെ ഒട്ടനവധി കഥാപത്രങ്ങളുടെ പൂര്‍ണതയ്ക്കായി പ്രയത്നിച്ച ആ കലാകാരി ചമയങ്ങളില്ലാത്ത ലോകത്തേക്ക് യാത്രയായി.\ndileep makeup woman mayamohini sinda devi\nകോവിഡ് വാക്‌സിന് ഇന്ത്യയില് ഉല്‍പാദിപ്പിക്കാന് താല്‍പര്യമുണ്ട്